ועדת הכספים, כנסת 19, פרוטוקול מספר 245, 2013-12-23 10:00

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים.

<טמיר כהן: בהתאם לסדר היום, אנחנו מתחילים בהצבעות על הרביזיות.

<טמיר כהן: פניות מספר 256 ו-257 – רשויות מקומיות.

<טמיר כהן: מדובר על מיליון ו-400 אלף שקלים ממשרד הרווחה למשרד הפנים עבור הדרכת עובדי לשכות הרווחה ברשויות המקומיות.

ניסן סלומינסקי: מי בעד אישור הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות 256 ו-257 נדחתה.

ניסן סלומינסקי: הרביזיה נפלה.

<טמיר כהן: פנייה מספר 311 – חקלאות.

<טמיר כהן: היה ביצוע שינויים פנימיים בתקציב התמיכות של משרד החקלאות.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פנייה מספר 311 נדחתה.

ניסן סלומינסקי: הרביזיה נפלה.

<טמיר כהן: פניות מספר 324 ו-325 – משרד הפנים.

<טמיר כהן: תקציב האגף לעדות לא יהודיות בסך 11 מיליון שקלים בגין התחייבות עבר וכן תקציב של ארבעה מיליון שקלים בהרשאה להתחייב עבור מבני דת לעדות לא יהודיות.

אלעזר שטרן: יש כאן מישהו ממשרד הפנים?

ניסן סלומינסקי: זאת רביזיה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות מספר 324 ו-325 נדחתה.

ניסן סלומינסקי: הרביזיה נפלה.

<טמיר כהן: פנייה מספר 327 – מימון מפלגות.

<טמיר כהן: התאמת תקציב מימון המפלגות לבחירות בסך 16 מיליון שקלים.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פנייה מספר 327 נדחתה.

ניסן סלומינסקי: הרביזיה נפלה.

<טמיר כהן: פניות מספר 328 עד 332 בעניין הרשויות המקומיות.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות מספר 328 עד 332 נדחתה.

ניסן סלומינסקי: הרביזיה נפלה.

<טמיר כהן: פנייה מספר 352 – משרד התחבורה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות מספר 352 נדחתה.

ניסן סלומינסקי: הרביזיה נפלה.

<טמיר כהן: פנייה מספר 353 – משרד ראש הממשלה.

<טמיר כהן: תקצוב של 126 מיליון שקלים בהרשאה להתחייב שעיקרם תקצוב פיצויים והסכמי העתקה.

<טמיר כהן: מנהלת תנופה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי ימנע?

ניסן סלומינסקי: בעד – מיעוט

ניסן סלומינסקי: הרביזיה על פנייה מספר 353 נדחתה.

ניסן סלומינסקי: הרביזיה נפלה.

אלעזר שטרן: דרך אגב, הרביזיה הזאת, איציק משך אותה.

<טמיר כהן: הייתה רביזיה גם של חברת הכנסת סתיו שפיר.

<טמיר כהן: פניות מספר 372, 373 ו-375 – משרד הכלכלה.

<טמיר כהן: מיגון מעונות יום.

<טמיר כהן: כשבעה מיליון שקלים עבור מיגון מעונות יום ומשפחתונים ביישובי עוטף עזה.

ניסן סלומינסקי: מי בעד הרביזיות?

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: הרביזיה על פניות מספר 372, 373 ו-375 נדחתה.

ניסן סלומינסקי: הרביזיה נפלה.

<טמיר כהן: עד כאן הרביזיות.

ניסן סלומינסקי: אין יותר רביזיות.

ניסן סלומינסקי: כל מה שעבר בשבוע שעבר, אושר.

ניסן סלומינסקי: עכשיו מחלקים לכולם את הבקשה מספר 230 ו-231, משרד החינוך שאמורה הייתה לעלות ביום רביעי אבל הישיבה בוטלה.

<טמיר כהן: היא עלתה לפני כן.

ניסן סלומינסקי: נועה, את מוכנה להסביר?

<נועה היימן: הפנייה נועדה להתאים את שכר המורים.

יצחק כהן: אני רואה שזה הגיע בנובמבר.

<נועה היימן: אכן הפנייה נשלחה לוועדה לפני מספר חודשים, אבל עוד לא הצבעתם עליה.

<נועה היימן: היא נועדה להתאים את הסכום לביצוע בפועל של שכר המורים.

<נועה היימן: במהלך כמה השנים האחרונות נחתמו שני הסכמי שכר מאוד גדולים עם הסתדרות המורים ועם ארגון המורים ובגלל שני ההסכמים האלה מאוד קשה לנו לצפות את עלות שעת הוראה.

<נועה היימן: מכיוון שכל שנה נכנסים עוד בתי ספר ועוד עובדי הוראה, קשה לנו לצפות מראש כמה מורים ייכנסו ובהתאם לכך מה יהיו עלויות השכר בפועל.

<נועה היימן: חוץ מזה, באוגוסט האחרון חתמנו על הסכם שכר נוסף עם הסתדרות המורים, הסכם בגובה של 260 מיליון שקלים לשנתיים וחצי שגם אותו אנחנו מתקצבים בפנייה.

אלעזר שטרן: כתוצאה מאי האישור הזה יש היום מורים שמקבלים חצי מהשכר שלהם?

<נועה היימן: השכר משולם.

<נועה היימן: אין מורה שנפגע כתוצאה שלא מאשרים.

<נועה היימן: השכר משולם כי המדינה לא יכולה לשלם שכר בזמן והיא מחויבת לכך בהתאם לחוקי העבודה.

<נועה היימן: בסוף השנה יש לנו גירעונות בשכר מכיוון ששילמו כל השנה למורים בהתאם לשכר שמגיע להם.

אלעזר שטרן: אני מכיר מקרים כאלה שזה כך, אבל צריך לבדוק למה זה קורה.

ניסן סלומינסקי: מי בעד אישור פניות מספר 230 ו-231?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 230 ו-231 נתקבלו.

ניסן סלומינסקי: הפניות אושרו.

ניסן סלומינסקי: אנחנו עוברים לחוברת הקטנה של הביטחון.

ניסן סלומינסקי: אני רוצה לראות אם יש העברות כספיות לבריאות ולרווחה.

ניסן סלומינסקי: מי נמצא כאן מטעם האוצר לגבי העברה של משרד הביטחון?

ניסן סלומינסקי: קיימנו על זה דיון ארוך ומקיף וסופו של דבר לא העליתי את זה להצבעה מאחר וראינו שמורידים ממשרד הרווחה 149 מיליון שקלים וממשרד הבריאות מורידים 133 מיליון שקלים.

ניסן סלומינסקי: אמרנו שאנחנו לא מוכנים לאשר כספים לביטחון על חשבון שני המשרדים האלו.

ניסן סלומינסקי: סוכם שיחזירו את הכסף הזה למשרדים ולצורך כך יעבירו אלינו שתי העברות כספיות – אחת לרווחה על סך 149 מיליון שקלים והשנייה לבריאות על סך 133 מיליון שקלים.

ניסן סלומינסקי: נמצא כאן מישהו שיודע להציג את זה?

<איתי טמקין: יוגב גרדוס, רכז תקציב באגף יגיע עוד כמה דקות וייתן את התשובות לשאלות האלה.

ניסן סלומינסקי: נמתין לו.

סתיו שפיר: לפי מה שנאמר לנו, ההוצאה אמורה לצאת מביטוח לאומי.

ניסן סלומינסקי: לא.

ניסן סלומינסקי: הביטוח הלאומי יחזיר.

ניסן סלומינסקי: אני רציתי שאנחנו לא נצביע על כך שמקצצים מהמשרדים האלה ויעבירו לביטחון.

סתיו שפיר: אמרנו שמקצצים ומחזירים למשרדים.

ניסן סלומינסקי: אני לא מצביע.

ניסן סלומינסקי: הוא אומר שהצוות שלהם צריך להגיע.

<קריאה: אפשר להסביר את פניית הביטחון וברגע שיגיע הרכז נדבר על פניות הרווחה והבריאות?

ניסן סלומינסקי: נחכה ליוגב.

ניסן סלומינסקי: נעבור לחוברת וברגע שיגיע יוגב, נחזור לפניות האלה.

ניסן סלומינסקי: פנייה מספר 346.

<טמיר כהן: למען הסדר, זאת ההעברה בה הפסקנו את הדיון הקודם.

<טמיר כהן: אנחנו למעשה ממשיכים את הדיון של שבוע שעבר.

ניסן סלומינסקי: בכל ההעברות שהגיעו עד יום רביעי אחר הצהרים, אותן קיבלתם ביד, נדון בהן היום, ומה שהגיע קצת לאחר מכן ונשלח, נדון בו מחר כדי שיהיה עוד יום לכל אחד לעשות את כל הבירורים ולראות את הדברים אותם הוא רוצה לראות.

ניסן סלומינסקי: לכן לקחנו גם את היום וגם את מחר.

ניסן סלומינסקי: מאחר ואנחנו בסוף שנה, כולם יודעים שמה שלא יעבור, המשרדים יפסידו ואם לא תהיה סיבה מיוחדת, אין לנו עניין לעכב.

ניסן סלומינסקי: פנייה מספר 346.

ניסן סלומינסקי: אין רפרנט.

ניסן סלומינסקי: נחזור אליה אחר כך.

ניסן סלומינסקי: נמשיך הלאה לפניות מספר 350 ו-351.

<צחי דוד: הפנייה נועדה לתקצוב השינויים הבאים: תקצוב שישה מיליון שקלים לשיפוי רשויות בגין שינוי שיעורי ההשתתפות.

<צחי דוד: לפני מספר שבועות אישרה הוועדה - ומליאת הכנסת לאחר מכן – את שינוי שיעור ההשתתפות במועצות הדתיות.

<צחי דוד: כחלק מהצעת החוק שאפשרה את זה נאמר שרשויות שעד חודש אוגוסט – כלומר, עד כניסת תקציב המדינה לתוקף – שיעור ההשתתפות שלהן היה נמוך ממה שיהיה לאחר מכן, אנחנו נשפה אותן מהתקופה הרטרואקטיבית.

<צחי דוד: מדובר במספר רשויות ששיעור ההשתתפות שלהן עלה מ-60 ל-75 והמדינה לא רוצה לפגוע רטרואקטיבית באותן רשויות ולכן הן משופות על התקופה הזאת.

<צחי דוד: תקצוב של שישה מיליון שקלים לקשרים דתיים ורוחניים עם התפוצות.

אלעזר שטרן: ההוצאה הזאת במועצות הדתיות, למה היא הולכת?

<צחי דוד: זאת השתתפות המדינה בתקציב המועצות הדתיות.

עליזה לביא: כבר היה כאן דיון על זה.

<צחי דוד: היה דיון עקרוני וכרגע זה תקצוב שמגבה את הדיון.

עליזה לביא: אבל אישרנו להם.

עליזה לביא: היה כאן המנכ"ל.

ניסן סלומינסקי: לא.

ניסן סלומינסקי: יש לנו כאן טעות.

עליזה לביא: מה ההבדל בין הדיון שהתקיים לפני שבוע בו היה המנכ"ל?

ניסן סלומינסקי: סוכם שיהיה אלכסון והרשויות העשירות יותר ייתנו עד 75 אחוזים במקום שישים אחוזים והחלשות ייתנו פחות.

ניסן סלומינסקי: את זה אישרנו.

ניסן סלומינסקי: זה גם חוק ואישרנו.

ניסן סלומינסקי: אישרנו גם את אמות המידה.

ניסן סלומינסקי: אמרו ביושר שמאחר שהרשויות לא ידעו שזה יהיה, הרשויות הגדולות שעכשיו צריכות לשלם 75 אחוזים, שלוקחים מהן, לוקחים עכשיו על כל השנה כאשר בפועל הן יודעות על כך רק ארבעה חודשים.

ניסן סלומינסקי: אז המדינה אמרה שישפו אותן על החודשים עד התקציב, תחילת 2013, כאילו עכשיו לוקחים מהן 75 אחוזים במקום שישים אחוזים וזה הסכום הזה.

ניסן סלומינסקי: זה מה שהם הבטיחו ועכשיו הם עושים את זה.

ניסן סלומינסקי: זה בסדר.

ניסן סלומינסקי: שיפוי של הרשויות המקומיות העשירות שצריכות לתת יותר.

ניסן סלומינסקי: משהתקציב אושר, הן ייתנו יותר וזה בסדר, אבל עד אז זה השיפוי שנותנים להן.

ראובן ריבלין: לא יחול רטרואקטיבית.

עליזה לביא: על מה אנחנו מדברים עכשיו?

עליזה לביא: מה זה למשל ארבע?

ניסן סלומינסקי: לאט לאט.

ניסן סלומינסקי: הוא הסביר את אחד.

ניסן סלומינסקי: עכשיו תסביר מה זה שתיים.

<צחי דוד: שתיים.

<צחי דוד: תקצוב של שישה מיליון שקלים נוספים לקשרים דתיים ורוחניים עם התפוצות.

<צחי דוד: דובר על זה בוועדה וזה הוצג כאן בפנייה אחרת.

עליזה לביא: היה מגוון פניות ממגוון משרדים.

ניסן סלומינסקי: צחי, למרות שהסבירו, אתה יודע להסביר את הנושא של קשרים?

<צחי דוד: ודאי.

<צחי דוד: קשרים דתיים ורוחניים עם התפוצות היא תקנת תמיכה בה המשרד לשירותי דת תומך בפעילות של מפגשים עם נוער וצעירים יהודים בתפוצות ויצירת פעילויות חברתיות עבורם.

<צחי דוד: מתקיימים מבחני תמיכה לפי סעיף 3(א) לחוק יסודות התקציב ומבוקש תגבור של התקנה הזאת.

סתיו שפיר: במי אנחנו תומכים?

סתיו שפיר: מי הגופים הנתמכים?

<צחי דוד: עמותות נתמכות.

סתיו שפיר: איזה עמותות?

<צחי דוד: את שמות העמותות?

<צחי דוד: אני לא מכיר.

סתיו שפיר: שמות העמותות.

סתיו שפיר: זאת לא העברה ראשונה שעוברת לקשרים רוחניים עם התפוצות.

סתיו שפיר: ההגדרה היא הגדרה ממש משעשעת.

סתיו שפיר: מי העמותות הנתמכות?

<צחי דוד: אני יכול לבקש להעביר את השמות.

עליזה לביא: למה רק עמותות?

עליזה לביא: הבנו שאלה גם משרדי ממשלה.

ניסן סלומינסקי: מה הם עושים?

ניסן סלומינסקי: כל זה בעיקר קשר עם הנוער?

<צחי דוד: צעירים.

<צחי דוד: אני לא יודע אם דווקא נוער.

<צחי דוד: דווקא יותר קולג'ים.

סתיו שפיר: מי העמותות הנתמכות?

<צחי דוד: אני לא מכיר את השמות.

סתיו שפיר: הוצאה של שישה מיליון שקלים שאתה לא יודע להיכן הם הולכים?

<צחי דוד: לעמותות.

אלעזר שטרן: אני אגיד לך למה שואלים.

אלעזר שטרן: אני חושב שאנחנו יודעים שמשקרים אותנו.

אלעזר שטרן: אני אומר לך את האמת.

אלעזר שטרן: אני יודע שמשקרים אותנו לכן כל פעם סתיו על פניו היא נודניקית.

אלעזר שטרן: אם אני לא הייתי יודע שמשקרים אותנו, לא הייתי שואל את השאלות האלה.

אלעזר שטרן: אני אומר לך, משקרים אותנו.

אלעזר שטרן: אנחנו חברי ועדת הכספים ולא יודעים מה קורה עם מאות מיליוני שקלים שאנחנו מרימים עליהם את היד.

אלעזר שטרן: לצערי הרב יושב ראש הוועדה לא עוזר לנו בזה.

אלעזר שטרן: זאת תרבות שאני אומר לך את האמת, אני מתבייש להיות חלק ממנה אבל אני חלק ממנה.

אלעזר שטרן: אם אתם תמשיכו לתת לנו תשובות כאלה של עמותות, ואני יכול להגיד לך שאני מכיר אנשים שמקבלים כספים מהדברים האלה.

עליזה לביא: מעמותות שונות.

אלעזר שטרן: שמקבלים כספים כתוצאה מהמסחרה הזאת שעובדת כאן.

אלעזר שטרן: אני שואל חמש פעמים אם יש כספים קואליציוניים ואומרים לי שאין, ואחרי כן בא שר ואומר לי שהוא העביר 120 מיליון והוא יעביר יותר.

אלעזר שטרן: שר הכלכלה כותב כאן נגד ואחרי כן שר אחר מהמפלגה שלו כותב שהוא העביר 120 מיליון, גם אם ניסן רוצה עד סוף השנה להעביר כאן את הכספים האלה מהר, תגידו לנו מה להעביר ואיפה אין חשדות.

אלעזר שטרן: בכספים האלה יש חשדות.

אלעזר שטרן: תגידו לנו משרד הביטחון, משרד התחבורה, משרד החקלאות, מה שאתם יודעים כי אני לא צריך לחשוד ואני לא צריך אחר כך ללכת ולהסתכל במראה ולהתבייש במה שאני רואה בה כי זה המצב היום.

אלעזר שטרן: אני אומר לך את האמת.

סתיו שפיר: לפני שאתה עונה.

סתיו שפיר: יש כאן בטבלה, מה שש הספרות תחתן זה נכנס?

סתיו שפיר: איפה זה נמצא?

<צחי דוד: 0462, 02, תמיכה בשירותי הדת.

ניסן סלומינסקי: לאיזה משרד זה עובר?

<צחי דוד: לשירותי הדת.

ניסן סלומינסקי: משרד הדתות או משרד התפוצות?

<צחי דוד: למשרד לשירותי הדת.

סתיו שפיר: הוא לא מסכים לומר לי מי אלה העמותות.

עליזה לביא: משרד שירותי הדת נותן שירותי דת מחוץ לישראל?

סתיו שפיר: צחי, אתה לא יודע מי העמותות הנתמכות?

<צחי דוד: לא.

סתיו שפיר: אתה רוצה להגיד לי שיש כאן סעיף של שישה מיליון שקלים ואתה לא יודע?

<צחי דוד: אני לא יודע את שמות העמותות שנהנות.

<צחי דוד: גם במשרד התרבות אני לא מכיר כאגף תקציבים את שמות הנהנות מתקנות התמיכה.

<צחי דוד: זה לא מענייני.

סתיו שפיר: זאת אומרת, זה לא כסף.

<צחי דוד: זה לא מה שאני אמרתי.

<צחי דוד: זאת פרשנות שלך.

ניסן סלומינסקי: בטוח שזה משרד הדתות ולא משרד אחר?

<צחי דוד: בטוח.

סתיו שפיר: איך אתה יכול להגיד דבר שאתה לא יודע מי נהנה מהכסף הזה?

<צחי דוד: 0262, המשרד לשירותי דת, 046202, תמיכה בשירותי הדת.

<צחי דוד: אני כן אגיד דבר נוסף.

<צחי דוד: אכן הועברו לשם תקציבים השנה וגם בשנה שעברה ולכן החליט אגף החשב הכללי לבצע איזושהי בדיקה - לא כי אני אומר שיש בעיה אלא בגלל שעברו יותר תקציבים מבעבר – יותר מעמיקה של הפעילות לכשתהיה.

סתיו שפיר: התקציב הזה לא עובר רק דרך משרד הדתות.

סתיו שפיר: יש תקציב שעובר דרך משרד החינוך, תקציב שעובר דרך משרד התרבות ותקציב שעובר תחת משרד ראש הממשלה.

סתיו שפיר: יש כאן הרבה מאוד תקציבים לאותן מטרות, קשרים רוחניים עם התפוצות, קשרים עם התפוצות, ואנחנו לא יכולים להבין מה התקציב הזה כאן כי אתה לא מגלה לנו.

<צחי דוד: אני כן חושב שזה הוצג בפירוט רב בוועדה על ידי המשרד.

סתיו שפיר: איזה משרד?

<צחי דוד: המשרד לשירותי הדת הציג ספציפית את התקנה הזאת בפרוטרוט בפנייה אחרת.

עליזה לביא: אדוני היושב ראש, אני רוצה להזכיר לך בקשה שלי מהישיבה הקודמת והיא לקבל פילוח בין ההוצאות שהולכות למשכורות לבין ההוצאות שהולכות לשירותי דת במשרד הדתות.

עליזה לביא: הבטחת לקדם את זה.

עליזה לביא: אני מבקשת לקבל פילוח נוסף לגבי שירותי דת בארץ ושירותי דת בחוץ לארץ.

עליזה לביא: אני לא מצליחה להבין מה קורה כאן.

עליזה לביא: אני באמת לא מצליחה להבין מה קורה כאן בנוסף לכל מה ששאלנו לגבי העברות מהעברות שונות לחוץ לארץ באמצעות משרדים שונים.

עליזה לביא: אני לא כל כך מבינה האם משרד הדתות נותן שירותי דת מחוץ לגבולות ישראל או לא ואני מבקשת לקבל על זה תשובה, ואם כן, מה רמת הפירוט של השירות ומה התקציב.

סתיו שפיר: ב-046202 יש שמונה מיליון, אם אני לא טועה ולא שישה מיליון.

<צחי דוד: אני אסביר.

<צחי דוד: ברמת התכנית, יש בסעיף שלוש שינויים פנימיים, אז 02 מסתכם בשמונה מיליון ובדברי ההסבר אני כמובן מראה לכם את ההעברות כמו שהן כי לפעמים יש את הסכימות של רמת התכנית.

אלעזר שטרן: אתה יכול להגיד לי למה משרד שצריך רב ספרדי ורב אשכנזי בכל עיר - - -

<צחי דוד: אני לא יכול לענות על זה.

<צחי דוד: אני כבר אומר לך שאני לא יכול לענות על זה.

ניסן סלומינסקי: אלעזר, עשה לי טובה.

אלעזר שטרן: תעשה לי אתה טובה.

אלעזר שטרן: אולי פעם אחת יאמרו לנו את האמת?

אלעזר שטרן: אין לך מושג כמה זה עוזר לי כשאתה אומר לי שאתה יודע שאין כספים קואליציוניים, כי אז הייתי יודע שאתה מתכוון לזה.

אלעזר שטרן: אתה יודע כמה זה היה עוזר לי?

ניסן סלומינסקי: אי אפשר שכל ישיבה תעלה את אותו נושא.

אלעזר שטרן: כל ישיבה זה עולה.

ניסן סלומינסקי: מה עולה כאן?

אלעזר שטרן: אתם מדברים על גיורים בתוך הארץ ורוצים ממני כספים לחוץ לארץ.

אלעזר שטרן: יש חוקים, מחכים אצלכם חודש וחצי, או עררים או וטו ועכשיו אתם רוצים כסף לאמריקה.

ניסן סלומינסקי: מה זה אצלנו ומה זה אצלכם?

אלעזר שטרן: אצלכם, המפלגה שלך.

ניסן סלומינסקי: אם אתה קואליציה, אתה קואליציה.

אלעזר שטרן: לא.

אלעזר שטרן: אני קודם כל אלעזר שטרן.

ניסן סלומינסקי: אם אתה מתכוון שכל ישיבה תעלה עוד פעם את הנושא של רב ספרדי ורב אשכנזי, כל ישיבה ובלי קשר לעניין, אם אתה רוצה כל פעם להמשיך בדרך של יושבת ראש המפלגה שלך, אז תעשה כך.

ניסן סלומינסקי: לא ידוע, אולי החלטתם לערער את הקואליציה, בבקשה.

אלעזר שטרן: לא החלטנו.

ניסן סלומינסקי: כל ישיבה אתה מעלה את אותו נושא של רב ספרדי ורב אשכנזי, אורי אריאל ובנט.

ניסן סלומינסקי: כל ישיבה אתה מעלה את זה, בלי קשר לשום דבר.

ניסן סלומינסקי: אם המגמה שלכם היא לערער, בסדר.

אלעזר שטרן: אין לי מגמה לערער.

ניסן סלומינסקי: אז מה זה קשור לנושא הזה?

ניסן סלומינסקי: מה אתה רוצה ממנו?

אלעזר שטרן: אתה רוצה כספים למשרד הדתות ואני יודע שיש בזבוז פי אלף.

ניסן סלומינסקי: אתה יודע שיש בזבוז?

אלעזר שטרן: כן.

ניסן סלומינסקי: במשרד המשפטים אין בזבוז?

אלעזר שטרן: יכול להיות.

אלעזר שטרן: כשיבוא משרד המשפטים, אני אשאל אותו.

ניסן סלומינסקי: איך על תקציב המדינה?

ניסן סלומינסקי: לא מבין.

ניסן סלומינסקי: אני ממש לא מצליח להבין מה אתם רוצים.

ניסן סלומינסקי: אתה רוצה כל פעם לערער, בבקשה.

ניסן סלומינסקי: כל פעם שיש נושא של דת, אתה אוטומטית יחד עם עליזה מתחילים.

ניסן סלומינסקי: בסדר, בבקשה.

ניסן סלומינסקי: אפשר לעשות את זה על כל משרד אחר, אם זה מה שאתם רוצים.

ניסן סלומינסקי: אני לא מצליח להבין.

ניסן סלומינסקי: יש משרד, יש לו צרכים, אם אתם חושבים שזה לא בסדר.

ניסן סלומינסקי: תגידו.

עליזה לביא: של מי הצרכים?

עליזה לביא: אני לא מוכנה לשמוע את ההכפשות האלה.

עליזה לביא: של מי הצרכים?

עליזה לביא: של המשרד לענייני דתות?

עליזה לביא: של המשרד לענייני תפוצות?

עליזה לביא: של משרד הקליטה?

עליזה לביא: של מי?

עליזה לביא: אני רוצה לדעת למה בכל מה שקשור לנושא הזה, יש ברדק.

עליזה לביא: למה?

ניסן סלומינסקי: אין ברדק.

ניסן סלומינסקי: יש לך שאלות.

עליזה לביא: למה אף אחד לא יודע לענות לנו חד משמעית כמה יוצא החוצה?

ניסן סלומינסקי: את ראית את התקציב של המדינה?

ניסן סלומינסקי: ראית את התקציב של משרד הדתות?

עליזה לביא: אנחנו עכשיו בהעברות, אדוני.

עליזה לביא: למה כל מה שקשור לנושא הזה, זה פרטאצ' אחד גדול?

עליזה לביא: אני רוצה להבין.

עליזה לביא: אתה כועס על כך שאנחנו כועסים?

ניסן סלומינסקי: זה לא פרטאצ'.

ניסן סלומינסקי: את עושה את זה כך.

ניסן סלומינסקי: יש תקציב למשרד הדתות ושם את יכולה לראות מה שייך למשכורת ואת כל הדברים האחרים.

ניסן סלומינסקי: את עברת עליו?

עליזה לביא: איך אני יכולה לראות כמה הולכים לשלם?

עליזה לביא: אף אחד לא נתן לי תשובה על זה עד היום.

ניסן סלומינסקי: את עברת על תקציב משרד הדתות?

עליזה לביא: מישהו נתן לי אותו?

ניסן סלומינסקי: זאת הבעיה שלך?

ניסן סלומינסקי: כל חברי הכנסת קיבלו.

עליזה לביא: אני מדברת על הפילוח הזה של משכורות ושל שירותי דת, אדוני.

ניסן סלומינסקי: כל חברי הכנסת קיבלו את החבילה עם הכול.

ניסן סלומינסקי: רק צריכים להסתכל.

עליזה לביא: אני רוצה לדעת באחוזים פילוח של שירותי דת לגבי משכורות ולגבי שירותי דת.

ניסן סלומינסקי: תסתכלי בתקציב.

ניסן סלומינסקי: יש לך את התקציב.

עליזה לביא: עד היום אף אחד לא ענה לי.

ניסן סלומינסקי: יש לך תקציב.

ניסן סלומינסקי: תסתכלי בו.

אלעזר שטרן: צריך לראות מעבר לתקציב.

ניסן סלומינסקי: לא.

ניסן סלומינסקי: היא רוצה לדעת על התקציב.

ניסן סלומינסקי: מה הבעיה?

ניסן סלומינסקי: תסתכלי בתקציב שיש לך.

עליזה לביא: גם אתה לא יודע לענות.

עליזה לביא: המנכ"ל שהיה כאן לא ידע לענות.

עליזה לביא: המנכ"ל לא ענה לי.

ניסן סלומינסקי: מה הוא לא ענה לך?

ניסן סלומינסקי: לא על השאלה הזאת.

עליזה לביא: המנכ"ל לא ענה לי מה היחס במשרד הדתות בין משכורות לבין שירותי דת.

עליזה לביא: זאת שאלה שאני שואלת אותה כבר שבועיים.

עליזה לביא: מה היחס?

עליזה לביא: תגיד לי.

עליזה לביא: חמישים-חמישים?

עליזה לביא: ארבעים-שישים?

עליזה לביא: שמונים-עשרים?

עליזה לביא: מה היחס?

ניסן סלומינסקי: לא יודע.

ניסן סלומינסקי: יש תקציב ואת יכולה להסתכל.

אחמד טיבי: תקים ועדת משנה חשאית והיא תענה לה.

אחמד טיבי: אלה משכורות חשאיות.

ראובן ריבלין: היום בעיתון "הארץ" בעמוד הראשון מפרסם זרחיה שאחת המפלגות ויתרה על 19 מיליון.

ניסן סלומינסקי: תמשיך להסביר מה אתה יודע להסביר.

ניסן סלומינסקי: מה שאתה לא יודע, תמשיך הלאה.

<צחי דוד: לגבי השינויים הפנימיים בתקציב המשרד.

<צחי דוד: מדובר בהתאמות סוף שנה.

<צחי דוד: 800 אלף שקלים לפיתוח בתי עלמין, גם תקנת תמיכה לפיתוח בתי עלמין ברחבי הארץ ו-2.5 מיליון שקלים הגדלה לתקציב התמיכה בהקמת מוסדות דת.

<צחי דוד: נשאלנו בקובץ מה סך כל תקציב תמיכה בהקמת מוסדות דת ואילו מוסדות דת – לדעתי על ידי חברת הכנסת שפיר – סך הכול 36 מיליון שקלים.

<צחי דוד: מדובר בשיפוצים להקמה של מקוואות.

סתיו שפיר: גם העברה כזו כבר הייתה לנו.

<צחי דוד: כן.

<צחי דוד: זאת הגדלה ראשונה.

סתיו שפיר: מה היה התקציב הבסיסי אותו העברנו בתקציב?

סתיו שפיר: בכמה הוא גדל?

<צחי דוד: הוא היה שלושים מיליון והוא גדל בעוד שישה מיליון במהלך השנה.

סתיו שפיר: מה התמיכה בשירותי הדת?

אלעזר שטרן: סלח לי, איפה המקוואות?

<צחי דוד: זאת תקנת תמיכה.

אלעזר שטרן: אני אומר לך למה אני שואל.

אלעזר שטרן: אמרו לי שבכנסת הקודמת כדי שהכסף למקוואות ילך למקום מסוים – עכשיו היושב ראש יכעס עלי – הגדירו גובה מעל פני האדמה.

עפר שלח: מעל 400 מטרים.

אלעזר שטרן: אתה מבין למה אנחנו שואלים?

אלעזר שטרן: אתה לא אשם, אבל אתה מבין?

אלעזר שטרן: היושב ראש מבין למה אנחנו שואלים שאלות כאלה?

ניסן סלומינסקי: אני לא שמעתי דבר כזה.

ניסן סלומינסקי: אני רק יודע שיש חוסר אדיר של מקוואות.

אלעזר שטרן: לא אמרתי שאין.

אלעזר שטרן: אני שאלתי איפה.

אלעזר שטרן: עוד יהיה יותר חוסר.

אלעזר שטרן: אם יעבירו את הנושא של הגיור כמו בני אדם, מקווים שעוד יהיה יותר מחסור אבל אנחנו שאלנו איפה הם.

עליזה לביא: אנחנו באותה סירה.

עליזה לביא: אנחנו רוצים שירותי דת.

ניסן סלומינסקי: עליזה, אני אקריא לך.

ניסן סלומינסקי: תקציב הדתות, המשרד לשירותי דת, מועצות דתיות-285 מיליון שקלים, תמיכה בשירותי דת-4 מיליון, בתי עלמין-50 מיליון, תמיכה בהקמת מוסדות דת-26 מיליון, שכר-18 מיליון, תפעול-14 מיליון.

ניסן סלומינסקי: תקציב שהצבענו עליו.

קארין אלהרר: ניסן, עם כל הכבוד, מה שהיא שאלה, כל שבוע אנחנו מקבלים בקשות להעברות תקציביות לשירותי דת ולקשרים רוחניים וכל מיני דברים שאף אחד לא מבין לאף הכסף הזה הולך ואין שום הסבר.

ניסן סלומינסקי: זה לא קשור.

ניסן סלומינסקי: זאת שאלה אחרת.

ניסן סלומינסקי: זאת לא השאלה שאמרתי שהיא יכולה להסתכל בתקציב.

קארין אלהרר: זאת אותה שאלה.

קארין אלהרר: מה החלוקה של הכסף?

קארין אלהרר: שישה מיליון, קשרים דתיים ורוחניים, מה זה אומר?

קארין אלהרר: לאן הכסף הזה הולך?

קארין אלהרר: מה החלוקה הזאת בתוך התקציב?

קארין אלהרר: זאת השאלה.

סתיו שפיר: 4.56 ועכשיו אתה רוצה להגדיל את זה בשמונה מיליון.

סתיו שפיר: אתה רוצה לחשב לי כמה ההגדלה הזאת?

סתיו שפיר: אתה שם לב מה קורה כאן?

סתיו שפיר: תקציב בסיסי לתמיכה בשירותי דת שהוא 4.56, עכשיו אתם רוצים להגדיל אותו בשמונה מיליון שקלים.

סתיו שפיר: זאת הגדלה.

סתיו שפיר: בואו נדבר על זה.

סתיו שפיר: זה המספר.

ניסן סלומינסקי: על מה את מדברת כרגע?

סתיו שפיר: על ההעברה עליה דיברנו כרגע, על התמיכה בשירותי דת.

סתיו שפיר: העברה לצורך תמיכה בכל מיני עמותות שמייצרות קשרים רוחניים בתפוצות.

סתיו שפיר: לנו אומרים שישה מיליון אבל בעצם בטבלה זה שמונה מיליון וכשאני מסתכלת על התקציב הבסיסי, התקציב הבסיסי הוא 4.58.

סתיו שפיר: כלומר, אנחנו לא צריכים לעשות את החישוב באחוזים.

עיסאווי פריג': אתה מגדיל את התקציב הבסיסי פי שניים.

סתיו שפיר: תסביר לי בבקשה מה זה הסיפור הזה.

סתיו שפיר: מה כל כך דחוף לכם בסוף שנה ולאן זה הולך, וגם מי אלה העמותות האלה אליהן אתם מעבירים כסף.

<צחי דוד: לגבי העמותות הספציפיות, אני לא מכיר.

<צחי דוד: יש סיכומים תקציביים והוחלט לתגבר את התקנה.

סתיו שפיר: סיכומים ממתי?

סתיו שפיר: מאיפה?

סתיו שפיר: עבר תקציב מדינה לפני חמישה חודשים.

סתיו שפיר: מגדילים פי שניים את התקציב של הסעיף הזה ואתה אומר לי סיכומים תקציביים?

ניסן סלומינסקי: שאלתם את השאלות.

ניסן סלומינסקי: תמשיך.

סתיו שפיר: אני רוצה תשובה.

ניסן סלומינסקי: אם יש לו תשובה, יש לו.

ניסן סלומינסקי: אם אין לו תשובה, אין לו.

סתיו שפיר: מה שהיה כאן עכשיו זה עוד נקודה קטנה בשרשרת של הטעיות.

סתיו שפיר: הם מגיעים לכאן עם רצון להכפיל תקציב.

סתיו שפיר: להכפיל, לא סתם להוסיף איזה שינוי קטן אלא להכפיל את התקציב הבסיסי.

סתיו שפיר: תגיד את זה בהתחלה.

<צחי דוד: חלק מהשינוי, מקורו בשינוי שהמשרד לשירותי דת ביצע מתקנה מסוימת, מתמיכה במועצות דתיות לתמיכה בשירותי הדת וזה בסדר.

<צחי דוד: אנחנו מאפשרים למשרדים שינויים פנימיים.

<צחי דוד: חלק זה סיכומים תקציביים והגדלות.

<צחי דוד: גם זה קורה במהלך שנת תקציב.

קארין אלהרר: אבל הגדלה פי שתיים?

סתיו שפיר: אנחנו לא במהלך שנת תקציב.

סתיו שפיר: אנחנו חמישה חודשים אחרי העברת התקציב.

ניסן סלומינסקי: תודה.

ניסן סלומינסקי: תמשיך הלאה.

ניסן סלומינסקי: אנחנו לא מאפשרים לשר לעשות פעילויות במשרד שלו בסדר גודל של ארבעה מיליון שקלים?

ניסן סלומינסקי: אתם רוצים שעל כל משרד נעשה כך?

סתיו שפיר: הוא לא מוכן להביא לנו רשימה של הגופים שנתמכים בהעלאה התקציבית הזאת.

ניסן סלומינסקי: נמצאים כאן אנשי האוצר שבודקים את המשרדים.

ניסן סלומינסקי: יש פריבילגיה לכל שר לעבוד במשרד שלו.

ניסן סלומינסקי: אנחנו יכולים לשאול את השאלות, אבל אם אנחנו רוצים לא לתת לשרים אפשרות, בבקשה.

ניסן סלומינסקי: תמיד כשזה מגיע לנושא הזה, אנשים מסוימים תמיד בנושא של דת, יש להם את כל השאלות שבעולם.

ניסן סלומינסקי: כל המשרדים האחרים יכולים לעשות שינויים רדיקליים.

סתיו שפיר: אתה לא יכול להאשים אותי בהיטפלות לנושא מסוים.

סתיו שפיר: יש כאן עמותות ומדובר בשמונה מיליון שקלים מכספי ציבור.

סתיו שפיר: אני רוצה להבין מי אלה העמותות האלה.

ניסן סלומינסקי: אם שר חושב שהוא צריך לעשות פעילות באוניברסיטאות בחוץ לארץ כדי שיהיה להן יותר קשר למדינה.

עיסאווי פריג': ניסן, אתה משוכנע במה שאתה אומר?

סתיו שפיר: למה להסתיר את זה?

סתיו שפיר: שיגיד מי העמותות.

סתיו שפיר: למה הוא מסתיר?

ניסן סלומינסקי: הוא לא יודע להגיד לך.

ניסן סלומינסקי: הוא לא מסתיר.

סתיו שפיר: אז שילך ויגיד לנו.

ניסן סלומינסקי: למה הוא צריך לדעת עד כדי כך?

סתיו שפיר: כי אלה שמונה מיליון שקלים.

ניסן סלומינסקי: אלה שישה מיליון שקלים.

ניסן סלומינסקי: הוא מסביר לך.

סתיו שפיר: תקרא את הטבלה.

ניסן סלומינסקי: יש שם העברות אחרות.

ניסן סלומינסקי: זה שישה מיליון שקלים.

סתיו שפיר: כפול מהתקציב שהיה בבסיס התקציב.

סתיו שפיר: שיסביר מי הגופים שמקבלים את הכסף הזה.

סתיו שפיר: הוא לא יכול לתת לך רשימה של העמותות?

סתיו שפיר: כי לא רוצים להגיד?

ניסן סלומינסקי: אני לא יודע אם יש לו אותה ואני לא יודע אם הוא יודע.

סתיו שפיר: תבקש ממנו להציג אותה.

סתיו שפיר: תרים טלפון, תשלח מייל למשרד ותבקש את הרשימה.

<צחי דוד: לא, צריך לעשות את זה בצורה מסודרת ולא ב-תרים טלפון.

סתיו שפיר: באמת, התשובות הכול כך מזלזלות באינטליגנציה של חברי הכנסת.

סתיו שפיר: זאת העברת מידע הכי בסיסית שיכולה להיות כדי שחברי הכנסת כאן לא ידעו על מה הם מצביעים.

סתיו שפיר: אין כאן שום דבר מסודר ואין כאן שום דבר נכון.

סתיו שפיר: כשאני צריכה לקבל החלטה, אני רוצה יותר מזה.

עליזה לביא: אני כן רוצה כסף לבלניות.

עליזה לביא: אתה יודע כמה הן מרוויחות?

עליזה לביא: גרושים.

ניסן סלומינסקי: אם תמשיכי בדרך הזאת, לא יהיה להן.

ניסן סלומינסקי: בפעם הבאה תבקשו את תיק הדתות במקום את תיק האוצר ותעשו את זה.

ניסן סלומינסקי: בבקשה.

ניסן סלומינסקי: אין לי שום בעיה.

ניסן סלומינסקי: צחי, תמשיך.

משה גפני: על מה הוויכוח?

סתיו שפיר: תקציב התמיכה בשירותי דת, לוקחים אותו כדי להעביר כסף לכל מיני עמותות לקשרים רוחניים עם התפוצות וצחי מסרב להגיד לנו מי העמותות.

ניסן סלומינסקי: מסרב?

ניסן סלומינסקי: כאילו הוא צריך לדעת לאיזה עמותות.

<צחי דוד: נעביר באופן מסודר את שמות העמותות שנהנות מהתמיכה בתקנה.

ניסן סלומינסקי: בסדר.

ניסן סלומינסקי: הוא יעביר לוועדה ונפיץ את זה.

סתיו שפיר: לפני שאנחנו מצביעים על זה.

ניסן סלומינסקי: זה את תחליטי.

סתיו שפיר: לא, אתה תחליט.

עליזה לביא: למה אין נציג של המשרד לשירותי דת?

עליזה לביא: למה בעצם צחי צריך לספוג כאן הכול?

ניסן סלומינסקי: תמיד זה כך.

ניסן סלומינסקי: תמיד אלה הרפרנטים של האוצר.

ניסן סלומינסקי: האוצר בודק את זה ותמיד הוא עושה את זה כך.

סתיו שפיר: ואף פעם לא מעביר את הרשימות.

עליזה לביא: לא צריך להיות כאן הרפרנט של המשרד בשבילו אתה אמור לדבר?

<צחי דוד: אנחנו מייצגים אותם.

<צחי דוד: אם יש שאלות מורכבות, המשרדים שולחים נציג.

ניסן סלומינסקי: תמשיך.

<צחי דוד: תקצוב של 15 וחצי מיליון שקלים במשרד הנגב והגליל לבנות שירות במגזר הלא יהודי בתקנת תשתיות.

<צחי דוד: נשאלנו בקובץ השאלות ואני עונה שהחלוקה היא 2.5 מיליון שקלים לבנות שירות במגזר הלא יהודי ושלושה מיליון שקלים לתשתיות.

<צחי דוד: התשתיות כולל מוסדות ציבור ותכנון ברשויות שונות.

עיסאווי פריג': מה זה לא יהודי?

<צחי דוד: מגזר המיעוטים.

עיסאווי פריג': מה זה מגזר מיעוטים?

עיסאווי פריג': ערבים, דרוזים, צ'רקסים, בדואים?

<צחי דוד: הרשימה שפירטתי.

<צחי דוד: אני לא מבין את השאלה.

עיסאווי פריג': המגזר הלא יהודי.

עיסאווי פריג': מי זה המגזר הלא יהודי הזה?

<צחי דוד: מגזרי המיעוטים.

ראובן ריבלין: זה יכול להיות נוצרי, מוסלמי.

אלעזר שטרן: חסרי דת.

עיסאווי פריג': זה מאוד חשוב לי לדעת.

ניסן סלומינסקי: אני יודע.

ניסן סלומינסקי: אני מסכים אתך.

ניסן סלומינסקי: הוא אמר לך.

עיסאווי פריג': לאן זה הולך?

עיסאווי פריג': הולך לדלית אל כרמל או לח'ורה?

עיסאווי פריג': לאן זה הולך?

<צחי דוד: אני מוכן לבדוק יותר לעומק.

<צחי דוד: אני לא חושב שזאת חלוקה לפי ישוב, אם זה מה ששאלת.

עיסאווי פריג': אתה ממציא תשובה או מנסה להתעמק בנושא?

סתיו שפיר: הוא בכלל לא מנסה לתת תשובה.

סתיו שפיר: אתה לא שם לב?

<צחי דוד: שאלת אם החלוקה היא יישובית ואמרתי שלמיטב ידיעתי היא לא יישובית.

<צחי דוד: אם אתה רוצה, אני אבדוק.

עיסאווי פריג': מדובר ב-2.5 מיליון שקלים שאתה מבקש להעביר בסוף שנה.

עיסאווי פריג': למי אתה מבקש להעביר אותם?

עיסאווי פריג': אמרת מגזר לא יהודי.

עיסאווי פריג': יפה.

עיסאווי פריג': מי זה המגזר הזה?

<צחי דוד: אם אתה רוצה חלוקה נוספת, ככל שישנה, אני בהחלט מוכן לבדוק את זה.

<צחי דוד: אין לי כאן תשובה על כך.

עיסאווי פריג': בסדר.

עיסאווי פריג': אז תמחק את זה וכשיהיה לך תשובה, תחזור.

ניסן סלומינסקי: למה?

ניסן סלומינסקי: בינתיים אנחנו רוצים שזה יעבור כי אם זה לא יעבור היום, הכסף לא יגיע למגזר.

עיסאווי פריג': אז מה?

עיסאווי פריג': הכסף לא הולך לאף מקום.

עיסאווי פריג': נהנה ממנו בשנה הבאה.

עליזה לביא: למה שלא יגיע מהמשרד ויסביר לנו?

ניסן סלומינסקי: הכסף הולך לאוצר.

ניסן סלומינסקי: כל מה שלא עובר היום, הולך לאוצר.

סתיו שפיר: תודיעו שאתם לא מתכוונים להצביע בעד.

ניסן סלומינסקי: רבותיי, אני מעלה את זה להצבעה.

אראל מרגלית: צחי, אם אני מבין נכון, יש כאן קודים של שירות אזרחי לאומי.

<צחי דוד: זה הגדלה של הקודים ואני לא יודע אם יש כאן חלוקה מגזרית.

<צחי דוד: אם אתם רוצים, אפשר לבדוק את זה.

ניסן סלומינסקי: אני מבקש ממך להעביר לנו שני דברים.

ניסן סלומינסקי: ראשית, כשתהיה לכם החלוקה של המגזר הלא יהודי, תעביר לנו את החלוקה.

<צחי דוד: ככל שישנה חלוקה כזאת.

ניסן סלומינסקי: בשלב מסוים תצטרך להיות.

ניסן סלומינסקי: הרי את הכסף הזה יצטרכו לשים.

ניסן סלומינסקי: תעביר לנו את החלוקה.

ניסן סלומינסקי: דבר שני, תעביר לנו, אם יש לכם, את רשימת אותם גופים שעובדים בחוץ לארץ.

<צחי דוד: יש.

עפר שלח: ניסן, בוא נעביר את זה לסוף סדר היום.

עפר שלח: שיאמרו לנו לפחות לגבי השישה מיליון האלה לאן הכסף הולך ואז נצביע על זה.

עפר שלח: אי אפשר להצביע על זה כך.

ראובן ריבלין: אם הוא אומר את זה, אי אפשר לסרב לו.

אלעזר שטרן: עלתה שאלה למה אנחנו מתרגזים כאן על דברים דתיים.

אלעזר שטרן: ראשית, אני מקווה שאתה מבין למה.

אלעזר שטרן: אני רוצה לומר משהו על התרבות של השאלות.

אלעזר שטרן: אני שאלתי את צחי בזמן, לפי הכללים שנקבעו כאן, היכן ממוקמים בתי העלמין, לפי אילו פרמטרים נקבעו, היכן מוסדות הדת, והתשובה שקיבלתי הייתה שמדובר בהגדלת תקנת תמיכה ולא בישובים ספציפיים, למרות שזה לא יכול להיות כי זה עוד פעם פטנט כזה לפי גובה, ושנית, כללי התמיכה יועברו בנפרד.

אלעזר שטרן: לא קיבלתי את זה.

אלעזר שטרן: אני אומר לך עוד פעם, אתה כאילו מוציא אותנו כאן – את עליזה ואותי – אבל יכול להיות שהבעיה היא שאנחנו יודעים מה באמת קורה.

אלעזר שטרן: אתה רוצה אני אגיד לך איפה ביליתי השבת ומה גיליתי בשבת?

אלעזר שטרן: אני לא רוצה להגיד כאן.

אלעזר שטרן: זה חילול השם.

משה גפני: ספר לנו מה היה.

אלעזר שטרן: אני לא יכול להגיד.

ניסן סלומינסקי: אלעזר, אני רוצה להראות לך ולעליזה.

אלעזר שטרן: תראה לוועדה ולא לי ולעליזה.

ניסן סלומינסקי: כי אתם שואלים.

ניסן סלומינסקי: סעיף 4.

ניסן סלומינסקי: למה לא שאלתם בכזאת עוצמה לגבי נגב וגליל?

אלעזר שטרן: מי אמר לך שלא שאלתי?

עיסאווי פריג': אני שאלתי למי זה עובר.

אלעזר שטרן: אני אומר לך.

אלעזר שטרן: זה עובר לזוהרים בנגב ומגדלור בגליל.

אלעזר שטרן: למה אתה חושב שלא שאלתי?

ניסן סלומינסקי: על סעיף 4?

אלעזר שטרן: כן.

ניסן סלומינסקי: במגזר הלא יהודי?

אלעזר שטרן: כן.

אלעזר שטרן: שאלתי.

אלעזר שטרן: הנה השאלה.

אלעזר שטרן: תשאל את החבר'ה מהאוצר אם לא שאלתי.

אלעזר שטרן: שאל את החבר'ה מהאוצר כמה שאלות אני שואל.

אלעזר שטרן: למה אתה מאשים אותי בזה?

אלעזר שטרן: טמיר, תראה את השאלות לניסן.

ניסן סלומינסקי: צחי, אם אתם יודעים לגבי השישה מיליון, תנסה להעביר.

<צחי דוד: ברגע שאני אדע, אני אעביר.

עיסאווי פריג': לסעיף 4, אני מבקש אדוני היושב ראש לדעת לאן זה הולך.

עיסאווי פריג': למה אתה מתעלם מזה?

עיסאווי פריג': אנחנו רוצים לדעת לגבי סעיף 4, לאן זה הולך.

ניסן סלומינסקי: ביקשתי ממנו.

משה גפני: אלעזר אמר לאן זה הולך.

עיסאווי פריג': אני רוצה לשמוע את זה.

עיסאווי פריג': סעיף 4, הולך לאן?

משה גפני: הראשון הוא זוהרים.

אלעזר שטרן: יתרת הסכום היא מגדלור.

אלעזר שטרן: יתרת הסכום מיועדת לגידול בפעילות שירותי אזרח בקרב שירות אזרחי בקרב מגזר המיעוטים.

ניסן סלומינסקי: אני דוחה את ההצבעה.

ניסן סלומינסקי: צחי, אני דוחה את ההצבעה.

ניסן סלומינסקי: תנסה להעביר אלינו את התשובות.

ניסן סלומינסקי: פנייה מספר 452.

ניסן סלומינסקי: יש מישהו שיודע להסביר?

ראובן ריבלין: מה עם הנושא של משרד הביטחון?

ניסן סלומינסקי: אולי זה יהיה לקראת הסוף.

ניסן סלומינסקי: אם נתנהג בצורה כזאת, לא.

עיסאווי פריג': מה העניין?

עיסאווי פריג': שקיפות, יושר, סבלנות, יש זמן.

ראובן ריבלין: ניסן, בוא נדון במשרד הביטחון.

ניסן סלומינסקי: לא.

ניסן סלומינסקי: אם אנשים רוצים למשוך את הזמן, זה יהיה על חשבון משרד הביטחון.

עפר שלח: זה לא למשוך את הזמן.

עיסאווי פריג': אל תיקח את משרד הביטחון כערובה להמשך הדיון.

עיסאווי פריג': זה לא מתאים לדיון.

עיסאווי פריג': תחזור בך אדוני היושב ראש.

עיסאווי פריג': זה לא מתאים.

עיסאווי פריג': אתה לוקח את הדיון על משרד הביטחון כערובה.

ניסן סלומינסקי: לא לוקח כערובה.

ניסן סלומינסקי: למה כערובה?

ראובן ריבלין: אני אומר לך ניסן, משרד הביטחון הוא קריטי.

ניסן סלומינסקי: אני יודע.

ניסן סלומינסקי: גם כל החוברת הזאת היא קריטית ואתה יודע.

ניסן סלומינסקי: אתה יודע שמשרד הביטחון לא יתמוטט, אבל יש משרדים שאם הם לא יקבלו, הם יתמוטטו.

עפר שלח: אם זה לא יגיע, הוא לא יהיה.

ניסן סלומינסקי: נעביר את זה.

ניסן סלומינסקי: אל תדאג.

ניסן סלומינסקי: פנייה מספר 452.

<שרי שלזינגר: בקשה לשינויים פנימיים במשרד הקליטה.

אלעזר שטרן: יש לי שאלה.

אלעזר שטרן: למה לא קיבלנו תשובות על השאלות האלה?

<שרי שלזינגר: למיטב ידיעתי, התשובות הועברו.

אלעזר שטרן: מדובר על משרד הקליטה.

אלעזר שטרן: אני שואל למה לא קיבלנו תשובות על השאלות שהעברנו.

<גיא הרמתי: מילאנו את התשובות אבל אני לא יודע אם הן הועברו הבוקר או לא.

<טמיר כהן: קיבלנו אותן ממש כרגע.

<גיא הרמתי: מילאנו בקובץ את התשובות ונאמר לנו שהן נשלחו הבוקר.

ניסן סלומינסקי: תסביר.

<טמיר כהן: אלעזר, בקובץ שקיבלנו זה קיים, אמנם בצורה קצת קשה לקריאה.

<טמיר כהן: זה הגיע ממש הרגע.

<גיא הרמתי: מדובר בשינויים פנימיים בתקציב משרד הקליטה בהתאם לסדרי העדיפויות שלו.

<גיא הרמתי: לפירוט השינויים ברמה מפורטת יותר, אני אפנה את השאלה לסמנכ"ל משרד הקליטה.

<אופיר להב: מדובר על שינויים פנימיים במסגרת סוף שנה שזה בעיקר, בהתאם לביצוע, העברה של תקציבים מאגף לאגף ובתוך כל אגף כאשר הדגש המרכזי הוא על הנושא של תעסוקה וקורסים לעידוד יזמות במסגרת קרן הקליטה שהמשרד מפעיל ליזמים עולים.

משה גפני: למה אתם מורידים מעידוד העלייה ומסטודנטים עולים?

<אופיר להב: בעידוד העלייה השנה, בגלל התקציב שאושר מאוחר, לא היו תכניות מסודרות גדולות של עידוד עלייה וחלק מהתקציב שתקצבנו נשאר שם כיתרה שרצינו לממש אותה בנושא של תעסוקה ויזמות.

משה גפני: השנה לא עסקו בעידוד עלייה?

<אופיר להב: עסקו בעידוד עלייה אבל התכניות הגדולות שהיו בשנים האחרונות לא היו.

<אופיר להב: לא הייתה תכנית גדולה.

סתיו שפיר: מה הסיבה לקיצוץ בשירותי דיור?

<אופיר להב: לגבי הסטודנטים הייתה רפורמה מאוד גדולה במינהל ויש מכרז שצריך לצאת להפעלת שירותי מעטפת במקום הפעילות שהסוכנות עשתה.

<אופיר להב: אנחנו כתבנו את הדבר הזה כי חשבנו שהמכרז כבר יסתיים והכול יעבוד השנה, אבל כרגע הוא פועל חלקית רק לשירותים הנדרשים שהיו.

<אופיר להב: לא פוגעים בסטודנטים.

<אופיר להב: רצינו שבמסגרת המכרז יהיו עוד דברים ונגדיל את השירות לסטודנט דבר שעוד לא קורה השנה אבל יקרה במהלך השנה הבאה.

<אופיר להב: לגבי הדיור.

<אופיר להב: אלה התאמות.

<אופיר להב: מדובר כאן על תכנית של 413 מיליון שקלים.

<אופיר להב: מדובר כאן על אלפי קשישים עולים שמקבלים כאן סיוע ואלה פשוט התאמות של סוף שנה.

<אופיר להב: מיליון ו-800.

אראל מרגלית: מה זה מיליון וחצי לקליטת מדענים עולים?

אראל מרגלית: מה זה אומר?

<אופיר להב: במשרד הקליטה יש תכנית שנקראת קמ"ע, קליטת מדענים עולים.

<אופיר להב: אנחנו משתתפים בהעסקה של מדענים לשלוש השנים הראשונות שלהם במוסדות להשכלה גבוהה.

<אופיר להב: אנחנו בעצם באים למוסד ואומרים שאם יש מדען עולה, תן לו הזדמנות כי מאוד מאוד קשה למדענים עולים להיכנס מאחר ויש להם חסמים של רשתות חברתיות ושל שפה.

<אופיר להב: אנחנו נותנים לו עזרה בסבסוד לשלוש השנים הראשונות.

<אופיר להב: אחר כך אם המוסד רואה שהוא רוצה אותו, הוא ממשיך להעסיק אותו ואם לא, אנחנו מוצאים לו משהו אחר.

<אופיר להב: מבחינת פרסומים, יש לזה קריטריונים כמובן והכול מפורסם.

<אופיר להב: הייתה על זה החלטת ממשלה ב-2010.

משה גפני: שיהיה ברור שהולכים להצביע כאן על לקחת מסטודנטים עולים ומעידוד העלייה ולהעביר למינהל, לאמרכלות.

<אופיר להב: לא.

<אופיר להב: הסברתי.

ניסן סלומינסקי: מי בעד אישור פנייה 452?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: העברה מספר 452 נתקבלה.

ניסן סלומינסקי: הפנייה אושרה.

ניסן סלומינסקי: רק לתת דוגמה למה התרגזתי קודם, כי כאן חשבתי שתשאלו מי הם אותם ארגונים מעודדי עלייה ולא נצביע עד שלא תהיה הרשימה שלהם.

אלעזר שטרן: עליזה לא כאן.

משה גפני: אבל הם השותפים שלך.

ניסן סלומינסקי: תמיד שואלים את זה רק בסעיף אחד בלבד.

משה גפני: ניסן, אתה בחרת אותם.

משה גפני: זה לא כל כך חשוב לך.

ניסן סלומינסקי: כל הנושאים האחרים בהם אפשר לשאול את אותן שאלות, השאלות לא נשאלות.

ניסן סלומינסקי: רק בנושא אחד שואלים.

אראל מרגלית: אז מי הם?

ניסן סלומינסקי: כבר הצבענו.

אראל מרגלית: אבל אנחנו רוצים לדעת.

ניסן סלומינסקי: לכן אמרתי את הדברים אחרי ההצבעה.

אלעזר שטרן: כבר אמרתי לך למה אני שואל את השאלות האלה.

ניסן סלומינסקי: לא דיברתי עליך עכשיו.

משה גפני: אלעזר, יש לך ספק שניסן צודק בעניין הזה?

משה גפני: הוא רק לא צודק בתשתית כי הוא בחר את השותפים האלה.

אלעזר שטרן: אין לי ספק למה אתה אומר את מה שאתה אומר עכשיו.

ניסן סלומינסקי: פנייה מספר 354, משרד האנרגיה והמים.

<נורדן שלאבנה: רפרנטית אנרגיה, אגף תקציבים.

<נורדן שלאבנה: מדובר בהסטות פנימיות במשרד האנרגיה והמים ומתן הרשאה להתחייב בסך שישה מיליון שקלים למשרד האנרגיה בגין תכנון של תחנות כוח חשמליות.

ניסן סלומינסקי: הפקת חשמל או הפקת מים?

<נורדן שלאבנה: חשמל.

אלעזר שטרן: את מוכנה להקריא את התשובה שנתתם לי?

<נורדן שלאבנה: היא לא מולי כרגע.

אלעזר שטרן: אבל היא מולי.

אלעזר שטרן: בתשובה שקיבלתי, באותיות הקטנות, כתוב מה שלא נאמר כאן – אבטחת השר.

<נורדן שלאבנה: בהסטות הפנימיות.

אלעזר שטרן: לא.

אלעזר שטרן: באותו סעיף.

אלעזר שטרן: אני אקריא מה כתוב.

אלעזר שטרן: "כלולות תוספות המסת

אלעזר שטרן: כמות בשלושה מיליון שקלים.

אלעזר שטרן: המקור מגיע ממספר תקנות, בין השאר להתייעלות".

אלעזר שטרן: אבטחת השר, משם זה מגיע?

<נורדן שלאבנה: לא.

<נורדן שלאבנה: סך ההסטות הן בסך שלושה מיליון שקלים.

אלעזר שטרן: אתם מאבטחים את השר?

<נורדן שלאבנה: משרד האנרגיה משלם על אבטחת שר.

<נורדן שלאבנה: כן.

אלעזר שטרן: אבל יש החלטה שאין אבטחות שרים.

אלעזר שטרן: לא?

<צחי דוד: יש זקיף בבית השר.

<צחי דוד: הפחיתו מאוד אבל לא ביטלו לגמרי.

סתיו שפיר: מתי התקבלה ההחלטה?

<נורדן שלאבנה: לתקצוב תחנות הכוח?

<נורדן שלאבנה: התקבלה החלטה שמשרד האנרגיה צריך להעביר הערכה.

<נורדן שלאבנה: מדובר בתכנון תחנות כוח שמיועדות לצפון.

סתיו שפיר: ביוני 2013.

<נורדן שלאבנה: מדובר בשלוש תחנות כוח שמיועדות לאזור הצפון.

<נורדן שלאבנה: כל תחנה היום צריכה להיות קווי גז וקווי דלק.

ניסן סלומינסקי: מי בעד אישור פנייה מספר 354?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 354 נתקבלה.

ניסן סלומינסקי: הפנייה אושרה.

ניסן סלומינסקי: פנייה מספר 355.

<קרן שפר: משרד התיירות.

<קרן שפר: הפנייה נועדה להעביר חמישה מיליון שקלים ממשרד ראש הממשלה למשרד התיירות לפי החלטת ממשלה 2861 של פיתוח התיירות בישובים הדרוזים והצ'רקסים.

<קרן שפר: חמישה מיליון שקלים ספציפיים אלה הולכים לחורפיש, לכפר קמא ולבית ג'אן.

עיסאווי פריג': אתה רואה שיש לי עכשיו תשובה?

עיסאווי פריג': לך לא הייתה תשובה.

אראל מרגלית: עם קרן כבר דיברנו על זה בשבוע שעבר וזה גם היה בתת הוועדה לנושא הדרוזים, שם שאלנו ספציפית.

עיסאווי פריג': צריכה להיות שקיפות.

אלעזר שטרן: מה עם הבדואים?

<קרן שפר: זה לא בהחלטת הממשלה הזאת.

אלעזר שטרן: אני יודע.

אלעזר שטרן: באיזה החלטת ממשלה זה נמצא אם בכלל?

<קרן שפר: אני לא מכירה החלטה כזאת.

אראל מרגלית: זה חלק מהתכנית המיוחדת של המגזר הדרוזי בסעיף של משרד התיירות?

<קרן שפר: כן.

ניסן סלומינסקי: מי בעד אישור פנייה מספר 355?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 355 נתקבלה.

ניסן סלומינסקי: הפנייה אושרה.

ניסן סלומינסקי: הייתה העברה ראשונה בחוברת כשהרפרנט לא היה כאן.

ניסן סלומינסקי: פנייה מספר 346, תמיכות שונות, קיזוז תביעות המדינה.

ניסן סלומינסקי: הוא הגיע בינתיים?

אלעזר שטרן: אולי בהזדמנות זו הוא יענה על השאלה שאני שאלתי.

אלעזר שטרן: אתה מכיר את השאלה ששאלתי?

ניסן סלומינסקי: קודם הוא יסביר את הפנייה.

ניסן סלומינסקי: פנייה מספר 346.

<נורדן שלאבנה: מדובר בהענקת עשרה מיליון שקלים בהרשאה להתחייב למשרד האנרגיה בגין סוג של סיכום שקראנו לו קיזוז תביעות בין המדינה לחברת תש"ן, תשתיות נפט ואנרגיה.

<נורדן שלאבנה: יש חובות שמסתכמים לאותו סכום.

<נורדן שלאבנה: זאת אומרת, המדינה צריכה לשלם לתש"ן בגין הכרה בתעריפי מתקן אחסון רטרואקטיבי כשסך התביעה מסתכם ב-130 מיליון שקלים.

<נורדן שלאבנה: תש"ן חייבת למדינה כסף בסכום המסת

<נורדן שלאבנה: כם בסך חובות כולל ריבית של 130 מיליון שקלים.

<נורדן שלאבנה: ההחלטה היא שהסכומים יקוזזו אבל זה לא אומר שאף צד לא צריך לשלם.

<נורדן שלאבנה: בעת התשלום המדינה, כשהיא משלמת לתש"ן, היא צריכה לשלם מע"מ וכאשר תש"ן משלמת למדינה, היא לא צריכה לשלם את המע"מ.

<נורדן שלאבנה: סך הכול סכום המע"מ הוא עשרים מיליון שקלים כך שסוכם שחצי מנטל המע"מ יוטל על המדינה וחצי יוטל על תש"ן ומכאן הסכום של עשרה מיליון שקלים.

משה גפני: מתי היה ההסכם הזה?

<נורדן שלאבנה: ההסכם עדיין לא נחתם.

<נורדן שלאבנה: אנחנו מחכים לאישורכם כדי לחתום על ההסכם.

משה גפני: מתי הגיעו לסיכום?

<נורדן שלאבנה: ההסכם כרגע מתגבש.

<נורדן שלאבנה: הוא עדיין לא נחתם.

משה גפני: אבל הגיעו לסיכום?

<נורדן שלאבנה: הגיעו לסיכום לפני חודש בערך.

<נורדן שלאבנה: כן.

ניסן סלומינסקי: מי בעד אישור פנייה מספר 346?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 346 נתקבלה.

ניסן סלומינסקי: הפנייה אושרה.

ניסן סלומינסקי: בטעות לא אישרנו בתחילת הישיבה שתי רביזיות.

ניסן סלומינסקי: נצביע עליהן ולאחר מכן נעבור לביטחון.

<טמיר כהן: פנייה מספר 333, הוצאות שונות.

<טמיר כהן: מדובר כאן בביצוע שינויים פנימיים בתקציב הוצאות שונות שעיקרן תשלום בגין פשרה בקשר לתביעה שהייתה לקרן להשתלמות המהנדסים.

ניסן סלומינסקי: מי בעד אישור הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה לא נתקבלה.

ניסן סלומינסקי: הרביזיה נפלה.

<טמיר כהן: רביזיה מה-2 בדצמבר.

<טמיר כהן: הודעה מספר 55003 של המדפיס הממשלתי.

משה גפני: רביזיה של מי?

ניסן סלומינסקי: זה היה בסוף, אם אתם זוכרים, ולא רצינו לאשר את זה.

משה גפני: אם לא אישרו את זה, זאת לא רביזיה.

<טמיר כהן: אישרו.

ניסן סלומינסקי: ביקשו לעכב.

ניסן סלומינסקי: הייתה בקשה לעכב.

ניסן סלומינסקי: אם אתה זוכר, היו אז שני דברים.

משה גפני: אם ביקשו לעכב, זאת לא רביזיה.

<טמיר כהן: זאת לא רביזיה.

<טמיר כהן: ביקשו לעכב.

<טמיר כהן: ביקשנו להעלות את זה לאישור פוזיטיבי ולאחר מכן בגלל זה הגישו את הרביזיה.

משה גפני: אבל זה אושר?

<טמיר כהן: זה אושר עם רביזיה.

ניסן סלומינסקי: מי בעד אישור הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: הרביזיה לא נתקבלה.

ניסן סלומינסקי: הרביזיה נפלה.

ניסן סלומינסקי: פניות מספר 356 ו-357 אבל אנחנו עוצרים כאן כדי לעבור לביטחון.

משה גפני: למה?

ניסן סלומינסקי: היינו צריכים להתחיל מזה בהתחלה.

ניסן סלומינסקי: עשינו חוברת נפרדת קטנה לביטחון.

משה גפני: אני לא הבנתי מה אתה אומר.

משה גפני: אני בעד, הכול בסדר, אבל אתה אמרת שתדון בביטחון בסוף.

ניסן סלומינסקי: לא.

ניסן סלומינסקי: אמרתי שיכול להיות, אבל אחר כך נרגע כאן.

משה גפני: מה נרגע?

משה גפני: הנושא הדתי אושר?

ניסן סלומינסקי: כן.

ניסן סלומינסקי: הכול אושר.

ניסן סלומינסקי: לא עיכבתי בגלל זה.

משה גפני: לא אמרתי בגלל.

משה גפני: רק שאלתי איך הסדר.

משה גפני: אני פשוט עוד מעט יוצא ואתה בדיוק עצרת בפנייה של התמ"ת, שם יש קיזוז לחרדים ב-11 מיליון שקלים.

ניסן סלומינסקי: אפילו לא ידעתי.

ניסן סלומינסקי: לא ראיתי ולא ידעתי.

ניסן סלומינסקי: נושא של הביטחון.

ניסן סלומינסקי: נמצא כאן הצוות?

<טמיר כהן: כן.

ניסן סלומינסקי: מי המוביל?

<טמיר כהן: דניאלה ויוגב.

ניסן סלומינסקי: יש לכם את ההעברות המקבילות?

<דניאלה רותם: כן.

ניסן סלומינסקי: אפשר לקבל אותן?

<יוגב גרדוס: כן.

<יוגב גרדוס: זה בחוברת, מספר 448 עד 450.

אלעזר שטרן: לא מתחילים עם ה-279?

<יוגב גרדוס: הוא רוצה לאשר אותן יחד.

<יוגב גרדוס: אני אסביר.

<יוגב גרדוס: יושב ראש הוועדה וחברי הוועדה ביקשו מאתנו להראות כיצד אנחנו משלימים את הכסף למשרדי הרווחה והבריאות.

<יוגב גרדוס: לכן הבאנו לכאן פניות מקבילות שבעצם מחזירות את מה שאתם מכנים קיצוץ למשרדי הרווחה והבריאות מתת הביצוע בתקציב הביטוח הלאומי.

<יוגב גרדוס: גם דב בארי, רכז ביטוח לאומי, שנמצא כאן, יכול להסביר את הסיבות.

ניסן סלומינסקי: אני רוצה לשאול אותך שאלה.

ניסן סלומינסקי: אני רואה שההעברות האלה – נניח לרווחה – אם לא היה כל נושא הביטחון ושום דבר, אלה כספים שבין כה וכה היית צריך להעביר או שזה ממש בא לכסות את מה שאתה הולך לקצץ ברווחה?

<יוגב גרדוס: זה בא לכסות את הצורך בתקציב הרווחה בעקבות הכסף שלקחנו.

ניסן סלומינסקי: אני רוצה להבטיח לעצמנו שאם בסוף לא יאושר תקציב הביטחון, לפחות שהכספים האלה יעברו לרווחה ולבריאות, אבל זה בסדר, אנחנו נאשר.

ניסן סלומינסקי: אני רוצה שנאשר קודם את ההעברות הכספיות למשרד הרווחה ולמשרד הבריאות.

קארין אלהרר: זה מגיע מביטוח לאומי?

ניסן סלומינסקי: לא.

קארין אלהרר: הוא אומר כן.

ניסן סלומינסקי: ראינו שתקציב הביטחון, מעבר לכך שעוד מעט יסבירו לנו לגבי הביטוח הלאומי, יש קיצוץ בשני משרדים חברתיים ואנחנו אמרנו שאנחנו לא מוכנים.

סתיו שפיר: למה רק בשניים?

סתיו שפיר: יש גם קיצוץ בתקציב השיכון, יש קיצוץ בתקציב הכבאות.

ניסן סלומינסקי: יכול להיות.

ניסן סלומינסקי: אנחנו עלינו על שני משרדים חברתיים.

אראל מרגלית: הבוקר יש עוד שני קיצוצים שאנחנו רוצים לדבר עליהם, האחד הוא בחברה למתנ"סים.

ניסן סלומינסקי: עוד מעט אני אתן לך לדבר.

ניסן סלומינסקי: אני אומר שלגבי זה ביקשנו שיכינו לנו העברות.

ניסן סלומינסקי: אני רוצה קודם כל לאשר את ההעברה הזאת.

סתיו שפיר: לא.

סתיו שפיר: אז הם אמרו שהתקציב הזה מגיע מביטוח לאומי.

ניסן סלומינסקי: עוד מעט נשמע.

ניסן סלומינסקי: אנחנו לא מאשרים את תקציב הביטחון.

ניסן סלומינסקי: אני הולך לאשר את ההעברה הכספית למשרד הרווחה ולמשרד הבריאות.

קארין אלהרר: אבל מכיוון שהכספים האלה חוזרים מביטוח לאומי, אני רצה לדעת שזה לא פוגע בביטוח הלאומי.

קארין אלהרר: מה הבעיה?

קארין אלהרר: ההעברות האלה שמחזירים לבריאות ולרווחה, הן חוזרות מביטוח לאומי.

קארין אלהרר: הן לא נופלות מהשמיים.

אראל מרגלית: מהעודפים בביטוח לאומי.

קארין אלהרר: בסדר.

קארין אלהרר: אני רוצה לשמוע מדב בארי שזה לא איכשהו מתקשר לגירעון שמתרחש עלינו בקרוב לפי הדוח האקטוארי של המוסד לביטוח לאומי, שבעוד שלושים שנים אין לנו ממי לבקש עבורם.

<דב בארי: בוקר טוב.

<דב בארי: אני אתחיל בשורה התחתונה ואז אני אלך אחורה ונבין את התהליך.

<דב בארי: השורה התחתונה היא, וזאת השורה החשובה, שאין שום פגיעה לא באיתנות הפיננסית של הביטוח הלאומי בנושא הזה ואין כאן בטח ובטח שום פגיעה לא בשיעורי הקצבאות ולא בתנאי הזכאות.

<דב בארי: כל אחד ואחד מהמבוטחים, מאזרחי מדינת ישראל, זכאי לאותם סכומים ותחת אותן מחויבויות שהמוסד לביטוח לאומי מחויב בהן.

ראובן ריבלין: מה עם הדורות הבאים?

ניסן סלומינסקי: תנו לו להסביר ואחר כך תשאלו את השאלות.

<דב בארי: כל התנאים, הזכאויות וההטבות שניתנות בביטוח לאומי ניתנות מתוקף חוק.

<דב בארי: מה שנקרא בעגה של ועדת כספים, זאת הוצאה קשיחה לחלוטין.

<דב בארי: כל דבר ודבר, הכול מחויב מתוקף חוק.

<דב בארי: כאשר סורקים את תקציב המדינה, דבר ראשון שמתקצבים זה את הדברים הקשיחים שהם מתוקף חוק.

<דב בארי: הדבר הראשון שנמצא בתוך תקציב המדינה, אפילו לפני תנאי שכר וכולי, זה קודם כל מה שהמדינה מחויבת מתוקף חוק, מה שהיא מחויבת לתת בביטוח לאומי.

<דב בארי: זאת השורה התחתונה.

<דב בארי: מה הסיפור כאן.

<דב בארי: כמו שאמרתי, כל העברות של ביטוח לאומי לאזרחים מתוקף חוק, גם כל ההעברות שהאוצר או משרד האוצר מבצע לביטוח לאומי, גם משולמות מתוקף חוק.

<דב בארי: הכול מוסדר בחוק הביטוח הלאומי.

<דב בארי: רוב התקציב מוגדר בתוך סעיף 32 לחוק הביטוח הלאומי.

<דב בארי: אני אשמח גם לעבור על זה עם חברי הוועדה, אם תרצו.

<דב בארי: הכול שם מוגדר איך המדינה משפה ומשתתפת בתקציב המוסד לביטוח לאומי.

<דב בארי: בגדול ההשתתפות הזאת נעשית כהשתתפות בגבייה.

<דב בארי: ביטוח לאומי גובה שקל והמדינה משפה על כל שקל שהמוסד לביטוח לאומי גובה.

<דב בארי: זה צד אחד של ההשתתפות.

<דב בארי: הצד השני שהאוצר מעביר כסף דרך הביטוח הלאומי שהוא עבור תשלום גמלאות, כמו לדוגמה הבטחת הכנסה.

<דב בארי: המוסד מוציא שקל, המדינה מעבירה את אותו שקל למוסד כדי שישלם את השקל הזה לציבור.

<דב בארי: בעת סגירת התקציב, וזה מה שאנחנו מבצעים והפנייה שאנחנו דנים בה עכשיו היא לא הפנייה היחידה אלא יש עוד שתי פניות בחלקים שונים, אנחנו מתאימים את האומדנים בפועל, את האומדנים שלנו לביצוע בפועל של המוסד לביטוח לאומי.

<דב בארי: זאת התאמה תקציבית.

<דב בארי: התקציב הזה לא יכול להיות מנוצל אחרת.

<דב בארי: התקציב הזה יוצא מתוקף חוק וכמו שאם היה חסר לצורך העניין מיליארד שקלים בתקציב הזה לביטוח הלאומי, היו מחפשים את התקציב הלא מנוצל בסעיפים תקציביים אחרים בספר התקציב כדי להעביר למוסד לביטוח לאומי, גם ההפך.

<דב בארי: כאשר יש לנו עודף או אי אפשר לבצע אותו, הוא מועבר לטובת שימושים אחרים בתקציב המדינה.

קארין אלהרר: אתה בעצם אומר שלביטוח הלאומי לא חסר כסף.

<דב בארי: אני אומר שכל ההעברות התקציביות של משרד האוצר למוסד לביטוח לאומי מתוקף חוק.

<דב בארי: כל ההעברות התקציביות של המוסד לביטוח לאומי לציבור האזרחים הוא מתוקף חוק והכול מקוים ומשולם עד לשקל האחרון.

משה גפני: יש כאן מישהו מהביטוח הלאומי?

קארין אלהרר: דב, כמו שכולנו כאן יודעים, חוק אפשר לשנות ואפשר לעשות זאת די בקלות.

קארין אלהרר: לא כל החלטה על שינוי חוק מתקבלת בכובד ראש.

קארין אלהרר: אני שואלת אותך שאלה כנה.

קארין אלהרר: האם זה עשוי לפגוע בזכויותיהם של הבאים אחרינו?

קארין אלהרר: לא שלנו.

<דב בארי: התשובה היא שכרגע אין מה לעשות עם התקציב הזה.

<דב בארי: בגלל שכל המסגרת הזאת פועלת מתוקף חוק, התקציב הזה הוא פשוט תקציב לא מנוצל ואי אפשר לנצל אותו אחרת.

קארין אלהרר: אני יכולה להראות לך כמה שימושים איך לנצל אותו.

ניסן סלומינסקי: לא, זה משהו אחר.

סתיו שפיר: כמה כסף יוצא מתקציב ביטוח לאומי?

<דב בארי: תיקוני חוק תמיד אפשר לבצע כאן בבית המחוקקים.

<דב בארי: חברת הכנסת אלהרר, כמו שאת יודעת, העברנו חוקים יחד אתך ויש גם חוקים שעתידים להתקבל.

<דב בארי: זה קורה אבל זה במישור נפרד.

משה גפני: כמה חוקים העברתם אתה מתוך מה שהיא ביקשה?

משה גפני: אני רוצה לדעת אם יש מישהו מהביטוח הלאומי.

<דב בארי: אני רוצה להגיד שני דברים.

<דב בארי: אחוזי ההצלחה הם גבוהים.

משה גפני: זה בסדר.

משה גפני: אני בעד.

<דב בארי: בשבוע שעבר היה אמור להתקיים דיון על הנושא.

<דב בארי: היה כאן נציג של המוסד לביטוח לאומי והוא המתין כאן יום שלם ובסוף לא התקיים הדיון.

<דב בארי: אפשר לקרוא לו.

משה גפני: בישיבה הקודמת נאמר שיצטרכו אחרי כן להעביר כסף לביטוח הלאומי.

משה גפני: כך נאמר בישיבה הקודמת.

משה גפני: נכון?

קארין אלהרר: כן.

משה גפני: אז נאמר למה צריך לעשות את זה בסיבוב כזה, אלא בואו נקבל ישר.

ניסן סלומינסקי: לא, אמרתי הפוך.

ניסן סלומינסקי: למה אתם צריכים לקחת מהרווחה ואחר כך הביטוח הלאומי ייתן לרווחה, קחו ישר מהביטוח הלאומי.

משה גפני: מה התשובה על זה?

ניסן סלומינסקי: הם החזירו את הכסף.

משה גפני: אני רוצה את הנציג של הביטוח הלאומי.

משה גפני: צריך לדעת אם הדברים הם כאלה ואם זה המצב.

סתיו שפיר: זה גם מה שהובטח שיקרה.

משה גפני: אגב, יש כאן קיצוץ רוחבי.

<דב בארי: הנציג היה כאן.

<דב בארי: אני אתקשר שוב לנציג ביטוח לאומי.

<דב בארי: הוא היה כאן בשבוע שעבר במשך יום שלם.

משה גפני: גם אני הייתי כאן יום שלם, ומה יצא לי מזה?

סתיו שפיר: דב, מה הסכום?

סתיו שפיר: שאלתי את השאלה הזאת ארבע פעמים.

<דב בארי: אני מתנצל.

<דב בארי: פשוט עניתי לחברי כנסת אחרים.

<דב בארי: בבקשה.

סתיו שפיר: מה הסכום הכולל שיוצא מתוך ההוצאה של ביטוח לאומי על כל ההעברות האלה?

סתיו שפיר: זאת לא רק ההעברה הזאת למשרד הביטחון אלא יש העברה נוספת למשרד הביטחון וגם שם זה יוצא מביטוח לאומי.

<דב בארי: אני אתן את תמונת הרקע בגדול, גם על הנושא התקציבי.

<דב בארי: המוסד לביטוח לאומי משלם קצבאות בסכום של למעלה משישים מיליארד שקלים בשנה.

<דב בארי: מתוך התשלום הזה בגבייה ישירה מהציבור, בערך מגיעים 35 מיליארד שקלים.

<דב בארי: זה בגבייה ישירה מהציבור.

<דב בארי: על זה אוצר המדינה משפה את המוסד לביטוח לאומי בערך ב-21 מיליארד שקלים.

<דב בארי: המוסד לביטוח לאומי, יש לו הכנסות נוספות מעבר לגבייה מהציבור והשיפוי בהשתתפות האוצר.

<דב בארי: יש לו החזרים מעודפי תקציב שהם משקיעים באוצר המדינה, תשלומי ריבית וקרן, וזה בסך הכול מכניס את ההכנסות של המוסד לביטוח לאומי.

סתיו שפיר: כמה כסף יוצא עכשיו מביטוח לאומי?

<דב בארי: בפנייה?

סתיו שפיר: לא רק בפנייה של 2.7 אלא בפנייה של ה-300 מיליון.

<דב בארי: סך הכול.

ניסן סלומינסקי: דב, תסביר איך שאתה מבין ואחר כך יהיה זמן לשאלות.

ניסן סלומינסקי: תסביר איך זה עובד ואחר כך ישאלו את השאלות.

<דב בארי: בסך הכול בביצוע התאמות בסוף שנה, אנחנו מוציאים מיליארד ו-400 מיליון שקלים.

סתיו שפיר: מיליארד ו-400 מיליון שקלים מביטוח לאומי.

<דב בארי: מביצוע התאמות.

ניסן סלומינסקי: סתיו, תני לו להסביר.

ניסן סלומינסקי: אני רוצה להבין.

ניסן סלומינסקי: מותר לי להבין.

ניסן סלומינסקי: אני מבקש.

ניסן סלומינסקי: אתה לא תענה לשאלות.

סתיו שפיר: בפעם הקודמת נמסר לנו שההוצאה ---

ניסן סלומינסקי: את מבזבזת את זמננו כי הוא לא יענה לך עכשיו.

ניסן סלומינסקי: אני אתן לך זמן לשאול אבל שקודם הוא יסביר.

סתיו שפיר: תאמין לי שהשאלה הזאת חשובה.

ניסן סלומינסקי: הכול חשוב, אבל אני רוצה שהוא יסביר קודם את הדברים.

סתיו שפיר: אני לא מבינה למה אתה עוזר לו.

ניסן סלומינסקי: אני לא עוזר לו.

ניסן סלומינסקי: אני רוצה להבין את הדברים.

<דב בארי: המיליארד ו-400 מיליון שקלים האלה מיועדים למשרד החינוך, למשרד הרווחה, והחלק העיקרי של למעלה ממיליארד שקלים מועברים לטובת משרד הבריאות.

ניסן סלומינסקי: סיימת את ההסבר?

ניסן סלומינסקי: בסדר.

ניסן סלומינסקי: אם מישהו רוצה לשאול, בבקשה.

סתיו שפיר: אני רוצה לשאול.

ניסן סלומינסקי: בבקשה אבל את משתלטת על הדיון כל הזמן.

ניסן סלומינסקי: אחרים רוצים להבין ואת לא מאפשרת את זה.

סתיו שפיר: ניסן, עם כל הכבוד, אם אני לא הייתי שואלת את השאלות האלה בפעם הקודמת, בכלל לא היית יודע שזה מגיע מביטוח לאומי.

סתיו שפיר: אז בבקשה.

סתיו שפיר: זה לא הגיע מזה שמישהו כאן נידב לנו מידע.

ניסן סלומינסקי: ממש לא היינו יודעים שמגיע.

ניסן סלומינסקי: בסדר.

סתיו שפיר: מה לעשות?

סתיו שפיר: זה נובע משאלות ששאלנו אותו.

סתיו שפיר: לכן אני שואלת הרבה שאלות וכל פעם שאני שואלת שאלה, אנחנו מקבלים עוד מידע שלא ידענו.

ניסן סלומינסקי: היינו יודעים את זה גם בלעדיך.

סתיו שפיר: השאלות האלה נובעות מחשדנות.

ניסן סלומינסקי: לא אמרתי שלא אתן לך לשאול אבל זה בלתי אפשרי אתך.

ניסן סלומינסקי: אדם מסביר ואת נכנסת באמצע.

סתיו שפיר: גם אתך זה בלתי אפשרי.

ניסן סלומינסקי: אדם מסביר, את נכנסת באמצע ולא נותנת לאף אחד להבין.

ניסן סלומינסקי: אחרי שהוא יסיים את דבריו, ניתן את הזמן לשאלות.

ניסן סלומינסקי: תשאלי שאלה אחת.

סתיו שפיר: יש לי הרבה יותר משאלה אחת.

ניסן סלומינסקי: יש כאן גם אחרים שרוצים לשאול.

סתיו שפיר: נאמר לנו בפעם הקודמת שההוצאה על ביטוח לאומי ירדה ובעקבות זה, כך נאמר ממש בתחילת הדיון – ואפשר להוציא את זה מהפרוטוקול שיתפרסם בעוד שלושה שבועות - אפשר להעביר את הכסף.

סתיו שפיר: גם נאמר בין השורות שההוצאה הזאת רק הולכת לרדת בעתיד.

סתיו שפיר: הדברים שאתה אומר הם משונים ואני אומר לך למה.

סתיו שפיר: בסופו של דבר אנשים עומדים בתור לקבל קצבאות, הקצבאות האלה הן מאוד מאוד נמוכות.

סתיו שפיר: אני אסביר את זה בפשטות.

סתיו שפיר: תוך כדי הסיפור הזה גם נאמר שההוצאה של ביטוח לאומי יורדת ועוד תרד בעתיד, גם נאמר שהדבר הזה נובע הקיצוץ בקצבאות ילדים שהוא בעצם הרבה יותר נמוך מהסכום שאנחנו מדברים עליו כאן, ומה שמטריד אותי, בניגוד למה שאתה אומר על חוקים, זה שבסופו של דבר חוק של ביטוח לאומי, מה הוא בפועל?

סתיו שפיר: הוא חבורה של הרבה מאוד אנשים, הרבה מאוד אזרחים שעומדים בתור לקבל קצבאות והם תלויים בכל מיני ועדות של ביטוח לאומי שגם בוחנות אותם ותמיד חושבות שהם משקרים להן כמובן אם הם באים כדי לבקש קצבה.

סתיו שפיר: אנחנו רואים עוד ועוד - זה מה שאנחנו כחברי הכנסת מקבלים - אנשים שלא מצליחים לקבל את הקצבה הזאת שאנחנו משלמים עליה, ואתה תיארת את המספרים, סכומים אדירים מכספנו.

סתיו שפיר: לכן השאלה הזאת היא לא שאלה של אם יש חוק או אין חוק ואם התקציב הזה הוא קשיח.

סתיו שפיר: יש כאן קיצוץ מאוד גדול ונמסר לנו שהקיצוץ הזה רק הולך להמשיך.

משה גפני: יש שאלות לעוד חברי כנסת.

סתיו שפיר: גפני, אני אשמח אם הוא יוכל לענות לי.

<דב בארי: אני אענה על כל השאלות.

משה גפני: אני פשוט צריך לצאת.

משה גפני: הוא יענה גם לך וגם לסתיו.

סתיו שפיר: אתה רק נותן לו עוד אפשרויות להתחמק.

ניסן סלומינסקי: ר' משה, תשאל.

משה גפני: אני אשאל ואת התשובה כבר אקרא בפרוטוקול כי אני צריך לעזוב.

משה גפני: מורידים 16 מיליון ו-720 אלף שקלים מתמיכה בקופת חולים כללית.

משה גפני: זה כבר לא רזרבה.

משה גפני: מורידים מהתמיכה בקופת חולים כללית.

משה גפני: השאלה הזאת גם נשאלה על ידי חבר הכנסת ליצמן בישיבה הקודמת וגם אני שואל אותה.

משה גפני: מה שמתברר כאן מכל ההעברה הזאת, ואני לא מדבר על מאות מיליונים שמורידים מתשתיות ---

ראובן ריבלין: הגשנו הצעה לסדר יום.

משה גפני: ההפחתה הזאת, מתברר שיש לכם במשרד האוצר רזרבה בכל המשרדים ואין משרד אחד בו השתמשו גם ברזרבה.

משה גפני: זאת אומרת, אתם מחזיקים כסף מה שהולך להיות נדון מחר בוועדה לביקורת המדינה.

משה גפני: יש לכם הרבה כסף ברזרבה בכל המשרדים ואתם לוקחים משם כסף.

משה גפני: אנחנו מגיעים לסוף שנה, תגיד משרד אחד שאתם תכננתם שם רזרבה והשתמשו בה ואין בכלל מאיפה להוריד.

משה גפני: אני חיפשתי ולא מצאתי משרד אבל אולי שכחתי ויש איזה משרד בלי תיק.

<דב בארי: יש משרדים.

<דב בארי: יש הרבה משרדים.

משה גפני: כמה זה הרבה?

משה גפני: בכל המשרדים יש רזרבה.

משה גפני: אולי משרד הרווחה לא, אבל איזה עוד משרד?

משה גפני: אתם באופן קבוע משאירים כסף.

משה גפני: יש כסף גדול למשל במענקי משרד השיכון ואתם מורידים ממענקי משרד השיכון ומעבירים לנושא של הביטחון.

משה גפני: זאת אומרת, המשמעות של העניין, אלא אם כן תתקנו אותי, היא שאתם מתכננים מראש כספים שנמצאים במשרדים השונים אבל אין בהם שימוש ולא מתכננים בהם שימוש ומעבירים אותם לביטחון תוך כדי פגיעה בשירותים החברתיים.

משה גפני: אם היו לוקחים את הרזרבה הזאת למשרדים, למשל למשרד המדע, היו לוקחים את זה למשרד הקטן הזה שם יש חסר תקציבי גדול, היה אפשר להרחיב אותו.

<דב בארי: אנחנו מממשים את החלטת הקבינט.

משה גפני: מי זה הקבינט?

משה גפני: האוצר?

ניסן סלומינסקי: תרשום את השאלות ואחר כך תענה.

משה גפני: אני הולך.

משה גפני: אני אקרא את התשובה בפרוטוקול.

משה גפני: אפילו את ההעברה הבאה לא נתת לי ושם יש קיצוץ בחרדים ובערבים.

ניסן סלומינסקי: אני מתנצל.

ניסן סלומינסקי: אפילו לא ידעתי שהגעתי לשם.

ניסן סלומינסקי: אתה תספיק לחזור.

ניסן סלומינסקי: הביטחון ייקח קצת זמן.

קארין אלהרר: הדבר היחיד שמטריד אותי הוא שפורסם איזה דוח של מנכ"ל המוסד לביטוח לאומי שנשמע די מפחיד.

קארין אלהרר: אתה אומר עכשיו, ואני מבינה את מה שאתה אומר, שבסך הכול יש מצ'ינג גם של המדינה, ואם צריך – יעבירו ממקור אחר.

קארין אלהרר: אם כן, איך זה עומד בקנה אחד עם הדוח המטריד שיש סוג של בעיה בביטוח הלאומי ועוד מעט הולך להיגמר הכסף?

אראל מרגלית: יש כאן שאלות ספציפיות לגבי הקצבאות של ביטוח לאומי וכולי.

אראל מרגלית: אני שואל שאלה אחרת ואני יודע שהתחלת להסביר אותה ויכול להיות שפשוט לא קלטתי.

אראל מרגלית: כל הנושא של השיטה.

אראל מרגלית: אתה התחלת לומר את זה ברמת המקרו.

אראל מרגלית: לגבי השיטה אני רוצה עוד פעם להבין.

אראל מרגלית: אתה התחלת להגיד שלביטוח לאומי בשנה יש הכנסות שוטפות של 35 מיליארד שקלים.

<דב בארי: מהציבור.

אראל מרגלית: מהציבור.

אראל מרגלית: אחר כך מאוצר המדינה מעבירים אליהם 21 מיליארד.

<דב בארי: נכון.

אראל מרגלית: אחר כך יש עוד הכנסות של ביטוח לאומי, מאיפה?

<דב בארי: החזרי ריבית וקרן על השקעות של המוסד לביטוח לאומי.

ניסן סלומינסקי: צריכים להגיע לשישים מיליארד שקלים.

אראל מרגלית: 35 עוד 21, זה 56.

ניסן סלומינסקי: תרשום לך את זה ואחר כך תסביר.

אראל מרגלית: אני מניח שאוצר המדינה לא כל כך נדיב עם ביטוח לאומי.

אראל מרגלית: כלומר, מה שהוא נותן, הוא לוקח בחזרה.

אראל מרגלית: אני רוצה להבין איך זה עובד.

אראל מרגלית: תן לי את המקרו של המספרים מעבר לכל התשובות הספציפיות כדי שנתחיל להבין את שיטת העבודה.

אראל מרגלית: בעצם הביטוח הלאומי, מעבר לכל ההתחשבנות עם הקצבאות וכולי ברמה הספציפית, אתם משתמשים בזה באיזשהו מקום.

ראובן ריבלין: אתה היטבת לומר, אדוני נציג האוצר, ואני אתחיל קודם כל בנושא שאנחנו דנים בו.

ראובן ריבלין: בסופו של דבר מה שאנחנו עושים כאן זה להציג את אותם 2,7 מיליארד שקלים במשרד הביטחון.

ראובן ריבלין: יש לנו את המוסד לביטוח לאומי והמוסד לביטוח לאומי הוא מוסד בו הדורות הקיימים דואגים לדורות שעברו וגם לדורות הבאים אחריהם.

ראובן ריבלין: יש מערכת שהיא אמורה להיות מערכת נפרדת לחלוטין כי אם החובה שלנו, לאחר שביטלו את הוועדה לדורות הבאים מיסודו של טומי לפיד המנוח, אמרו שוועדת הכספים תהיה גם אותה ועדה שתדאג לדורות הבאים.

ראובן ריבלין: אני לא מבין כאן את השיטה.

ראובן ריבלין: אני מוכרח לומר לסתיו שלא הייתי ער לכך.

ראובן ריבלין: אם היא לא הייתה מעירה את ההערה, אני חשבתי בהתחלה שהיא באמת נודניקית אבל מתברר שלפעמים הנודניקים גם צודקים וזה דבר שמכניס אותנו לבעיות קשות.

ראובן ריבלין: זה תזרים מזומנים.

ראובן ריבלין: כאשר למדינה חסר כסף, הוא לוקחת מביטוח לאומי מתוך ידיעה שאם לביטוח לאומי על פי חוק יהיה חסר כסף, היא תצטרך להחזיר לו.

ראובן ריבלין: הדברים האלה לא נלקחים בחשבון כאשר המוסדות מגבשים את תקציב המדינה.

ראובן ריבלין: זה לא נלקח בחשבון כי אתה פתאום נמצא במים אדירים.

ראובן ריבלין: אתה פתאום רואה שיש לך איזה חסר בביטוח הלאומי ואתה מיד חייב להעביר מתקציב המדינה סכומים שהם יכולים להיות גדולים.

ניסן סלומינסקי: רובי, אתה בסוף שנה ואתה יודע כבר מה קורה.

ניסן סלומינסקי: לא מעבירים באמצע השנה.

ניסן סלומינסקי: עכשיו אתה יודע מה יש.

ניסן סלומינסקי: יש עודף ומה תעשה אתו?

ניסן סלומינסקי: שהאוצר ייקח אותו?

ראובן ריבלין: יש כאן עודף שהמדינה צריכה להסתדר בתוך עצמה.

ראובן ריבלין: הניסיון להביא את זה דרך ביטוח לאומי, כי הרי מה עושה הממשלה?

ראובן ריבלין: הממשלה מפחיתה ממשרד הרווחה, ממשרד הבריאות וממשרד החינוך.

ניסן סלומינסקי: החינוך זה קצת.

ראובן ריבלין: כדי למצוא את המענה כפי שאתה דרשת, ובצד, שזה לא ירד מאזרחי מדינת ישראל על השירותים שהמדינה מחויבת בהם, אנחנו לוקחים מהביטוח הלאומי ונותנים להם.

ראובן ריבלין: זאת אומרת, אנחנו יוצרים גירעון בביטוח הלאומי.

ניסן סלומינסקי: בביטוח הוא לוקח גם מיליארד מעבר למה שמבקשים לבריאות.

ראובן ריבלין: אין לי ויכוח, אבל כאן אתה עושה העברה מכיס לכיס וההעברה הזאת באמת לא מקובלת אלא במקרים יוצאי דופן.

ראובן ריבלין: במקרים חריגים.

ראובן ריבלין: חריגים למשל זה צורך בתקציב ביטחון.

ראובן ריבלין: שהביטוח הלאומי יעביר למדינת ישראל הלוואה או העברה מתוך עודפים.

ראובן ריבלין: כביכול אין עודפים בביטוח לאומי.

ניסן סלומינסקי: הוא הסביר לך שזה לא בנוי כך.

ניסן סלומינסקי: יש תקנות.

ניסן סלומינסקי: נשאר כסף והאוצר לוקח.

ראובן ריבלין: לא.

ראובן ריבלין: האוצר יכול לבקש.

ראובן ריבלין: תסביר לנו את זה.

<דב בארי: אני אסביר.

ראובן ריבלין: אני מבין מה שאתה אומר, שצריך שישים מיליארד שקלים בשנה לביטוח לאומי.

ראובן ריבלין: אם ביטוח לאומי מצליח להגיע לשישים מיליארד בעצמו, המדינה צריכה להוריד מה-21 מיליארד שהיא נותנת לו כסובסידיה.

<דב בארי: לא.

<דב בארי: אני אסביר.

ניסן סלומינסקי: דב, תתחיל לעניות.

ניסן סלומינסקי: יש לך כאן כמה שאלות.

<דב בארי: קודם כל, נציג ביטוח לאומי בדרך.

<דב בארי: ביקשנו ממנו להגיע כדי להשלים את הדיון.

<דב בארי: בהקשר לשאלתך, חברת הכנסת שפיר.

<דב בארי: בהתחלה מה שנאמר זה לא שהייתה ירידה בתשלומי הביטוח הלאומי.

<דב בארי: האמירה היא – ואני אסביר אותה שוב – שבתחילת השנה, עת תוקצב הנושא, החלק העיקרי של השתתפות אוצר המדינה בביטוח לאומי, השתתפות בגבייה.

<דב בארי: זה מצ'ינג.

<דב בארי: מנגנון מצ'ינג.

<דב בארי: ביטוח לאומי גובה שקל מהציבור, מתוקף חוק – ואני מדגיש שוב, מתוקף חוק – האוצר מחויב להשלים.

<דב בארי: בגדול זה קצת מורכב כי יש כל מיני השלמות, כל מיני סוגים של השלמות, אבל בגדול זה בערך שישים אחוזים.

<דב בארי: על כל שקל שהם גובים, הממשלה משפה בשישים אגורות.

<דב בארי: זה בגדול, אם נפשט את זה.

<דב בארי: כאשר בנינו את תקציב המדינה, היו אומדנים מסוימים לגבי סך הגבייה של המוסד לביטוח לאומי ועל סמך זה תקצבנו את ההשתתפות שלנו.

<דב בארי: בפועל אנחנו מגיעים לסוף שנה ואנחנו מנסים לבצע תיקונים והתאמות בין האומדנים בעת בניית התקציב לביצוע בפועל כי כל הזמן המערכות מתעדכנות, ביטוח לאומי גובה וגובה וגובה וכל חודש בחודש המערכות מתעדכנות לגבי כמה הוא הצליח לגבות משכירים, כמה הוא הצליח לגבות מעצמאים, כמה במדרגה הנמוכה, כמה במדרגה הגבוהה ואנחנו מגיעים לסוף שנה ומבצעים התאמות בנושא הזה.

סתיו שפיר: רק לפני חודשיים פורסם שביטוח לאומי הולך לחרוג מהגירעון שלו בחצי מיליארד שקלים.

<דב בארי: אני אשמח אם יורשה לי לסיים את ההסבר.

סתיו שפיר: אני אשמח לשמוע את ההסבר לשאלה ששאלתי.

<דב בארי: זאת סיבה עיקרית ראשונה.

<דב בארי: סיבה עיקרית שנייה - אני עובר לעודפים ואני גם אגע בכל הסוגיות – ביצוע התאמות בפועל לגבי תשלומים שלא המוסד לביטוח לאומי משלם אלא משולמים מאוצר המדינה באמצעות המוסד לביטוח לאומי.

<דב בארי: כאן הביטוח הלאומי לצורך העניין הוא איזשהו צינור, אבל הוא יותר מצינור כי הוא מבצע את החוק.

<דב בארי: החוק קובע שהוא צריך לבצע את זה לפי חוק הבטחת הכנסה והמדינה מממנת, להבדיל מקצבאות זקנה שממומנות מקופת הביטוח הלאומי.

<דב בארי: יש קצבאות כמו קצבאות הבטחת הכנסה שמשולמות מאוצר המדינה באופן מלא, לרבות כל הוצאות המינהל שקשורות להוצאות על הגמלה וגם שם מבצעים.

<דב בארי: מה שחשוב להבין וחשוב להדגיש, וזה לשאלתך, שאין קשר בין צד ההכנסות של המוסד לביטוח לאומי לצד ההוצאות של המוסד לביטוח לאומי.

<דב בארי: האם זה טוב או רע?

<דב בארי: זאת שאלה מצוינת אבל זה נושא לדיון אחר.

<דב בארי: הנושא סביב השולחן הזה ומה שדורש הבנה הוא שאין קשר בין צד ההכנסות של הביטוח הלאומי לצד ההוצאות.

<דב בארי: לכן ההסברים או המקרים של אנשים שעומדים בתור ומחכים לקצבאות ולא משלמים להם, זה פשוט לא נכון, לא בפועל ולא מתוקף חוק כי אנשים מקבלים את כל מה שהביטוח הלאומי מחויב לעמוד בחוק.

<דב בארי: אם הוא לא עומד בחוק, צריך לבדוק את זה ובתי המשפט דנים ימים ולילות על כל מיני תביעות של אנשים כלפי ביטוח לאומי, שלפעמים צודקים ולפעמים לא צודקים ולכן יש רשות שופטת במדינה הזאת.

<דב בארי: בסופו של דבר, אין קשר בין הכנסות להוצאות.

<דב בארי: לכן כל מי שמקבל כסף או כל מי שמגיע לו כסף מסיבה כזאת או אחרת מתוקף החוק, מקבל תשלומים וזה לא משנה לגבי ההעברות שלנו או אי ההעברות שלנו.

סתיו שפיר: זה לא מה ששאלתי.

ראובן ריבלין: ברור שהאזרח יקבל מהביטוח הלאומי והמדינה תשלם, אבל למה ניקח מהביטוח הלאומי כדי שהוא לא יוכל לשלם ואז המדינה תשלם?

<דב בארי: כמו שאמרתי, אין קשר בין הכנסות להוצאות המוסד לביטוח לאומי.

<דב בארי: הם קבועים באותו חוק אבל הם קבועים בלי תלות.

<דב בארי: לכן מה שאנחנו מבצעים כאן בעיקר זה איזה שהן התאמות בין התקצוב שעשינו עת בנינו את תקציב המדינה והאומדנים שהיו לנו, אומדנים שנעשו על ידי משרד האוצר בשיתוף מלא של מחלקת המחקר של המוסד לביטוח לאומי.

<דב בארי: אלה לא דברים שאנחנו עושים לבד ובטח לא בסכומים האלה ובנושאים הרגישים האלה.

<דב בארי: זה נעשה בשיתוף מלא עם המוסד לביטוח לאומי כאשר בונים אומדנים לגבי תקצוב המוסד לביטוח לאומי.

<דב בארי: מגיעים לדצמבר, אחרי שרואים את התשלומים בפועל של 11 חודשים.

ראובן ריבלין: זאת אומרת, אם ההערכה היא שצריכים 21 מיליארד בשנת 2013, ומתברר בסופו של דבר שהיו צריכים רק 14 מיליארד שקלים, המדינה מקבלת בחזרה שבעה מיליארד שקלים.

<דב בארי: כן, אבל אני אסביר את זה.

ראובן ריבלין: אין יותר ברור מזה.

<דב בארי: גם ההתאמות שאנחנו מבצעים עכשיו, לא נעשות על ידינו לבד אלא נעשות כמובן בשיתוף עם חשבות המוסד לביטוח לאומי ועם מחלקת המחקר של המוסד לביטוח לאומי שבודקים את האומדנים בפועל ויש להם בפועל 11 חודשים.

<דב בארי: זה מה שמונח על השולחן.

סתיו שפיר: איך זה שביטוח לאומי נמצא בגירעון?

<דב בארי: אם רוצים, אני אשמח לשבת עם חברי הכנסת בנפרד.

<דב בארי: כל חבר כנסת שיש לו שאלות לגבי המספרים בפועל, אני אשמח לשבת אתו.

ניסן סלומינסקי: סתיו שאלה.

<דב בארי: איך זה שהמוסד לביטוח לאומי בגירעון?

<דב בארי: המוסד לביטוח לאומי לא בגירעון שוטף.

סתיו שפיר: לא סתם גירעון.

<דב בארי: אני אסביר.

<דב בארי: כמו שאמרתי, אין קשר בין הכנסות להוצאות הביטוח הלאומי.

סתיו שפיר: הבנו.

<דב בארי: לכן יכול להיות שהוא יהיה בגירעון.

<דב בארי: במערכות מורכבות כמו המוסד לביטוח לאומי, שזאת מערכת שכמו שאמר כאן חבר הכנסת ריבלין מדברים כאן על העברה בין-דורית, אנחנו גובים היום ומשלמים היום ובעתיד צריכים גם לגבות וגם לשלם, ואנחנו מממנים את הקשישים היום וכשאני אהיה בפנסיה, אנשים צעירים יממנו.

<דב בארי: יש גירעון שוטף ויש גירעון אקטוארי, ואלה שתי סוגיות שונות שדורשות התייחסות שונה.

אראל מרגלית: יש דבר אחד שמטריד אותנו.

אראל מרגלית: אני התעסקתי בשוודיה עם קרן הפנסיה AP-7.

אראל מרגלית: בעוד 21 שנים לשוודי כלשהו יהיה איזה גירעון בכמות הפנסיה שהוא הולך לקבל אחרי גיל 68, כל המדינה נרעשת והממשלה יכולה ליפול.

אראל מרגלית: אני שואל מי בדיוק מנהל את זה?

אראל מרגלית: אתם באים ומשתמשים בביטוח הלאומי, בתשלומים העתידיים והנוכחיים של התושבים הישראלים, כאיזשהו דבר?

אראל מרגלית: הרי הייתם יכולים להשתמש בכלי אחר אבל אתם משתמשים בביטוח הלאומי.

אראל מרגלית: מתבצעות שם העברות מאוד גדולות ואני רוצה לדעת מי מטעמנו, מטעם האזרחים, כאשר משרד הביטחון ומשרד האוצר בשמו עושים איזושהי העברה ונותנים מקדמה, מי עומד על המשמר?

אראל מרגלית: כלומר, איפה מנכ"ל ביטוח לאומי שיגיד לי שהוא עומד על המשמר שאנחנו לא פוגעים בו ובעתודות שלו?

אראל מרגלית: מה גורם לאוצר כשהוא תקוע לא לעשות איזשהו משחק שהוא יותר שרירותי?

עפר שלח: אלה שתי שאלות נפרדות.

עפר שלח: אלה לא העתודות שלו כאן.

עפר שלח: יש את השאלה הנפרדת האם לביטוח הלאומי יש גירעון אקטוארי ומה תעשה מדינת ישראל כדי להתמודד אתו.

ניסן סלומינסקי: יש לו וזה נושא ענק שהולכים לדון בו.

ניסן סלומינסקי: אף אחד לא רוצה לגעת בו.

עפר שלח: זה לא שייך לסעיף הזה.

עפר שלח: הכסף הזה, אם ב-31 בדצמבר הוא לא יוצא, הוא חוזר לאוצר המדינה.

עפר שלח: הוא למעשה לא יוצא מאוצר המדינה.

עפר שלח: זה לא שייך לגירעון האקטוארי.

ניסן סלומינסקי: הגירעון האקטוארי הוא נושא אדיר שאף אחד לא רוצה לגעת בו במשרדי הממשלה.

אראל מרגלית: אני שואל לגבי העברות הלוך חזור.

עפר שלח: זאת לא העברה.

אראל מרגלית: אתה אומר שזה כאילו עודף.

עפר שלח: שמו בצד 21 מיליארד שקלים כדי לתת השנה לביטוח לאומי בכפוף לכמה יוציא הביטוח הלאומי.

עפר שלח: הביטוח הלאומי לא הוציא.

עפר שלח: זה עודף רעיוני.

עפר שלח: העודף הרעיוני הזה יחזור לאוצר המדינה אם לא יוציאו אותו במקום אחר.

עפר שלח: זה לא שייך לגירעון האקטוארי אלא אם אתה אומר, ואפשר להגיד את זה, שכל שנה מה שנוצר שם כעודף, צריך לשים אותו באיזה מקום לטובת הגירעון האקטוארי של ביטוח לאומי, אבל זאת החלטה שהיא לא על השולחן.

ניסן סלומינסקי: זאת לא החלטת ממשלה.

ניסן סלומינסקי: זה סיפור אחר.

ניסן סלומינסקי: זה סיפור נפרד.

ניסן סלומינסקי: אם תרצו שנרים את הנושא של הפנסיה, נעשה זאת.

ניסן סלומינסקי: אני רוצה לאשר את ההעברה.

סתיו שפיר: עדיין לא התקבלה תשובה לשאלה הראשונה ששאלתי.

סתיו שפיר: אני הכי סובלנית שיכולה להיות, אבל לא קיבלתי תשובה.

סתיו שפיר: אני שאלתי מפורשות לגבי הצהרה שנמסרה כאן מאגף התקציבים בישיבה הקודמת על כך שהולכת להיות עוד ירידה.

<דב בארי: אני נציג אגף התקציבים.

<דב בארי: מי שיושב לידי שדיבר בדיון זה גיא הרמתי.

<דב בארי: דובר על ההשתתפות בגבייה.

<דב בארי: לא דובר על ירידה בתשלומי הביטוח הלאומי ואת זה אני מדגיש.

<דב בארי: מדברים כאן על הגבייה ועל ההשתתפות בגבייה של אוצר המדינה.

סתיו שפיר: לא בגבייה, על ההשתתפות.

<דב בארי: ההשתתפות כנגד הגבייה.

סתיו שפיר: לא ירידה בגבייה.

סתיו שפיר: יש הבדל בין הדברים.

סתיו שפיר: לא ירידה בגבייה אלא ירידה בהשתתפות של המדינה.

<דב בארי: כשאני אומר ירידה, אני מתכוון ירידה ביחס לאומדן.

<דב בארי: היה אומדן.

סתיו שפיר: זאת אומרת, ההשתתפות של המדינה בביטוח לאומי תרד.

סתיו שפיר: לא הגבייה.

סתיו שפיר: זאת השאלה.

<דב בארי: ההשתתפות לא יורדת.

<דב בארי: ההשתתפות נקבעת בחוק כשיעור מהגבייה של ביטוח לאומי.

<דב בארי: ביצענו אומדן של הנושא, הגבייה בפועל הייתה מעט נמוכה יותר, אז השיעור כפי שהוא קבוע בחוק, ההשלמה היא.

ניסן סלומינסקי: פחות.

סתיו שפיר: מה שיצא משם זה מיליארד וחצי שקלים.

<דב בארי: קצת פחות.

<דב בארי: מיליארד ו-400.

ניסן סלומינסקי: מתוך שישים מיליארד.

ניסן סלומינסקי: מי בעד אישור העברה מספר 448 עד 450 שהיא העברה כספית למשרד הרווחה ולמשרד הבריאות?

ניסן סלומינסקי: בעד – רוב

ניסן סלומינסקי: ההעברות ממספר 448 עד 450 נתקבלו.

ניסן סלומינסקי: ההעברה אושרה.

<דב בארי: דרך אגב, הנציג של ביטוח לאומי הגיע לפני שתי דקות.

ניסן סלומינסקי: אני יודע.

סתיו שפיר: יש כאן חברי כנסת שמרגישים מרומים ונגיד את זה לא בלשון דיפלומטית.

אראל מרגלית: אני קיבלתי את ההסבר והבנתי.

אראל מרגלית: אולי לא הבנתי.

ניסן סלומינסקי: מאחר והוא לא היה בכל הדיון, אני לא רוצה שהוא יחזור על הדברים.

סתיו שפיר: שחס וחלילה לא יגיד לנו משהו שסותר את מה שאמר אגף התקציבים ואז עוד נחשוב ששיקרו לנו.

ראובן ריבלין: חס וחלילה.

אראל מרגלית: אנחנו לא חושבים שהחבר'ה מאגף התקציבים משקרים לנו.

סתיו שפיר: אני חושבת שמסתירים מאתנו מידע.

סתיו שפיר: אפשר להגדיר את זה בכל מיני צורות.

סתיו שפיר: יש אנשים שיהיו יותר חריפים ממני ויאמרו שהסתרת מידע עלולה במצבים מסוימים להיות שקר.

סתיו שפיר: אני כרגע קוראת לזה הסתרת מידע.

סתיו שפיר: זה קורה כאן והוכחנו את זה פעמים רבות ולא רק עכשיו.

ניסן סלומינסקי: עד עכשיו לא ראיתי שהוכחת את זה.

סתיו שפיר: באמת?

ניסן סלומינסקי: בביטוח הלאומי הוכחת שמשקרים לך?

סתיו שפיר: הסתרת מידע.

סתיו שפיר: בהתחלה אמרו לך שזה לא יגיע ממשרד הרווחה אבל בסוף גילית בוועדה שזה מגיע ממשרד הרווחה.

ניסן סלומינסקי: מה זה קשור לזה?

סתיו שפיר: עוד מעט נדבר על עוד פנייה של 300 מיליון שגם בה לא סיפרו לנו שזה מגיע מביטוח לאומי.

ראובן ריבלין: הם הגישו את זה פשוט לא נכון.

ראובן ריבלין: היו צריכים קודם כל להגיש את כל זה.

ניסן סלומינסקי: אם אתה יכול להסביר את הנושא של הביטוח הלאומי.

ניסן סלומינסקי: אמרנו בישיבה הקודמת שהיו צריכים לעשות את זה ישירות.

ניסן סלומינסקי: כבר אמרנו את כל זה.

ניסן סלומינסקי: אני יודע ולכן עיכבנו את זה.

ראובן ריבלין: אנשי אגף התקציבים אומרים שזה נכון.

ראובן ריבלין: מודה ועוזב ירוחם.

ניסן סלומינסקי: בסופו של דבר עכשיו אישרנו את החזרה של הכסף.

ניסן סלומינסקי: אני לא מצליח להבין מה את רוצה.

ניסן סלומינסקי: לא רצינו לאשר קיצוץ ברווחה ובבריאות לטובת ביטחון.

ניסן סלומינסקי: עכשיו החזירו לשם את הכסף ואנחנו רוצים לאשר.

ניסן סלומינסקי: למה את לא מבינה למה עיכבנו את זה?

סתיו שפיר: שיסבירו לנו מה קורה כאן.

אראל מרגלית: השאלה היא אמיתית ומהותית.

אראל מרגלית: אנחנו שאלנו על זה ועכשיו אנחנו רואים שזה הוחזר וזה בסדר גמור, אבל אנחנו שואלים אם זה נלקח שלא כדין מלכתחילה, לפני שבוע או שבועיים.

ניסן סלומינסקי: הסבירו לך עכשיו היטב שיש שם עודף שהאוצר לוקח ויכול לתת אותו לכאן או לכאן.

ניסן סלומינסקי: אני לא מצליח להבין כמה פעמים אפשר להסביר.

ניסן סלומינסקי: תפריד בין זה לבין הבעיה הכוללת של הפנסיה במדינת ישראל ושל הביטוח הלאומי במדינת ישראל שהיא בעיה ענקית.

אראל מרגלית: אני מפריד.

אראל מרגלית: אני שואל האם ההתעקשות שלך וידאה את זה שיחזור הכסף למשרד הרווחה ולמשרד הבריאות.

ניסן סלומינסקי: הוא חזר עכשיו.

אראל מרגלית: אם כן, הייתה לנו ערנות כאן.

ניסן סלומינסקי: ראשית, זה נכון, אבל שנית, כשאני דיברתי עם השרים, הם ידעו שבסופו של דבר יחזירו להם.

ניסן סלומינסקי: אני אמרתי שאני לא רוצה שבסופו של דבר יחזירו ושאני לא אאשר לפני שאנחנו נוודא את זה.

אראל מרגלית: אז הדאגה של סתיו היא לגיטימית במובן זה שהם באים לכאן ויש כאן מאה ומשהו מיליון שקלים כאן ומאה ומשהו מיליון שקלים שם כאשר בעצם לא מוודאים אתנו שהם מועברים למקום הנכון שהיה מלכתחילה אמור לעבור אליו ושאנחנו לא שמנו לב כי אנחנו לא יכולים לדעת אם ברגע האחרון כן יעשו או לא יעשו.

אראל מרגלית: זאת אחריות שלנו.

אראל מרגלית: לכן בוא לא נראה את זה כמשהו קנטרני.

ניסן סלומינסקי: אני אומר שוב שבסופו של דבר הבטיחו לשרים שיחזירו להם את הכסף הזה.

ניסן סלומינסקי: אני לא רוצה לסמוך על הבטחה.

ניסן סלומינסקי: אתה רואה שלמשרד הבריאות מעבירים חוץ מזה עוד מיליארד.

סתיו שפיר: ברגע שעושים את זה, אתה מבין שכנראה יש עוד סיבוב.

ניסן סלומינסקי: מה שימך?

<שלומי מור: עורך דין שלומי מור, המוסד לביטוח לאומי.

ניסן סלומינסקי: כולנו מודעים לכך שבביטוח הלאומי לטווח רחוק יש בעיה דורית כמו עם הפנסיות של כולם ודברים כאלו.

ניסן סלומינסקי: בוא נפריד.

ניסן סלומינסקי: זה לא הדיון שלנו כרגע.

ניסן סלומינסקי: יכול להיות שנחליט להרים את הפרויקט הזה שעד היום אף אחד לא רוצה לגעת בו, אבל כרגע אנחנו מדברים על הביטוח הלאומי בתקציב של 2013 ועל כך שממנו לוקחים בסיבוב כדי להעביר לביטחון.

ניסן סלומינסקי: הסביר לנו דב בארי בטוב טעם, אבל רצינו לשמוע שגם אתם חושבים כמוהו ואין כאן משהו שאתם אומרים למה לוקחים מכם כסף וגונבים אתו מכם.

ניסן סלומינסקי: או שתגיד שזה בסדר, זה מתואם וזה מקובל.

<שלומי מור: אמנם סוגיית האיתנות הפיננסית של המוסד לביטוח לאומי היא סוגיה בעייתית וכולם יודעים שעוד עשרים או שלושים שנים תהיה בעיה אם לא נידרש אליה כבר היום, אבל במקרה הזה באופן מקרי אני מסכים עם חבריי ממשרד האוצר שהמיליארד שקלים האלו הם לא סכום שהייתה לנו בו חזקה או שחשבנו שאנחנו אמורים לקבל אותו.

<שלומי מור: ודאי שנשמח לכל סכום, אבל כאן אין לנו טרוניה כלפי האוצר.

ניסן סלומינסקי: תודה רבה.

סתיו שפיר: אני רוצה שאלה ולא לביטוח לאומי.

סתיו שפיר: בנוסף לקיצוצים ברווחה ובבריאות היו גם קיצוצים אותם פירטתי קודם בשירותי כבאות ובשירותי חירום, בשיכון, בכל מיני משרדים אחרים.

סתיו שפיר: האם גם לשם חוזר הכסף או שהם תורמים את כספם למשרד הביטחון?

ניסן סלומינסקי: אני אסביר לך מה שאני בדקתי וגם הוא בטח יסביר זאת.

ניסן סלומינסקי: המדינה – ותאמרו אם אני אומר נכון או לא – החליטה שהיא שמה ברזרבה שלושה אחוזים בכל משרד ומשרד, כסף שלה, של האוצר, ולפי החלטות ממשלה היא תחליט אם הרזרבה הזאת תהיה רלוונטית לאותו משרד או לא.

ניסן סלומינסקי: בהתאם לכך היא עובדת.

ניסן סלומינסקי: יש משרדים, כמו שנאמר כאן, שהרזרבה אכן הלכה לאותו משרד – כמו שהוא אמר, ברווחה ובבריאות אפילו עוד יותר – ויש משרדים שהממלכה ראתה שאין צורך ואפילו בקושי גומרים אותו ולכן היא לוקחת את זה לעצמה.

ניסן סלומינסקי: התעקשתי על שני משרדים שהם משרדים חברתיים והם בנפשנו.

ניסן סלומינסקי: דיברתי גם עם השרים והם אמרו שגם כך חלק היה מתוכנן אולי לחזור אליהם אבל שם לא רציתי לסמוך על כך שיחזור או לא יחזור ואמרתי שאנחנו קודם כל, לפני שאנחנו מרימים יד, מוודאים שזה יחזור.

ניסן סלומינסקי: שאר המשרדים, אלה רזרבות של האוצר שהוא במשא ומתן עם המשרד ואם המשרד צריך את זה והאוצר חושב כן, ייתנו לו חלק.

ניסן סלומינסקי: אם לא, זה כאילו כסף של האוצר, שלושה אחוזים – אני חושב שזה לפי החלטת ממשלה - רזרבה בכל משרד.

ניסן סלומינסקי: אני אומר שלא דאגתי למשרדים אחרים.

ניסן סלומינסקי: אם משרד החינוך חושב שהוא זקוק לכסף, הוא ידע להתמודד אתם ואם הם יחשבו שהוא זקוק לו, ישאירו לו חלק מהרזרבה ואם לא, ייקחו לו.

ניסן סלומינסקי: אני רציתי שאנחנו לפחות באצבע שלנו נדאג לשני משרדים חברתיים בלי קשר לפוליטיקה ובלי קשר לשום דבר.

ניסן סלומינסקי: פנייה מספר 378.

ניסן סלומינסקי: פנייה גדולה של שני מיליארד ו-790.

ניסן סלומינסקי: כבר קיימנו דיון בנושא הזה.

ניסן סלומינסקי: מי בעד אישור הפנייה?

אלעזר שטרן: רגע.

אלעזר שטרן: על מה מצביעים?

ניסן סלומינסקי: על הביטחון.

ניסן סלומינסקי: אחרי שאישרנו בהצבעה קודמת את הרווחה, אישרנו את ההעברה בחזרה לרווחה ולבריאות.

סתיו שפיר: מה עם כל השירותים האחרים?

ניסן סלומינסקי: אמרתי.

ניסן סלומינסקי: הם מסתדרים עם האוצר.

ניסן סלומינסקי: אם הם חושבים שמגיע להם מהרזרבה, האוצר ייתן להם], ואם לא, לא.

ניסן סלומינסקי: זה כאילו כסף של המדינה.

סתיו שפיר: המדינה אישרה את ההעברה הזאת למשרד הביטחון.

סתיו שפיר: נאמר מפורשות שזה לא יצא מתקציבי המשרדים החברתיים.

ניסן סלומינסקי: אנחנו דנו בכספים הגדולים ולא בכספים קטנים אליהם אני לא נכניס.

סתיו שפיר: כמה עשרות מיליונים, אלה לא כספים קטנים.

אראל מרגלית: אני מסביר את הדרמה כאן.

אראל מרגלית: יש כאן מצב בו לאורך זמן, אחרי שוועדת המשנה של הכספים והביטחון דנה עם משרד הביטחון ועם צה"ל, על תר"ש, תכנית רב שנתית שרצתה לעבוד לאורה ולא הגיעה להסכמות מסיבות כלשהן, בסופו של דבר כרגע יש כאן

אראל מרגלית: מצב שברגע האחרון של שנת 2013 אנחנו בעצם עוזרים למערכת הביטחון ב-2014 על ידי זה שאנחנו נותנים לה לבצע הוצאה עכשיו לקראת שנה הבאה וזה די פנטסטי איך בשבוע אחד אפשר להוציא כל כך הרבה כסף.

ניסן סלומינסקי: הסבירו את זה.

אראל מרגלית: בעצם אנחנו עדיין לא אישרנו את תקציב הביטחון ל-2014.

ניסן סלומינסקי: אנחנו מדברים עכשיו על 2013.

ניסן סלומינסקי: מי בעד לאשר את ההעברות מספר 378, מה שנקרא 9000?

ניסן סלומינסקי: בעד – רוב

ניסן סלומינסקי: העברה מספר 378 נתקבלה.

סתיו שפיר: רביזיה.

ניסן סלומינסקי: בסדר.

ניסן סלומינסקי: ההעברה אושרה ויש רביזיה.

<טמיר כהן: 365 לא נדונה.

ניסן סלומינסקי: לא נדונה.

ניסן סלומינסקי: זאת העברה חסויה.

<טמיר כהן: נכון, אבל צריך לציין את זה כי העברות אחרות כן עלו.

ניסן סלומינסקי: לי זה הוסבר.

ניסן סלומינסקי: נתחיל קודם כל עם פנייה מספר 365.

ניסן סלומינסקי: ההעברה החסויה הוסברה לי.

<דניאלה רותם: מבקשים את אישור הוועדה להעביר סך של חמישים מיליון שקלים לתקציב הביטחון.

<דניאלה רותם: הסברים יינתנו בוועדה המשותפת.

<דניאלה רותם: כמו כן אנחנו מבקשים את אישור הוועדה להעביר סכום של תשעים מיליון שקלים לתקציב הביטחון.

ניסן סלומינסקי: נעשה כל אחת בנפרד.

ניסן סלומינסקי: אני אומר שוב שהוסבר לי לאן זה הולך ואכן זאת ועדה חסויה.

יצחק כהן: איך אפשר להצביע כשאנחנו לא יודעים מה זה?

ניסן סלומינסקי: תמיד זה כך.

ניסן סלומינסקי: אתה רוצה שיפרטו כאן?

ניסן סלומינסקי: אני מתפלא עליך.

ניסן סלומינסקי: אני אומר שהסבירו.

ניסן סלומינסקי: מי בעד אישור פנייה מספר 365, על סך תשעים מיליון, העברה חסויה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 365 נתקבלה.

ניסן סלומינסקי: ההעברה אושרה.

ניסן סלומינסקי: פניות מספר 407 ו-408.

ניסן סלומינסקי: לי זה הוסבר.

<דניאלה רותם: הפנייה נועדה להעביר סך של תשעים מיליון שקלים לתקציב הביטחון.

<דניאלה רותם: הסברים יינתנו בוועדה המשותפת לתקציב הביטחון.

ניסן סלומינסקי: מי בעד אישור פניות מספר 407 ו-408?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 2

ניסן סלומינסקי: ההעברות אושרו.

יצחק כהן: סתיו ואני נמנעים.

ניסן סלומינסקי: העברה אחרונה על 300 מיליון שקלים.

ניסן סלומינסקי: תסבירי לנו מה זה.

<דניאלה רותם: פנייה זו נועדה להעביר סך של 300 מיליון שקלים לתקציב הביטחון עבור פינוי מתחם ממחנה קרן הקריה, מתחמים ממחנה צריפין ואת מחנה פלנור, בהתאם לסיכום בין המשרדים על מנת לאפשר פינוי של מחנות ושיווק יחידות דיור ושטחי תעסוקה.

סתיו שפיר: בפעם הקודמת הובטחו לנו תשובות.

סתיו שפיר: יש תשובות?

סתיו שפיר: עוד לא נשלחו אלי.

ניסן סלומינסקי: לגבי מה?

סתיו שפיר: לגבי דיור בר השגה בין השיווקים האלה.

ניסן סלומינסקי: היא לא מדברת על השיווקים.

ניסן סלומינסקי: היא מדברת על העתקה של דברים ספציפיים כדי שאפשר יהיה להתקדם בתכנית הגדולה.

סתיו שפיר: נזכיר לפרוטוקול.

סתיו שפיר: אמרנו שלא יכול להיות שגם זאת קרקע של המדינה, גם אזרחי ישראל ישלמו על העברת הבסיסים וגם בסוף ייבנו שם בניינים לעשירים בלבד בלי שום הקצאה לדיור בר השגה.

סתיו שפיר: על זה ביקשתי תשובות.

ניסן סלומינסקי: תסבירי את ההעברה הזאת.

<דניאלה רותם: מטרת ההעברה היא לתקצב את משרד הביטחון עבור פינוי של מתחמים.

<דניאלה רותם: ברגע שיפונו מתחמים אלה מאזורים במרכז הארץ ובאזורי הביקוש, יתאפשר שיווק של המחנות והקמת יחידות דיור ושטחי תעסוקה כפי שהוזכר בוועדה.

<דניאלה רותם: כפי שצוין בישיבת הוועדה הקודמת, מרבית השטחים במתחם קרן הקריה מיועדים לתעסוקה.

סתיו שפיר: זאת אומרת, לא יהיה דיור בר השגה.

אלעזר שטרן: מה זה מתחם פלנור?

ניסן סלומינסקי: לא יודע.

<אמיר רשף: שימושי הקרקע ייקבעו בתכנית.

<אמיר רשף: זה לא יכול להיקבע בדיון בוועדת כספים כי זה נקבע במסגרת התהליכים הסטטוטוריים לפי חוק התכנון והבנייה.

סתיו שפיר: אתם כבר יודעים ששימושי הקרקע הם למסחר.

<אמיר רשף: אנחנו גם יודעים שיש שם נתח מסוים של מגורים אבל הדברים עוד לא הוכרעו.

סתיו שפיר: תהיה הקצאה לדיור בר השגה?

<אמיר רשף: אני לא יודע.

ניסן סלומינסקי: אנחנו אמרנו שנקיים כאן דיון אליו נזמין אותם כדי לקיים דיון על כל התכנית הגדולה.

ניסן סלומינסקי: בתכנית הגדולה מדובר על מיליארדים ואלה לא הסכומים בהם מדובר כאן.

ניסן סלומינסקי: שם כן תעלה השאלה, כאשר ידברו גם על פינוי המתחם של תע"ש וגם על פינוי חלק מהקריה ואז תעלה השאלה שאת שואלת שהיא שאלה נכונה לגבי התכניות וכולי.

ניסן סלומינסקי: זה לא קשור כרגע להעברה הזאת.

סתיו שפיר: בינתיים אני אצביע נגד ואגיש רביזיה.

ניסן סלומינסקי: בסדר.

ניסן סלומינסקי: מי בעד אישור העברת 300 מיליון שקלים, פניות מספר 412 עד 418?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 412 עד 418 נתקבלו.

סתיו שפיר: רביזיה.

ניסן סלומינסקי: ההעברות אושרו.

ניסן סלומינסקי: יש רביזיה.

ניסן סלומינסקי: ב-1:45 נצביע על הרביזיות או מחר בבוקר.

סתיו שפיר: אגב, הגיעה אלי רשימתה עמותות שצחי רוצה להעביר להן שמונה מיליון שקלים.

ניסן סלומינסקי: נכון.

ניסן סלומינסקי: צחי חזר כבר קודם אבל היינו באמצע דיון.

ניסן סלומינסקי: אנחנו חוזרים להעברה שלא הצבענו עליה.

ניסן סלומינסקי: צחי, פניות מספר 350 ו-351.

ניסן סלומינסקי: ביקשנו שתאמר לנו אם אתה יודע מי הגופים שעוסקים בקשרים עם התפוצות כדי שנוכל להצביע.

<צחי דוד: אני מיד אקריא את רשימת העמותות.

<צחי דוד: המשרד ביקש שבנוסף אני אדגיש שמדובר בהתקשרות שמבוצעת באמצעות ההסתדרות הציונית והיא מתקשרת עם העמותות הבאות: אפיקים, אמת, אשרינו, ג'ואיש ספיריט וג'ואיש ונצ'רס.

<צחי דוד: חמש עמותות.

סתיו שפיר: מה לגבי פועה וארץ חמדה?

סתיו שפיר: לי יש רשימה ארוכה.

<צחי דוד: מהשמות שאמרת, אני חושב שמדובר על תקנה אחרת.

<צחי דוד: יש להם שמות קצת דומים ובעבר גם אני התבלבלתי.

ניסן סלומינסקי: זאת לא התקנה הזאת.

סתיו שפיר: זה מופיע תחת התקנה הזאת, 02.

<צחי דוד: אני לא רוצה שתיפול כאן טעות.

<צחי דוד: מה שאני הקראתי רלוונטי להעברה שביצענו.

ניסן סלומינסקי: לשישה מיליון שקלים.

<צחי דוד: יש תקנה נוספת באותה תכנית תחת סעיף 02 והיא קשרים עם הגולה שכרגע לא מועבר אליה תקציב בפנייה הזאת.

<צחי דוד: פועה והשמות שהזכרת, לדעתי זאת התקנה הזאת.

<צחי דוד: זה לא קשור לזה.

סתיו שפיר: השני מיליון שפועה מקבלת, זה בנוסף.

<צחי דוד: זה לא בפנייה הזאת.

סתיו שפיר: זה ב-02, זה הסעיף שקראנו קודם.

<צחי דוד: 02 היא תכנית שיש לה מספר תקנות.

<צחי דוד: מה שאת מקריאה, זאת תקנה אחרת.

<צחי דוד: ספציפית בפנייה שאת ציינת צריך להוסיף לה 07 בסוף והפנייה בה אני עסקתי היום היא 08.

<צחי דוד: אלה שתי תקנות שונות.

סתיו שפיר: ניסן, אתה מכיר את העמותות האלה עליהן הוא מדבר?

ניסן סלומינסקי: לא.

סתיו שפיר: אני שומעת עליהן עכשיו פעם ראשונה.

ניסן סלומינסקי: מה זה חשוב?

סתיו שפיר: יש לנו זמן לעשות על העמותות האלה גוגל כדי לראות על מה אנחנו מדברים?

<צחי דוד: אם נדרש מידע נוסף, נשמח להעביר.

ניסן סלומינסקי: מי בעד אישור פניות מספר 350 ו-351?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 350 ו-351 נתקבלו.

סתיו שפיר: רביזיה.

ניסן סלומינסקי: ההעברות אושרו.

ניסן סלומינסקי: יש רביזיה.

סתיו שפיר: יש לך את המספר של עמותת אשרינו?

סתיו שפיר: אני לא רואה את זה.

<צחי דוד: כאן אין לי.

<צחי דוד: אני יכול להעביר לך את זה.

סתיו שפיר: תעביר לי את הרשימה במייל.

<צחי דוד: אין לי מספרים.

ניסן סלומינסקי: פניות מספר 356 ו-357.

<צחי דוד: הפנייה נועדה להעברת ארבעה וחצי מיליון למשרד הכלכלה ועוד 15 מיליון שקלים לשינויים פנימיים במשרד, בין היתר לצורך הפעולות הבאות:

<צחי דוד: מתן הרשאה להתחייב בסך 11 מיליון לטובת יחידות הכוון תעסוקתי של אתיופים.

ניסן סלומינסקי: זאת הפנייה שכבר הוסברה אבל היו חסרים דפים ועכשיו הם כאן.

ניסן סלומינסקי: בסדר.

ניסן סלומינסקי: תסביר אותה בזריזות כי כבר עסקנו בה.

<צחי דוד: 11 מיליון שקלים מתן הרשאה להתחייב לטובת יחידות הכוון תעסוקתי של אתיופים.

<צחי דוד: כמעט שבעה מיליון שקלים לצורך הכשרות מקצועיות בדרום הארץ, חלקן לטובת ההיערכות למעבר של צה"ל לנגב, החלטת ממשלה בהקשר הזה.

עיסאווי פריג': אם זה מעבר צה"ל, למה לא בתקציב הביטחון?

<צחי דוד: זאת החלטת ממשלה שפירטה מהיכן כל תקציב יוצא.

<צחי דוד: זה תקציב שיצא ממשרד הכלכלה לפי החלטת ממשלה.

<צחי דוד: יש כאן מיליון ו-600 שעוברים לטובת האגף למעונות יום, לטובת פעילות של המוקד ופעילות של האפוטרופוס הכללי, תקציב תמיכות לטובת מספר תחומים ועוד הגדלת תקציב שמועבר לארגון ה-ILO והגדלת תקציב של נציבות שוויון הזדמנויות לטובת כנס שנתי שהם מקיימים לצורך העלאת המודעות לשוויון הזדמנויות בעבודה.

ניסן סלומינסקי: תודה.

ניסן סלומינסקי: מאחר וכבר קיימנו דיון אלא שהיו חסרים דפים, אנחנו מצביעים.

ניסן סלומינסקי: מי בעד אישור פניות מספר 356 ו-357?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 356 ו-357 נתקבלו.

ניסן סלומינסקי: ההעברה אושרה.

בועז טופורובסקי: זה כולל את מרכז ההשקעות?

<צחי דוד: לא.

בועז טופורובסקי: איפה ההעברה למרכז ההשקעות?

<צחי דוד: תכף.

<טמיר כהן: אני מזכיר שבדיון שהיה בכל נושא הביטחון ב-16 לדצמבר עלתה גם הודעה של 15005 של 1.8 מיליארד שקלים עודפים והיא הוסברה בדיון ההוא.

ניסן סלומינסקי: זאת הודעה שלא עשינו עליה הצבעה.

ניסן סלומינסקי: בואו נאשר את ההעברה.

ניסן סלומינסקי: העברה מספר 15005.

ניסן סלומינסקי: מי בעד אישור?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: הודעה מספר 15005 נתקבלה.

ניסן סלומינסקי: ההעברה אושרה.

ניסן סלומינסקי: פנייה מספר 362.

<אמיר רשף: הפנייה נועדה לבצע שינויים בתקציב רשות מקרקעי ישראל בהתאם לצורכי המשרד והביצוע בפועל.

ניסן סלומינסקי: ברשותך, תסביר לנו.

<אמיר רשף: אני מגיע לעיקרי השינויים.

<אמיר רשף: הנושא המרכזי הראשון הוא תקצוב חלקה של רשות מקרקעי ישראל בהקמת מחנות צה"ל בנגב בהתאם להחלטת ממשלה שחילקה את המקורות להקמת המחנות הנבנים בנגב והתשלום הוא בהתאם להתקדמות בביצוע בפועל של משרד הביטחון.

<אמיר רשף: כאן מבוקשת תוספת של שמונים מיליון שקלים על מנת להעבירם למשרד הביטחון.

<אמיר רשף: הנושא המרכזי השני הוא תקציב הרשאה להתחייב לקידום תכניות סטטוטוריות, תכניות מפורטות ותכניות מתאר מקומיות בכל רחבי הארץ על מנת לתכנן את הקרקע בעיקר למגורים וגם למסחר, תעסוקה, תעשייה ולכל הייעודים.

<אמיר רשף: הנושא השלישי הוא תקצוב פעולות שונות למיפוי ומדידה בסך 16 מיליון שקלים בהרשאה להתחייב.

<אמיר רשף: מהתקנה הזאת יוצאות פעולות של עריכת תצ"רים, תסריטים לצורכי רישום, תצ"אות, כל מיני פעולות מיפוי שנדרשות הן לקידום התכניות והן לפעילות של חטיבת השמירה על הקרקע.

עיסאווי פריג': באיזה תכניות מדובר?

ניסן סלומינסקי: רגע.

ניסן סלומינסקי: אראל ביקש קודם.

אראל מרגלית: לגבי התכנון והשמונים מיליון שקלים לבנייה בדרום בתכנון המחנות.

אראל מרגלית: יש לנו איזשהו אומדן או אתה יכול לומר לנו באיזה קצב הדברים עומדים?

אראל מרגלית: אנחנו רוצים לזרז את העניין אבל נראה כאילו הדברים מתעכבים.

<אמיר רשף: אני לא יודע את זה.

<אמיר רשף: אני לא רואה כרגע כאן את צוות הביטחון.

<אמיר רשף: בסוף רשות מקרקעי ישראל, מכוח החלטת ממשלה, משלמת את חלקה בהתאם לדיווחי הביצוע שמתקבלים ממשרד הביטחון.

<אמיר רשף: אני לא יודע לומר לך.

אראל מרגלית: אנחנו רוצים לומר דבר אחד.

ניסן סלומינסקי: אולי מישהו מהצוות נמצא בחוץ והוא יוכל לתת לך תשובה.

ניסן סלומינסקי: תנסו לראות אם יש מישהו בחוץ ובינתיים אתה תשאל הלאה.

אראל מרגלית: אנחנו רוצים לקבל את האומדן ואת התכניות לבנייה והעברת הבסיסים לדרום.

אראל מרגלית: אנחנו רוצים לראות באיזה קצב זה עומד ואם אתם עומדים בקצב או לא עומדים בו .

אראל מרגלית: חלק מאתנו חושבים שזה קריטי לזרז את זה.

אראל מרגלית: כלומר, אם יש תכניות ואם יש מחשבות קונקרטיות, זה מתעכב המון זמן.

אראל מרגלית: זה משנה בצורה דרמטית את כל היכולת שלנו להשאיר שם צעירים.

סתיו שפיר: אני רוצה להוסיף לשאלתו של אראל.

סתיו שפיר: יש כאן איזושהי בעיה.

סתיו שפיר: רשות מקרקעי ישראל ומשרד הביטחון מבקשים סכומי עתק שמשולמים מכספי המסים של אזרחי ישראל בשביל הפרויקט הזה של פינוי מחנות צה"ל אבל עד עכשיו לא מבטיחים אפילו פעם אחת שכחלק מהפינוי הזה, המקומות שמפונים, ואלה אלפי דונמים בלב אזורי הביקוש, ייבנו דירות לדיור בר השגה.

סתיו שפיר: החשש הוא שאתם תנסו למקסם עד כמה שאפשר את הרווחים שלכם מהקרקע במקום לעשות את הדבר הנכון, ההגיוני, הצודק, המוסרי.

סתיו שפיר: מצוקת הדיור היא הבעיה הכי גדולה שעומדת כרגע בפני החברה הישראלית לפי כל סקר ומחקר שתעשה.

סתיו שפיר: אם תשאל את האנשים מה הבעיה החברתית הכי גדולה, הם יאמרו לך דיור.

סתיו שפיר: כולם מדברים על זה.

סתיו שפיר: רק היום דווח על עוד עלייה במחירי הדיור.

סתיו שפיר: יש לכם אפשרות לעשות את הדבר הזה.

סתיו שפיר: אנחנו הולכים לשלם על זה מכספי מסים, גם על המעבר של הבסיסים ולא הגיוני שבתוך התכנית אתם לא תכניסו דיור בר השגה.

סתיו שפיר: זה בלתי נתפס בכלל.

<אמיר רשף: מה השאלה?

סתיו שפיר: שאלתי אותך גם קודם וענית לי שאתה לא יודע.

סתיו שפיר: האם יהיה דיור בר השגה?

סתיו שפיר: עכשיו אני מניחה ששוב תגיד לי שאתה לא יודע.

<אמיר רשף: לא.

<אמיר רשף: אני אומר לך מה שאמרתי קודם.

<אמיר רשף: ייעודי הקרקע נקבעים במסגרת מוסדות התכנון, במה שנקרא הליכי התכנון, הליכים סטטוטוריים מכוח חוק התכנון והבנייה.

<אמיר רשף: מגישי התכניות והמוסדות שמאשרים אותם, הם אלה שמחליטים.

סתיו שפיר: מי שאמון על התכניות האלה זה משרד הביטחון בשיתוף אתכם.

<אמיר רשף: מגישי התכניות היא רשות מקרקעי ישראל ובחלק מהמקומות אכן זה משרד הביטחון, משרד השיכון, רשויות מקומיות ומשרד הפנים.

אראל מרגלית: אני רואה כאן עכשיו 230 משפחות שרוצות להתיישב בדרום ליד באר שבע.

אראל מרגלית: תציגו לנו את התכניות של הבסיסים, תציגו לנו את התכניות של הדיור, תראו לנו שיש כאן חשיבה משולבת.

אראל מרגלית: אנחנו נרצה שאתם תאיצו את התהליך ולא תעכבו אותו כי זה דרמטי למדינה.

סתיו שפיר: אני לא אומר שאתה לא אומר אמת אבל אתה מסתיר מידע, כמו שאומרים כאן בעגה הדיפלומטית.

<אמיר רשף: איזה מידע הסתרתי ממך?

סתיו שפיר: אתה יודע שחלק מהשטחים האלה, לפחות לגבי הקריה, הולכים למסחר.

סתיו שפיר: אתה גם יודע שחלק מהם הולכים לבנייה.

סתיו שפיר: מי שאחראי על התכניות האלה זה אתם יחד עם משרד הביטחון.

סתיו שפיר: זה הסיפור.

סתיו שפיר: לא יכול להיות שאתם גם תגבו כספים אדירים, מאות מיליוני שקלים ומיליארדים מהציבור הישראלי כדי לפנות את השטחים האלה וגם לא תוודאו עכשיו, בשלב התכניות, שבחלק מהשטחים האלה ייבנו דירות לדיור בר השגה.

סתיו שפיר: זה פשוט לא הגיוני.

סתיו שפיר: למה בכלל להעביר אליכם את הכסף הזה?

ניסן סלומינסקי: רגע.

ניסן סלומינסקי: קודם כל, לשאלתו של אראל לגבי הקצב ולשאלה השנייה על דיור בר השגה.

ניסן סלומינסקי: אנחנו נמצאים בשלב כל כך מוקדם ואם מדובר נניח בפינוי של תע"ש על 45 אלף יחידות דיור, עוד אף אחד לא יודע ואין מחשבות כך שאף אחד לא יכול לומר כמה דיור בר השגה יש.

ניסן סלומינסקי: בשביל זה צריך כסף, כדי להתחיל את התכנון.

ניסן סלומינסקי: אנחנו רוצים לא לתת את הכסף, לא לעשות את התכנון ואחר כך לשאול כמה דירות בדיור בר השגה.

ניסן סלומינסקי: צריכה להיות דרך הפוכה.

ניסן סלומינסקי: תן לנו מושגים בנושא ההעברה לנגב ותאמר לנו היכן זה נמצא, מה הקצב, האם הקצב עומד בתכנון.

<קריאה: אני מתנצל.

<קריאה: לא התבקשנו להכין על כך נתונים ולכן אין לי כאן נתונים מדויקים.

<קריאה: אני יכול לומר לכם באופן כללי ואם תרצו, נשמח לקיים על כך ישיבה, אם תזמנו אותנו.

אלעזר שטרן: אבל יש שאלות שכן התבקשתם לענות עליהן.

ניסן סלומינסקי: תנו לו.

ניסן סלומינסקי: הוא יגיד מה הוא יודע.

ניסן סלומינסקי: תגיד מה אתה כן יודע.

<קריאה: יש מהלך נרחב של העברת חלק מהבסיסים של צה"ל שנמצאים באזור המרכז, באזורי ביקוש, לנגב.

<קריאה: התקבלו על כך כמה החלטות ממשלה, בין השאר למשל החלטת ממשלה 31361.

<קריאה: לדוגמה, הוחלט שבסיסי אמ"ן ותקשוב יועברו מאזורי הביקוש במרכז הארץ ויועתקו לבסיסים באזור הדרום ליד באר שבע, בצומת שוקת.

<קריאה: חלקם ליד הקמפוס וחלקם לא ליד הקמפוס.

<קריאה: הבסיס של אמ"ן הוא לא בתוך באר שבע אלא קצת מדרום לה.

<קריאה: בניית הבסיסים האלה היא במימון ציבורי אבל בתפעול פרטי.

<קריאה: כרגע הם נמצאים בתהליך מכרז.

אראל מרגלית: אנחנו רוצים שתמצא את הדרך לעדכן אותנו במכלול של הפרויקט.

אראל מרגלית: חלק מאתנו כאן מאוד עוסקים בנושא של הדרום, מוכנים להעביר תקציבים אבל רוצים לראות את ההתקדמות.

אראל מרגלית: רוצים לראות שהדברים זזים.

אראל מרגלית: יש הרבה חבר'ה צעירים שרוצים לגור שם, יש חברות שהמעבר של הצבא והקמת הבסיסים הרלוונטיים בתוך המקומות האלה הם קריטיים להצלחה של מקומות העבודה ואנחנו רוצים לראות שזה קורה.

ניסן סלומינסקי: אחרי דצמבר, כשניכנס לתחילת שנה, אני מקווה שיהיה קצת יותר רגוע מבחינת ההעברות, אנחנו כן נרצה לקיים דיון ולקבל דיווח מסודר ושוטף מכם.

ניסן סלומינסקי: תתחילו להכין את זה כדי שתהיו מוכנים לכך.

<קריאה: בשמחה.

<קריאה: אין בעיה.

ניסן סלומינסקי: ר' יצחק.

ניסן סלומינסקי: אני רוצה לברך אותך על קבלת אביר שלטון החוק.

יצחק כהן: לא בטוח שיש לך תשובה לגבי העברת בית הספר הטכני לכרמיאל.

יצחק כהן: אני מאוד מאוד רוצה לקבל תשובה ולדעת מה קורה עם זה.

יצחק כהן: העברת עוד בסיס אחד במפרץ בחיפה.

יצחק כהן: בית הספר הטכני של חיל האוויר לכרמיאל.

יצחק כהן: היו תכניות, איגום משאבים עם משרד החינוך, קרן רש"י, עיריית כרמיאל, משרד הביטחון, לא מעט גופים, אבל משום מה אני לא רואה שזה מתקדם.

<קריאה: יש באמת הרבה פרויקטים בצבא שמתנהלים וזה אחד הפרויקטים.

<קריאה: אני אשמח להביא את המידע ולהציג אותו בישיבה קרובה.

רוברט אילטוב: יש גם מקומות דרומה לבאר שבע.

יצחק כהן: בואו נטפל קודם בכרמיאל.

אלעזר שטרן: אתם עניתם על השאלות ששאלנו?

<קריאה: כמובן אלא אם כן יש משהו שפספסנו ואני מתנצל.

אלעזר שטרן: לדוגמה, תקצוב תכנית של הרשות ל-45 מיליון שקלים.

אלעזר שטרן: שאלתי באיזה רשויות מדובר ועל פי מה נקבעו אותן רשויות ומי צפוי להפעיל את התכניות האלה.

אלעזר שטרן: לא קיבלתי תשובה.

<אמיר רשף: אני אענה על זה.

<אמיר רשף: דווקא עניתי על הקובץ שלך.

אלעזר שטרן: לא קיבלתי.

אלעזר שטרן: אף אחד כאן לא קיבל.

ניסן סלומינסקי: אם הוא אומר שהוא ענה, צריך לבדוק.

אלעזר שטרן: שאלתי לגבי 16 מיליון שקלים בהרשאה להתחייב לפעולות מדידה.

ניסן סלומינסקי: צריך לבדוק איך זה קורה שהוא עונה וזה לא מגיע אלינו.

<טמיר כהן: האוצר צריך לתת לנו את התשובה.

ניסן סלומינסקי: תבדוק באוצר.

<אמיר רשף: לגבי הרשויות, מדובר בתכניות שמקודמות או על ידי רשות מקרקעי ישראל או על ידי הרשות המקומית שיש השתתפות של רשות מקרקעי ישראל בתקצוב התכנית.

<אמיר רשף: אם אתה רוצה, יש לי כאן את הרשימה ואני יכול להקריא אותה לוועדה.

<אמיר רשף: אני אעביר לכם את הרשימה במייל, אם אתם מעדיפים.

<אמיר רשף: זאת רשימה די ארוכה.

אלעזר שטרן: אני מעדיף שתענו על התשובות גם בכתב.

<אמיר רשף: בוודאות עניתי על השאלה.

<אמיר רשף: אומרים לי שהקובץ הועבר אחרי שהתחיל הדיון.

<אמיר רשף: הוד השרון, ג'לג'וליה, ראש העין, רעננה, נצרת עלית, צפת, בוננו ג'ידאד, סחנין, באר שבע, רמת השרון, תל אביב, אשקלון, חיפה, קריית ביאליק, קריית גת, עתלית, ירושלים, קריית אונו, אור יהודה, ראש העין, גן יבנה, באר יעקב, ירושלים, אבן יהודה, צפת, אילת, קריית ביאליק, חיפה, אזור, אילת, מרכז שפירא, קריית אונו, רמת גן, ראשון לציון, פראדיס, רמת השרון, מיתר, אור יהודה, נס ציונה, באר יעקב.

אלעזר שטרן: למה מופיעה עיר כמה פעמים?

<אמיר רשף: כי אלה כמה תכניות שמקודמות באותה עיר.

<אמיר רשף: יכול להיות שיש להם תכנית מתאר מקומית על שטח יותר רחב ואז תכנית מפורטת על שטח יותר מצומצם.

<אמיר רשף: יכולה במקביל להיות תכנית אחת למגורים ותכנית אחת למשהו אחר.

אראל מרגלית: אם רוצים להזיז דברים, זה חשוב.

<אמיר רשף: השיקולים כאן את מה לקדם, אלה שיקולים של אגף התכנון ברשות מקרקעי ישראל.

<אמיר רשף: יש ועדה שקובעת איך מאשרים תכניות לקדם.

<אמיר רשף: הם מרכזים לי בסוף את התקציב הנדרש לקדם ובמקרה הזה באמצעות הסטה פנימית מתוקצבת הרשאה להתחייב כדי להתחיל לקדם את כל התכניות האלה.

<אמיר רשף: מילה אחת על המדידות.

<אמיר רשף: זה מתווה דומה.

<אמיר רשף: יש מאגר מודדים שאלה חברות של מיפוי ומדידה ומוציאים להם עבודות.

<אמיר רשף: יש לי כאן את הרשימה והיא מאוד ארוכה, אפילו יותר מהקודמת.

<אמיר רשף: בכל רחבי הארץ, רוב העבודות הן עריכת תצ"רים, תסריטים לצורכי רישום, חלק מזה אלה תצ"אות, מיפוי טופוגרפי ודברים מהסוג הזה.

<אמיר רשף: שוב, רשימה מאוד ארוכה.

<אמיר רשף: היכן שיש קרקע מדינה ברחבי הארץ.

אראל מרגלית: זה כדי להזיז את הדברים.

<אמיר רשף: כן.

<אמיר רשף: זה מה שבסוף מאפשר.

אראל מרגלית: אפשר להתווכח על איפה בונים ואיפה לא בונים, אבל זה כדי להזיז את הדברים.

אראל מרגלית: זה חשוב.

ניסן סלומינסקי: מי בעד אישור פנייה מספר 362?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 362 נתקבלה.

ניסן סלומינסקי: ההעברה אושרה.

עיסאווי פריג': אני מבקש רביזיה.

סתיו שפיר: גם אני מבקשת רביזיה.

ניסן סלומינסקי: בסדר.

ניסן סלומינסקי: רביזיה.

אלעזר שטרן: עיסאווי, מה הבעיה שלך?

עיסאווי פריג': אני אגיד את זה בהמשך.

ניסן סלומינסקי: פניות מספר 363 ו-364.

<נועם שטרן: רפרנט תעשייה ומסחר, אגף תקציבים.

<נועם שטרן: רוב התקציב בפנייה הזאת הוא תוספות והסטות פנימיות מתקציב משרד הכלכלה עבור תשלום מענק לאינטל שאושר בשנת 2010 עבור שדרוג המפעל בקריית גת.

<נועם שטרן: בנוסף בפנייה יש תקצוב לפעולות לעידוד עסקים קטנים, פעולות לקידום היצוא ועדכון תקנים רשמיים ישראלים.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות מספר 363 ו-364 נתקבלה.

ניסן סלומינסקי: הפניות אושרו.

יצחק כהן: אני בעד.

ניסן סלומינסקי: פניות מספר 366 ו-367.

<אמיר רשף: הפנייה הזאת נועדה להעביר מיליון וחצי שקלים למינהל התכנון במשרד הפנים לטובת בקרה על חיזוק מבנים.

<אמיר רשף: הבקרה מתבצעת על ידי הרשויות המקומיות, על ידי מחלקות ההנדסה של הרשויות המקומיות והמדינה, כחלק משיפור היערכות העורף למקרי חירום, עוזרת לרשויות לבצע את זה.

<אמיר רשף: זאת בדיקה שהיא מאוד מורכבת הנדסית.

<אמיר רשף: יש רשויות שמתקשות להעמיד את הכספים לטובת הבקרה הזאת ולכן מועבר תקציב למינהל תכנון והוא מקצה את זה.

עיסאווי פריג': יש מצ'ינג של הרשות בסעיף הזה?

<אמיר רשף: אני חושב שכן.

<אמיר רשף: אני יכול לבדוק את זה.

ניסן סלומינסקי: תבדוק ותעביר לו את התשובה.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות מספר 366 ו-367 נתקבלה.

ניסן סלומינסקי: ההעברות אושרו.

ניסן סלומינסקי: פניות ממספר 368 עד 370.

<נועם שטרן: הפנייה הזו נועדה להתאמות סוף שנה בתקציב השכר והתפעול במשרד הכלכלה.

<נועם שטרן: בנוסף יש כאן תוספת של מיליון שקלים עבור יישום חוק הסופרים והשתתפות של משרד ראש הממשלה בהקמת מערכת תכניות עבודה ממשלתית בהיקף של מיליון ו-177 אלף שקלים.

מיכל בירן: מה זה?

<נועם שטרן: כאן מדובר על מערכת תכניות עבודה שאמורה לפעול בכל הממשלה.

<נועם שטרן: מי שמפתח אותה זה משרד הכלכלה.

<נועם שטרן: מערכת ממוחשבת של ניהול תכניות העבודה של המשרדים.

<נועם שטרן: מדובר כאן על פיתוח של מערכת ממוחשבת שמיועדת לניהול תכניות העבודה של משרדי הממשלה.

אראל מרגלית: כמו פרוג'קט מנג'מנט?

<נועם שטרן: כן.

<נועם שטרן: זה ניהול משותף של משרד הכלכלה, מינהל זמין ומשרד ראש הממשלה.

יצחק כהן: מה זה מאה מיליון לחוק הסופרים?

<נועם שטרן: גם כאן מדובר על הקמת מערכת ממוחשבת שאמורה לסייע לאכיפת החוק.

<נועם שטרן: איסוף של נתונים, ממשק עם ההוצאות לאור כדי לעקוב אחרי מחירים וכדומה, כדי שיהיה אפשר לאכוף באופן יותר אפקטיבי את החוק.

יצחק כהן: אבל החוק לא טוב.

אלעזר שטרן: אני שאלתי שאלה ולא קיבלתי תשובה.

אלעזר שטרן: תוספות שכר של 15 מיליון שקלים.

<נועם שטרן: כנראה התשובה שהעברתי לא הועברה אליך.

<נועם שטרן: בסופו של דבר מדובר כאן על 15 מיליון שקלים מתוך סכום של יותר מ-300 מיליון שקלים שכר במשרד.

<נועם שטרן: מתוך זה יותר מחצי מה-15 מיליון שקלים הם רזרבה שיועדה מראש לשכר.

<נועם שטרן: מדובר בסופו של דבר בסטייה של כשני אחוזים.

<נועם שטרן: השכר וצפי השכר נבנה יחד עם המשרד בבניית תקציב 2013-2014 והשנה צמצמנו מאוד את החריגות ביחס לשנים קודמות.

ניסן סלומינסקי: מי בעד אישור פניות מספר 368 עד 370?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 368 עד 370 נתקבלו.

ניסן סלומינסקי: הפניות אושרו.

יצחק כהן: רביזיה.

משה גפני: מה היה עם משרד התמ"ת?

משה גפני: אמרו שמורידים 11 מיליון שקלים בשילוב חרדים בתעסוקה.

משה גפני: בערבים הורידו שלושה מיליון שקלים.

משה גפני: אתה לא דואג לי לכלום.

ניסן סלומינסקי: תאמין לי שאני דואג לך.

משה גפני: אתה לא אומר לנו כלום ואנחנו לא יודעים.

משה גפני: אנחנו במתח.

משה גפני: היה קיצוץ אבל אני מבין שלא אכפת לך.

מיכל בירן: דואגים לפני הבחירות.

משה גפני: גם יאיר לפיד וגם הבית היהודי.

משה גפני: אני יכול לקבל הסבר על הקיצוץ?

ניסן סלומינסקי: לא יודע להסביר לך.

משה גפני: אתה יכול להסביר?

משה גפני: היושב רוצה לדעת למה הקיצוץ של ה-11 מיליון במשרד הכלכלה.

<דוד שטינמץ: הקיצוץ של ה-11 מיליון הוא טכני.

משה גפני: יש שם קיצוץ של שלושה מיליון שקלים בשילוב הערבים בעבודה.

<דוד שטינמץ: התקציב הוא תקציב הרשאה להצטייד.

<דוד שטינמץ: תקציב מזומנים שיש שם הוא בהתאם לביצוע.

<דוד שטינמץ: אם נלקחו משם שלושה מיליון שקלים, כנראה הביצוע שם היה פחות שלושה מיליון שקלים.

<דוד שטינמץ: תקציב ההרשאה לא השתנה והוא עדיין 15 מיליון שקלים אצל הערבים.

<דוד שטינמץ: כלומר, את השלושה מיליון שקלים, במידה ויצטרכו בשנה הבאה, יש מחויבות אוצרית כי זה עניין של הרשאה להתחייב.

משה גפני: וה-11 מיליון של החרדים?

<דוד שטינמץ: ה-11 מיליון של החרדים, היות ובירושלים לא התחילו לעבוד, נוצר שם עודף של הרשאה שאנחנו נקבל אותו בחזרה במידה ונתחייב אליו בשנה הבאה כאשר כל העניינים יסתדרו.

משה גפני: למה זה לא מתבצע?

משה גפני: זה נושא לאומי, לא?

<דוד שטינמץ: אני לא יודע.

<דוד שטינמץ: בעיריית ירושלים יש סיפור עם המכרז.

<דוד שטינמץ: עדיין כל הנושא הזה מתעכב וכתוצאה מכך אי אפשר להתחייב על הסכום הזה.

<דוד שטינמץ: הסכום הזה עומד לרשות הנושא.

משה גפני: אני שומע כל הזמן שאומרים שרוצים לשלב בעבודה, אבל באופן מעשי זה לא עובד.

משה גפני: זה מה שאתה אומר.

משה גפני: זה לא טכני.

משה גפני: אם יש חרדים בירושלים שרוצים להשתלב בעבודה, אין פתרון.

<דוד שטינמץ: יש פתרון אבל כרגע העניין הזה תקוע מבחינה משפטית.

ניסן סלומינסקי: ר' משה, אני אבדוק את זה.

ניסן סלומינסקי: פנייה מספר 371.

<נועם שטרן: הפנייה נועדה לתקצוב של הוצאה מובנית בסך של 11 מיליון ו-150 אלף שקלים במינהל אזורי פיתוח.

<נועם שטרן: זה נועד לפיתוח אזורי תעשייה בפריפריה.

אלעזר שטרן: איפה?

<נועם שטרן: יש כשבעים אזורי תעשייה שהמינהל מטפל בהם.

<נועם שטרן: התקציב הזה הוא בעצם תזרים.

<נועם שטרן: זאת לא תוספת לפיתוח שטחים חדשים אלא ביצוע תזרימי של התחייבויות שניתנו בעבר.

ניסן סלומינסקי: מי בעד אישור פנייה מספר 371?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנע – 1

משה גפני: אני נמנע כי לא סודר העניין של ירושלים ומשרד הכלכלה.

ניסן סלומינסקי: בלי קשר אני אבדוק את זה.

אראל מרגלית: מה זה עניין ירושלים?

משה גפני: זה מה שהוא הסביר עכשיו.

משה גפני: הוא אמר שלא מסוכם עוד העניין עם עיריית ירושלים.

<דוד שטינמץ: זה לא קשור למשרד הכלכלה.

<דוד שטינמץ: שם יש בעיה משפטית.

אראל מרגלית: זה מרכז התעסוקה?

<דוד שטינמץ: כן.

אראל מרגלית: אנחנו רוצים שזה יסודר.

משה גפני: רוצים.

משה גפני: מדברים במליאה ובתקשורת.

<דוד שטינמץ: יש בעיה משפטית עם עיריית ירושלים לגבי הזוכה.

<דוד שטינמץ: זה לא קשור למשרד הכלכלה.

משה גפני: ניסן, אתה שומע?

ניסן סלומינסקי: שמעתי.

ניסן סלומינסקי: אמרתי שאני אברר את זה אתם.

ניסן סלומינסקי: זה לא מקובל עלי.

אראל מרגלית: רק שתדע לך שזה מעוכב כבר די הרבה זמן.

ניסן סלומינסקי: זה לא מקובל.

אראל מרגלית: בבני ברק יש אבל כאן אין.

ניסן סלומינסקי: אני יודע.

ניסן סלומינסקי: זה לא מקובל.

ניסן סלומינסקי: אני אבדוק מה קרה שם.

אראל מרגלית: יש כאן ציבור ענק.

ניסן סלומינסקי: כדי לשחרר את אנשי הכלכלה, נעבור לפנייה האחרונה, הודעה.

ניסן סלומינסקי: הודעה מספר 36017.

משה גפני: למה אתה נותן עדיפות למשרד הכלכלה?

ניסן סלומינסקי: ההפך.

ניסן סלומינסקי: הם היו צריכים להיות לפני שבוע וחצי.

ניסן סלומינסקי: פשוט, רחמים עליו, הוא כבר שבוע וחצי יושב כאן.

משה גפני: הוא אוהב להיות כאן.

משה גפני: מה יש לו במשרד?

משה גפני: המשרד לא מצליח לפתור בעיה משפטית עם עיריית ירושלים.

אראל מרגלית: אני רוצה לשאול משהו לגבי משרד הכלכלה.

אראל מרגלית: קראתי אצל צביקה הבוקר ותעשו לי סדר כי יכול להיות שפספסתי משהו ואני רוצה להבין.

אראל מרגלית: אומרים שהגיעו להסכמה על העברה של 227 מיליון שקלים לישיבות.

ניסן סלומינסקי: מה זה קשור לכלכלה?

אראל מרגלית: זה קשור.

אראל מרגלית: כך מדווחים לי.

אראל מרגלית: אומרים שיש שני מקורות מהם קיצצו כדי להעביר את הסכום הזה כאשר אחד מהם היא החברה למתנ"סים.

<דוד שטינמץ: אלה פניות אחרות.

אראל מרגלית: אני שואל לגבי משרד הכלכלה.

ניסן סלומינסקי: על מה אתה מדבר?

אראל מרגלית: לפי מה שאני קורא בעיתון, ואני לא יודע אם מה שכתוב נכון או לא נכון, יש 227 מיליון שקלים שמחזירים לתקציב הישיבות ושני מקורות תקציביים מהם לוקחים כאשר האחד הוא החברה למתנ"סים, ועל זה נדון כשנגיע למשרד החינוך, והשני, בתקציב המדען הראשי.

אראל מרגלית: האם זה נכון או לא נכון?

ניסן סלומינסקי: על מה אתה מדבר?

אראל מרגלית: האם מקוצץ תקציב המדען הראשי?

<דוד שטינמץ: לא.

<דוד שטינמץ: לחלוטין לא.

<דוד שטינמץ: מדובר כאן במזומנים.

<דוד שטינמץ: תקציב המדען הראשי הוא תקציב הרשאה להתחייב.

<דוד שטינמץ: מזומנים, יכול להיות באיזשהו קטע שיש עודף או יש גירעון ומכסים במידה שחסר מזומנים או לוקחים במידה ויש מזומנים.

<דוד שטינמץ: ברגע שנתתי לו הרשאה להתחייב על מיליארד ו-400 מיליון, הוא מתחייב על מיליארד ו-400 מיליון.

<דוד שטינמץ: תזרים המזומנים, כמה יוצא כל שנה ושנה, זאת מחויבות אוצרית לכסות במלואה.

<דוד שטינמץ: אם היית רואה בהרשאה להתחייב שמורידים מהמדען הראשי, הייתי אומר לך שאכן לקחו.

<דוד שטינמץ: אין קיצוץ במדען הראשי, נקודה.

אראל מרגלית: אני רוצה להגיד לך משהו לגבי המזומנים.

אראל מרגלית: רק שתדע, וכאן אני מדבר גם מהעבר והייתי מעורב בהרבה חברות שקיבלו כסף מהמדען הראשי, אתם הורגים את החברות הקטנות עם העניין הזה של המזומנים.

אראל מרגלית: פשוט הורגים אותן.

אראל מרגלית: החממות, חברות קטנות יושבות ומחכות.

אראל מרגלית: קודם זה היה בגלל אחד חלקי 12 שלא עברו תקציבים ועכשיו אתם מעבירים את זה בגלל העניין של מזומנים.

אראל מרגלית: החברות הקטנטנות האלה שרוצות לקבל וסוף סוף מחליטים לתת להן, אז תעבירו להן.

<דוד שטינמץ: אלה הרשאות להתחייב.

<דוד שטינמץ: הרשאה להתחייב זה התקציב המוביל.

<דוד שטינמץ: הלא לפעמים הכספים האלה עוברים בשנתיים, שלוש, ארבע.

<דוד שטינמץ: ברגע שאני נותן הרשאה להתחייב, יש לי מחויבות אוצרית לכסות עד השקל האחרון כל מזומן ואם הם לוקחים או לא לוקחים, לא רלוונטי הנושא של מזומן כי ברגע שאני צריך מזומן, הם נותנים מזומנים.

<דוד שטינמץ: לגבי הרשאה להתחייב, לא הייתה וכמדומני אפילו הוסיפו לנו עוד 300 מיליון במהלך השנה ואת כל הכסף אנחנו מנצלים.

אראל מרגלית: אני הבנתי שבוועדת כספים בשבוע שעבר אישרנו מיליון וחצי שקלים למדען הראשי שעכשיו לקחו את זה מתוך ההתחשבנות הכוללת.

אראל מרגלית: זה נכון או לא?

אראל מרגלית: זה מתוך האנליזה שלנו.

אראל מרגלית: מיליון וחצי במדען הראשי שקוצצו אחרי שאישרנו, במשרד החינוך 2.3 מיליארד אבל זה לא קשור אליך.

אראל מרגלית: נדבר על המיליון וחצי של המדען הראשי.

<דוד שטינמץ: אם זה מזומן, זה לא רלוונטי.

<דוד שטינמץ: התקציב של המדען הראשי הוא תקציב הרשאה להתחייב.

<דוד שטינמץ: אין לנו בעיה, כל הכספים שקיבלנו, אנחנו מתחייבים עליהם.

אראל מרגלית: כרגע לא קוצץ במדען הראשי.

<דוד שטינמץ: לא קוצץ.

<דוד שטינמץ: אין קיצוץ במדען הראשי, להפך, יש לנו תוספות למדען הראשי.

<דוד שטינמץ: גם אם נניח מתוך ה-300 או 400 מיליון שקלים עבר מיליון, זה לא נורא, התוספת, אבל לא היה קיצוץ.

אראל מרגלית: קיבלנו הבוקר פניות מספר 319, 516, 515.

<טמיר כהן: הן הגיעו הבוקר.

<טמיר כהן: הן לא על השולחן.

<טמיר כהן: הן יגיעו מחר.

<דוד שטינמץ: רפרנט של אגף התקציבים שנוגע למדען הראשי נמצא כאן.

אראל מרגלית: מענקי מחקר ופיתוח, קיצוץ של מיליון וחצי.

אראל מרגלית: מענקי המדען הראשי, קיצוץ של מיליון וחצי ותמיכה בענפי המשק.

<דוד שטינמץ: מזומן או הרשאה?

<דוד שטינמץ: אני אומר לך בגדול, במקרו, תקציב המדען הראשי הוא תקציב שבנוי מהרשאה להתחייב היות והוא מתפרס על פני כמה שנים.

<דוד שטינמץ: לא רק שלא קוצץ לנו אלא קיבלנו במהלך השנה עוד תוספת.

אראל מרגלית: כמה בסך הכול היה תקציב המדען הראשי?

אראל מרגלית: בתחילת השנה נראה כאילו הולכים לקצץ שלושים אחוזים.

<דוד שטינמץ: היה מיליארד ו-300 ונדמה לי שנסיים את השנה עם מיליארד ו-700-750.

אראל מרגלית: זה סביר.

משה גפני: אני רוצה להסביר לך אראל לגבי הנושא של הישיבות.

משה גפני: שלא ייקחו קרדיט גדול על העניין.

משה גפני: מדובר על כך שקיצצו את תקציב הישיבות בחצי.

משה גפני: לקראת 2014 זה הולך להיות מקוצץ בעוד.

משה גפני: זאת אומרת, כמעט ולא יהיה תקציב ישיבות במדינת ישראל וגם הבית היהודי שעשה קריטריונים חדשים שאפשר לתת לציונות הדתית פי שבע, גם הפי שבע לא יהיה שווה כלום.

משה גפני: זאת אומרת, בעצם יושבים כאן חברים דתיים, לפי דעתי גם מסורתיים או סתם רגילים, ולא יהיה תקציב ישיבות במדינת ישראל.

משה גפני: פרסם זרחיה אתמול ב"הארץ" שהגיעו להסכמה שיישאר הקיצוץ הקיים ולא יהיה קיצוץ נוסף.

אראל מרגלית: יבוטל הקיצוץ של 227 מיליון.

משה גפני: נכון.

משה גפני: בב-2013 היה קיצוץ דרסטי.

אלעזר שטרן: אתה יכול לתת את המספרים?

משה גפני: 250 מיליון.

משה גפני: ממיליארד ומשהו.

ניסן סלומינסקי: ב-2013 זה קוצץ מ-850 מיליון ל-650 מיליון.

משה גפני: לא היו 850 מיליון אלא היה מיליארד.

משה גפני: היה מיליארד שקלים.

ניסן סלומינסקי: זה לא הבסיס.

ניסן סלומינסקי: זה הכסף.

משה גפני: היו מיליארד שקלים.

ניסן סלומינסקי: ב-2014 צריכים להיות מקוצצים עוד מאתיים מיליון.

ניסן סלומינסקי: מ-650 ל-450 מיליון.

ניסן סלומינסקי: זה בעיגול.

ניסן סלומינסקי: זה לא בדיוק 200 אלא 200 ועוד משהו, אבל בעיגול זה משהו כזה.

אלעזר שטרן: זה מה שבוטל?

ניסן סלומינסקי: לא בוטל.

ניסן סלומינסקי: הקיצוץ הזה קיים.

ניסן סלומינסקי: הוא נמצא בתקציב.

משה גפני: צריך להוסיף את הכסף הזה.

ניסן סלומינסקי: מוסיפים כסף כדי לפחות לשמור על מה שהיה.

אלעזר שטרן: בסוף הסכום יהיה 650 מיליון?

ניסן סלומינסקי: לא.

ניסן סלומינסקי: לא יודע.

ניסן סלומינסקי: כמה שיוחלט שצריך להוסיף כדי לשמר את המצב הקיים.

ניסן סלומינסקי: שוב, זה לא יהיה לבסיס.

משה גפני: אין לזה קשר לשום קיצוץ אחר.

משה גפני: אתה ראית כמה כסף יש ברזרבה בכל משרד וברזרבה הכללית.

משה גפני: לא הולכים עכשיו ומוסיפים כסף אלא מורידים כסף.

משה גפני: מורידים מהישיבות.

משה גפני: זה לא קשור למדען הראשי ולא לחברה למתנ"סים.

יצחק כהן: זה לא 800 אלא היה מיליארד שקלים.

יצחק כהן: בתקציב היה מיליארד שקלים.

יצחק כהן: אתה מדבר על בסיס על שינוייו.

ניסן סלומינסקי: הוא שאל על הבסיס.

משה גפני: הבסיס היה 975 מיליון.

משה גפני: בזמן שלי, כמה קיבל בחור מישיבת ההסדר?

ניסן סלומינסקי: יש כאן עודפים.

ניסן סלומינסקי: פנייה מספר 36017, עודפים מחויבים של המשרד.

ניסן סלומינסקי: מי בעד לאשר את העודפים המחויבים?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 36017 נתקבלה.

ניסן סלומינסקי: ההעברה אושרה.

<דוד שטינמץ: היה לנו ויכוח עם אגף התקציבים שהיה צריך לדעת אם יש ספק ובסוף אישרו לנו חלק ולא הכול.

יצחק כהן: אני בעד.

יצחק כהן: פנייה מספר 374.

<ניר אמסל: הפנייה נועדה לתגבר את תקציב ההוצאה המותנית ברשות המסים בעיקר לצורך תשלום פיצויים מקרן הפיצויים של מס רכוש בהתאם לחוק מס רכוש וקרן הפיצויים.

משה גפני: את נזקי הסופה ישלמו?

<ניר אמסל: נזקי הסופה לא משולמים דרך מס רכוש.

<ניר אמסל: חוק מס רכוש וקרן הפיצויים מפצה עבור נזקי מלחמה בלבד ולא עבור נזקי טבע.

<ניר אמסל: לא בשריפה בכרמל ולא בהצפות שהיו בבת חפר, לא שולמו פיצויים מקרן מס רכוש.

<ניר אמסל: אין כל קשר בין הדברים.

<ניר אמסל: ההוצאה המותנית הזאת נועדה בעיקר לתשלום פיצויים עבור נזקי מבצע עמוד ענן ונזקים נוספים שהם נזקי מלחמה.

משה גפני: אני זוכר שבעמוד ענן באמת שילמתם מהקרן הזאת וכל מה שנלווה לעניין.

משה גפני: בשריפה בכרמל שילמתם בלי קשר לעניין הזה, אבל שילמתם לאחר שהיו כאן כמה דיונים, ואני רוצה לדעת מה עם נזקי הסופה.

ניסן סלומינסקי: אני מתכוון – אבל לא השבוע כי לא נספיק – להעלות את כל הנושא הזה כאן, את נושא נזקי הסופה.

ניסן סלומינסקי: הם יבואו ויסבירו.

ניסן סלומינסקי: כרגע האוצר מסרב להכיר בזה כאסון טבע.

ניסן סלומינסקי: אני מתכוון לקיים כאן ישיבה אליה הם יבואו ונעלה את הדברים.

משה גפני: השריפה ביערות הכרמל, הם שילמו מבלי להכריז עליה כאסון טבע.

ניסן סלומינסקי: יכול להיות שגם כאן הם ישלמו.

ניסן סלומינסקי: בהכרזה על אסון טבע, המשמעות היא שכל מי שלא הגיע לעבודה בכל הארץ יקבל.

משה גפני: אני מדבר על הנזקים האישיים.

ניסן סלומינסקי: ודאי שהם יצטרכו.

משה גפני: אני לא מדבר על תל אביב.

ניסן סלומינסקי: מחר יבוא ראש העיר צפת.

ניסן סלומינסקי: צפת עיר הרוסה כאילו עברה רעידת אדמה.

אראל מרגלית: דווקא בירושלים, דווקא בשדולה של ירושלים בדקנו, מי שנפגע מזה בצורה הכי בוטה אלה דווקא אותם עובדים שמקבלים את השכר היחסית נמוך, עובדים על פי שעות וגם עובדי הקבלן.

אראל מרגלית: אלה משפחות שלמות שבמשך שלושה-ארבעה ימים לא יכלו ללכת לעבודה.

אראל מרגלית: דבר שני זה הנושא של העסקים הקטנים.

אראל מרגלית: אי אפשר שבירושלים כל פעם שיקרה משהו דרמטי והעסקים ייפגעו בצורה דרמטית.

אראל מרגלית: אני לא אומר שבאופן אוטומטי מישהו צריך לפצות, אבל אני אומר שצריך לדבר על זה.

אראל מרגלית: צריך לעשות איזשהו משהו כדי הירושלמים או החברים מצפת, לא כל פעם חוטפים אותה.

ניסן סלומינסקי: נכון.

ניסן סלומינסקי: יש עוד מקומות.

ניסן סלומינסקי: בכל אופן, אמרתי שנקיים על זה דיון כי יש ישובים שהיו חמישה ימים בלי חשמל, בלי מים ועם נזקים גדולים.

ניסן סלומינסקי: נקיים על כך דיון אבל לא השבוע וחצי שבוע הבא כי אין לנו יכולת.

ניסן סלומינסקי: מה שלא נגמור בהעברות, משרדים יתמוטטו.

משה גפני: זה דבר חמור שעד לרגע זה לא אמרו.

ניסן סלומינסקי: אני מסכים.

ניסן סלומינסקי: אני יודע שמס רכוש היה בצפת.

ניסן סלומינסקי: נאמר לי שהוא היה שם.

משה גפני: עד לרגע זה לא התקיים בשום מוסד ממשלתי או גוף ממשלתי דיון כלשהו על העניין הזה.

ניסן סלומינסקי: אולי התקיים אבל הם לא מספרים.

משה גפני: לא התקיים.

משה גפני: אני אומר לך שלא התקיים.

אראל מרגלית: הוא מספר הכול.

אראל מרגלית: לא התקיים.

משה גפני: לא התקיים דיון ואם לא נעורר אותם, גם לא יתקיים.

ניסן סלומינסקי: נעורר את זה בעזרת השם.

משה גפני: יש בתים שנפגעו ולא קיימו דיון בנושא.

ניסן סלומינסקי: נקיים דיון מיוחד על הנושא הזה.

ניסן סלומינסקי: פנייה מספר 374.

ניסן סלומינסקי: מי בעד לאשר את הכסף לקרן הפיצויים עבור נזקי מבצע עמוד ענן?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 374 נתקבלה.

ניסן סלומינסקי: ההעברה אושרה.

ניסן סלומינסקי: פניות מספר 376 ו-377.

<צחי דוד: הרשות להסדרת התיישבות הבדואים בנגב עברה ממשרד השיכון למשרד ראש הממשלה.

משה גפני: למה?

<צחי דוד: הוחלט שקידום הפעילות של הסדרת התיישבות הבדואים תיעשה יותר טוב תחת המטריה של משרד ראש הממשלה.

משה גפני: למה?

<צחי דוד: זאת שאלה שאני מתקשה לענות עליה.

משה גפני: זה משהו פוליטי או שזה משהו מקצועי?

<צחי דוד: אני לא יודע.

<צחי דוד: הנחת העבודה היא שלרשות יהיה יותר קל לפעול תחת המטריה הזאת.

<צחי דוד: צריך להעביר את תקציב הפיתוח שלהם.

<צחי דוד: בעבר העברנו את התקציב הרגיל, לפני שבועיים או שלושה, לתקציב הפיתוח, מסעיף 70, תקציב הפיתוח של משרד השיכון, לסעיף 83, הוצאות פיתוח אחרות.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 376 ו-377 נתקבלה.

אלעזר שטרן: גם כאן לא עניתם תשובה אלא אם כן היא הגיעה בבוקר.

אלעזר שטרן: אני שאלתי.

<צחי דוד: הקובץ נשלח בבוקר.

משה גפני: אנחנו נגד.

משה גפני: זה פוליטי ממש.

משה גפני: רשות הבדואים פתאום יוצאת ממשרד השיכון.

ניסן סלומינסקי: בסדר.

ניסן סלומינסקי: היה רוב.

ניסן סלומינסקי: ההעברה אושרה.

משה גפני: מגיע לך פרס לתמימות.

משה גפני: פתאום רשות הבדואים יוצאת ממשרד השיכון והולכת למשרד ראש הממשלה.

משה גפני: אני מגיש רביזיה.

ניסן סלומינסקי: בסדר.

ניסן סלומינסקי: רביזיה.

משה גפני: אני רוצה להבין מה היה בהסכם הפוליטי בין אורי אריאל לבין ביבי נתניהו.

משה גפני: אני רוצה להבין.

אורית סטרוק: אני לא הצבעתי ואני מגישה רביזיה.

ניסן סלומינסקי: בהעברה ממשרד השיכון למשרד ראש הממשלה?

ניסן סלומינסקי: על זה את מגישה רביזיה?

אורית סטרוק: זה הבדואים.

ניסן סלומינסקי: לא בדואים.

ניסן סלומינסקי: זאת העברה.

משה גפני: בדואים.

משה גפני: היא צודקת.

משה גפני: היה לנו רוב כדי להפיל את זה.

ניסן סלומינסקי: זה היה במשרד השיכון ועובר למשרד ראש הממשלה לפי הסיכומים שלהם.

אורית סטרוק: אני אבדוק את זה.

אורית סטרוק: אם אני ארצה, אני אסיר את הרביזיה.

משה גפני: למה אתה מתפלא?

משה גפני: היא חברת כנסת שרוצה לדעת לגבי הרשות של הבדואים למה היא עוברת למשרד ראש הממשלה.

חמד עמאר: בתקשורת הוכרז על כך שמפסיקים את הפעילות של הרשות עכשיו ואת החוק הבדואי.

חמד עמאר: למה אנחנו מעבירים להם כסף?

ניסן סלומינסקי: זה היה במשרד השיכון ועובר למשרד ראש הממשלה לטיפול.

<קריאה: במשרד ראש הממשלה הם טובים מאוד בהפסקת פעילות.

משה גפני: אנחנו שואלים למה זה עובר.

משה גפני: למה?

ניסן סלומינסקי: לא יודע.

משה גפני: את זה צריך לדעת.

אורית סטרוק: אני אסביר למה הגשתי רביזיה.

אורית סטרוק: אנחנו הרי עצרנו את הכספים של הרשות לבדואים כיוון שהבנו שהם פועלים בניגוד לסיכומים שהיו עם שר השיכון.

אורית סטרוק: יכול להיות שזה עובר משר השיכון למשרד ראש הממשלה כדי שיוכלו להמשיך.

ניסן סלומינסקי: אם שר השיכון היה מסרב, זה לא היה עובר.

אורית סטרוק: אני אבדוק את זה.

משה גפני: היו דברים שהועברו בניגוד לדעתו.

משה גפני: כך הוא אמר לי.

ניסן סלומינסקי: אבל בסוף הוא הסכים.

משה גפני: לא הסכים.

משה גפני: הוא אפילו התרגז למה תקפו אותו.

ניסן סלומינסקי: פניות מספר 379 עד 382.

<אסף וסרצוג: מדובר בפניית סוף שנה שנועדה להסדיר את תקציב המשרד לביטחון פנים.

<אסף וסרצוג: זאת פניית סוף שנה.

<אסף וסרצוג: אנחנו מתאימים את התקציב לביצוע בפועל.

<אסף וסרצוג: יש כאן שלושה סוגים של הוצאות: תקציב השכר במשטרת ישראל, תקציב הגמלאות במשטרה ובשירות בתי הסוהר ותקציב הקניות בשני הגופים.

<אסף וסרצוג: תקציב השכר נגזר בעיקר מקצב הגיוסים, קצב הקמה של יחידות חדשות ולכן קשה לאמוד את כולו בהתחלה ואנחנו שמים חלק מהכסף בצד ובהתאם לביצוע בפועל מתקצבים.

<אסף וסרצוג: תקציב הגמלאות תלוי גם הוא במספר הפורשים, תלוי בפרופיל הפורשים, תלוי גם בסך הגמלאות המהוונות.

<אסף וסרצוג: יש גמלאים שיכולים להוון את סך הגמלה שלהם ביום הפרישה וזה משהו שלא ניתן לצפות אותו.

<אסף וסרצוג: תקציב הקניות, מדובר כאן בפעילות שוטפת שגם היא בדרך כל נגזרת של קצב הגיוס, תקציב השכר וכן הלאה.

<אסף וסרצוג: מדובר כאן בכלכלה כאשר במשטרה זה כלכלת שוטרים, בתחזוקת כלי רכב, בציוד אישי וכן הלאה, וגם בשירות בתי הסוהר.

סתיו שפיר: למה אלה דברים שלא היו צפויים מראש?

<אסף וסרצוג: זה לא שהם לא צפויים מראש אלא ההשלמה לא צפויה מראש.

<אסף וסרצוג: ראשית, יש כאן גם עניין של קצב הקמת יחידות חדשות, קצב גיוס שוטרים ואז אתה לא בהכרח יודע כמה תצטרך בשביל לכלכל אותם, ציוד אישי וכן הלאה.

<אסף וסרצוג: דבר נוסף הוא שהייתה כאן סוגיית התקציב ההמשכי שלא ידענו כמה.

סתיו שפיר: לפני חמישה חודשים לא ידעתם.

<אסף וסרצוג: לא ידענו כמה המשטרה תספיק לבצע ולהתחייב בשנת התקציב.

עיסאווי פריג': יש תכנית עבודה שנתית, לא?

<אסף וסרצוג: יש תכנית עבודה שנתית אבל יש גם מציאות.

סתיו שפיר: כמה העברתם בשנה שעברה?

<אסף וסרצוג: בסוף השנה?

<אסף וסרצוג: אני לא זוכר.

<אסף וסרצוג: צריך לבדוק.

סתיו שפיר: פחות או יותר.

<אסף וסרצוג: אני לא רוצה להגיד סתם מספר.

<אסף וסרצוג: אני לא זוכר.

<אסף וסרצוג: בשנה שעברה עבר קצת פחות מכיוון שב-2012 הבסיס היה פחות מוסדר, כך שבמה

<אסף וסרצוג: לך השנה היו יותר העברות בתחום השכר כדי לתקצב הסכמים כאלה ואחרים שהיו.

ניסן סלומינסקי: תקציב משטרת ישראל שמחכה לזה שבועיים.

<אסף וסרצוג: מחכה לזה הרבה יותר משבועיים.

סתיו שפיר: קיצצו לכם כסף.

משה גפני: אתם לא צריכים כסף לפיתוח של שירות בתי הסוהר ושל המשטרה?

<אסף וסרצוג: יש.

<אסף וסרצוג: מי אמר שלא צריכים?

משה גפני: כי זאת פעם שנייה שהיום אנחנו מקצצים.

<אסף וסרצוג: זה לא קיצוץ.

משה גפני: בתקציב הפיתוח?

משה גפני: מקצץ.

<אסף וסרצוג: לא.

<אסף וסרצוג: אתה לא מקצץ שם.

<אסף וסרצוג: זה חלק מהרזרבה.

משה גפני: אני למדתי בחינוך העצמאי ואמרו לי שהיכן שכתוב מינוס, זה פחות.

ניסן סלומינסקי: לימדו אותם שמינוס ומינוס זה פלוס?

משה גפני: אני לא שם עכשיו.

משה גפני: אצלכם זה אחרת?

<אסף וסרצוג: זה לא קיצוץ.

<אסף וסרצוג: מדובר בתקציב של הגופים שיושב שם והוא עבר לתקציב שמלכתחילה לא יועד לטובת תקציב הפיתוח במלואו בשנת התקציב.

משה גפני: מה שאתה אומר זה – ועל זה הולך להיות מחר דיון בוועדת הביקורת - שאתם שמים כסף בכל מיני סעיפים במשרדים ואין לכם בכלל תכנית להוציא אותו.

<אסף וסרצוג: לא.

<אסף וסרצוג: זה ממש לא מה שאמרת.

ניסן סלומינסקי: כשדיברנו על הביטחון, דיברנו על הרזרבות ששמים שלושה אחוזים בכל משרד ששייכים לאוצר ואם הוא משתכנע שאותו משרד צריך, הוא נותן, והיו כאן כמה משרדים שאמרו שהם באמת קיבלו את הכול.

ניסן סלומינסקי: משרדים שלא, האוצר לוקח את זה.

ניסן סלומינסקי: זאת רזרבה של האוצר שלפי החלטת ממשלה שמים שלושה אחוזים בכל משרד.

ניסן סלומינסקי: חלק מהמשרדים, כמו רווחה, בריאות וכולי, קיבלו את כל הרזרבה.

משה גפני: מה אני אגיד לך, אתה כמו ר' יצחק מברדיצ'ב.

משה גפני: אתה מלמד סנגוריה על משרד האוצר.

משה גפני: הם שמים בורות של כסף במשרדים ועושים עם זה מה שהם רוצים ומנהלים את המדינה.

משה גפני: בסדר.

ניסן סלומינסקי: מי בעד אישור העברה מספר 379 עד 382?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנע – 1

ניסן סלומינסקי: ההעברה אושרה.

משה גפני: אני נמנע.

משה גפני: אני לא רוצה לפגוע בשכר, אבל אני רוצה למחות על ההתנהלות הזאת.

ניסן סלומינסקי: פניות מספר 383 עד 385.

<אסף וסרצוג: הפנייה נועדה להעביר 108 אלפי שקלים לתקציב המשרד להגנת העורף.

<אסף וסרצוג: הסכומים מגיעים – 45 אלפי שקלים מגיעים ממשרד האנרגיה והמים, 63 אלפי שקלים מגיעים ממשרד הכלכלה.

<אסף וסרצוג: זה לטובת השתתפות המשרדים הללו בתרגילים שביצע המשרד להגנת העורף, תרגילי חירום, מוכנות לחירום.

<אסף וסרצוג: בנוסף יש כאן הגדלת ההוצאה המותנית בהכנסה ב-300 אלפי שקלים וזה מגיע ממד"א וזה לטובת חדרי ביטחון ניידים שהמשרד להגנת העורף בנה לטובת מד"א.

<אסף וסרצוג: כמו כן יש שינויים פנימיים בתקציב סופת חול על מנת להתאים את התקציב לביצוע בפועל.

משה גפני: מורידים בציוד איום בלתי קונבנציונאלי.

<אסף וסרצוג: אין שינוי בתכנית של סופת חול של מסכות ערכות מגן.

משה גפני: אתם מורידים בציוד איום בלתי קונבנציונאלי.

משה גפני: מורידים.

משה גפני: מה זה אין שינוי.

משה גפני: מורידים כסף.

משה גפני: 13 מיליון שקלים.

<אסף וסרצוג: מדובר בשינויים פנימיים.

משה גפני: לא חשוב.

משה גפני: מה זה?

משה גפני: עזוב את השינויים הפנימיים.

משה גפני: אתה כל הזמן מגן עליהם.

משה גפני: מה זה ציוד איום בלתי קונבנציונאלי?

<אסף וסרצוג: כמו שאני מכיר את זה, הכוונה היא לפרויקט סופת חול שהוא בעצם התגוננות והתמודדות עם ציוד לוחמה כימי.

<אסף וסרצוג: מדובר כאן גם על נושא של ערכות מגן, גם על מענה רפואי וגם על ציוד לטובת הכוחות שנקראים המגיבים הראשונים.

<אסף וסרצוג: אין שינוי בתקצוב התכנית, לא קיצוץ ולא הרחבה שלו אלא אך ורק התאמה של הביצוע בפועל בתוך התקנות הפנימיות.

משה גפני: הולכים לאשר עכשיו קיצוץ בערכות המגן.

ניסן סלומינסקי: מי בעד אישור פניות מספר 383 עד 385?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנע – 1

ניסן סלומינסקי: ההעברות אושרו.

משה גפני: אני נמנע.

ניסן סלומינסקי: פנייה מספר 386.

<אסף וסרצוג: הוא מיד מגיע.

ניסן סלומינסקי: בינתיים נעבור לפניות ממספר 388 עד ו-392.

<יוסי עדס: הפנייה נועדה לתקצוב נושאים שונים לרשויות מקומיות בהם 4.350 מיליון עבור מענק שר הפנים.

עיסאווי פריג': מה זה מענק שר הפנים?

<יוסי עדס: בדיוק אני מסביר.

<יוסי עדס: מענק שר הפנים נועד לשימוש לרזרבה.

<יוסי עדס: רשויות מקבלות מענק איזון שהוא בהתאם לנוסחה קשיחה שבודקת את ההכנסות וההוצאות הנורמטיביות שלהן.

<יוסי עדס: על מנת לאפשר גמישות למשרד הפנים לבצע תמיכות ברשויות שאינן באות לידי ביטוי בנוסחת מענק האיזון, יש מענק שר בהיקף של כמאה מיליון שקלים בשנה.

<יוסי עדס: המענק הזה מועבר בהתאם לנוהל של משרד הפנים שמפורסם באתר משרד הפנים.

ניסן סלומינסקי: נוכל לקבל אותו?

<יוסי עדס: יש לי אותו כאן.

משה גפני: מאיפה מגיע הכסף?

<יוסי עדס: הנוהל מצורף כאן ואפשר לראות אותו.

ניסן סלומינסקי: תנו לו להסביר ואחר כך נשאל.

משה גפני: מאיפה מגיע הכסף?

<יוסי עדס: אני קודם אומר לאן הולך הכסף.

<יוסי עדס: בנוסף יש 3.750 מיליון שקלים למענקי פיתוח לרשויות המקומיות.

<יוסי עדס: מענקי פיתוח זה עוד סוג תמיכה שרשויות שמקבלות מענק איזון מקבלות בנוסף מענקים לצורכי פיתוח, לתשתיות, לדברים קבועים ולא לתקציב השוטף.

<יוסי עדס: מענקי הפיתוח גם הם מוענקים בהתאם לנוהל של משרד הפנים שמפורסם גם הוא באתר משרד הפנים ואני חושב שיש לי כאן עותק שלו.

<יוסי עדס: מצורף עותק נוהל מענקי הפיתוח של משרד הפנים.

<יוסי עדס: בנוסף יש שני מיליון שקלים לוועד המקומי בחברון.

<יוסי עדס: הוועד המקומי בחברון הוא לא ברשימת הישובים היהודים, הוא מתנהל בצורה אוטונומית בתוך עיריית חברון ששייכת בעצם לרשות הפלשתינאית והיא לא מקבלת מהם שירותים מצד אחד, ומצד שני הוא לא מקבל מענק איזון דרך מענקי האיזון שמיועדים לרשויות בישראל.

<יוסי עדס: לכן מועברים כאן שני מיליון שקלים כמענק לוועד המקומי בחברון.

<יוסי עדס: בנוסף מגיעים מיליון שקלים ממשרד החינוך עבור תכנית פלוגתא ברשויות.

<יוסי עדס: תכנית פלוגתא ברשויות היא תכנית להכשרת נבחרי ציבור ופקידים ברשויות שונות להתמודד במתחים בין מגזרים שונים.

<יוסי עדס: זה מועבר לרשויות ירושלים, בית שמש, קריית גת וכרמיאל.

סתיו שפיר: לפני שנדלג על הסעיף הזה, זה נורא מסקרן אותי.

סתיו שפיר: למה העניין הזה של הוועד המקומי בחברון נמצא תחת הסעיף הכללי?

עיסאווי פריג': זאת העז שנדבר עליה.

ניסן סלומינסקי: תכף נגיע גם לזה.

ניסן סלומינסקי: נחזור לכל סעיף וסעיף, אבל שהוא יסיים את ההסבר בגדול.

ניסן סלומינסקי: תגיד מה זה פלוגתא כדי שנוכל להתחיל לשאול את השאלות.

<יוסי עדס: משרד החינוך מעביר מיליון שקלים עבור פרויקט, תכנית פלוגתא, ברשויות ירושלים, בית שמש, קריית גת וכרמיאל.

<יוסי עדס: זה עבור הכשרת נבחרי ציבור ופקידים רלוונטיים ברשויות על מנת להתמודד במתחים שקיימים בין מגזרים באותן רשויות ובניית תכניות גישור לפתרון של בעיות שונות תוך כדי הסכמה.

<יוסי עדס: בנוסף יש כאן 550 אלף שקלים עבור הכשרת רשויות בדואיות וזה בהתאם להחלטת ממשלה לרשויות הבדואיות לקידום מגזרי המיעוטים.

ניסן סלומינסקי: עכשיו שאלות.

סתיו שפיר: אני מבינה עכשיו שאין בכלל במה לדון כי יאיר עומד להגיש היום תקציב חדש.

סתיו שפיר: כך כתוב בעיתון.

ניסן סלומינסקי: ל-2014.

משה גפני: עומד להגיש תקציב חדש ל-2014.

ניסן סלומינסקי: ל-2014, בגלל ביטול מס הכנסה.

ניסן סלומינסקי: זה התקציב בו מדובר.

משה גפני: יאיר, הכוונה לפיד?

סתיו שפיר: כן.

סתיו שפיר: לפיד.

ניסן סלומינסקי: לפי החלטת הממשלה התקציב במס הכנסה שהיה מיועד ל-1 בינואר 2014, יבוטל ולא יעשו את זה.

ניסן סלומינסקי: לצורך זה עכשיו צריך לשנות את התקציב.

ניסן סלומינסקי: לכן מחר כנראה תוגש הצעת חוק של הממשלה.

משה גפני: ממשלת הזיגזג.

משה גפני: היא החליטה שצריך לקצץ, להוסיף ולהוריד וכל חמש דקות היא מחליטה משהו אחר.

ניסן סלומינסקי: תוגש מחר הצעת חוק שאם היא תעבור, היא תעבור אלינו לדיון.

ניסן סלומינסקי: המשמעות שלה היא לבטל את ההעלאה הזאת והמשמעות האחרת היא שצריך לסדר את היתרה בכל המשרדים.

ניסן סלומינסקי: על זה נדון ביום רביעי בעזרת השם.

משה גפני: איך תוכל ועדת הכספים לאשר תקציב חדש בתוך יומיים?

משה גפני: איך?

משה גפני: לא צריך לדון, לא צריך לבדוק?

ניסן סלומינסקי: אמרתי שלא נדון?

משה גפני: לא, אבל איך אפשר לאשר ביומיים?

ניסן סלומינסקי: אני אקבל את זה ואנחנו נדון.

ניסן סלומינסקי: תשאל את יאיר למה הוא הגיש את זה עכשיו ולא לפני שבוע.

משה גפני: יאיר, אתה מתכוון לפיד.

משה גפני: דע לך שזה לעג וקלס הדבר הזה.

ניסן סלומינסקי: זה שמבטלים מס הכנסה?

משה גפני: לעג וקלס.

ניסן סלומינסקי: לתפארת המדינה.

משה גפני: לתפארת המדינה?

משה גפני: הם מביישים את המדינה.

משה גפני: איזה תפארת המדינה?

ניסן סלומינסקי: אתה נגד הביטול.

משה גפני: אני אמרתי שאני נגד מה שעשו אז.

משה גפני: למה עשו את זה אז?

משה גפני: היה צריך לבטל את המע"מ ולהוריד בחזרה.

משה גפני: יש כסף.

משה גפני: אני התחלתי לשאול שאלות והפריעו לי.

משה גפני: אני רוצה כמה דברים.

משה גפני: קודם כל, אני רוצה להבין מאיפה הכסף.

משה גפני: הוצאות שונות, לא פירטתם מאיפה הכסף.

משה גפני: אנחנו עוד נדבר על העניין הזה של התקציב.

משה גפני: זה דבר שלא היה כמותו וזה דבר חמור.

משה גפני: זה מבזה את הכנסת.

משה גפני: הוא מבין תקציב חדש?

משה גפני: היה צריך להביא את זה קודם ולא היה צריך לבטל.

משה גפני: אני שואל מאיפה הכסף.

משה גפני: זאת שאלה מפורסמת, איפה הכסף?

משה גפני: שאלה שנייה.

משה גפני: אני רוצה את הרשימה של מענקי הפיתוח, איזה רשויות מקבלות.

<יוסי עדס: יכול להיות שהיא מצורפת.

ניסן סלומינסקי: הוא נתן לנו את העקרונות.

ניסן סלומינסקי: אולי יש שם גם את הרשימה.

משה גפני: כנראה שאין רשימה.

<יוסי עדס: אני לא בטוח שבמשרד הפנים ההקצאה הסתיימה לשנה זאת.

<יוסי עדס: צריך לבדוק.

משה גפני: אבל השנה מסתיימת.

<יוסי עדס: נכון.

<יוסי עדס: הם צריכים לסיים עכשיו את ההקצאה.

עיסאווי פריג': יש עוד שבוע ימים לסוף השנה והיא מסתיימת.

משה גפני: אם כן, אני רוצה רשימה.

משה גפני: אני חושב שמן הראוי שתהיה כאן רשימה.

<יוסי עדס: נבקש אותה.

משה גפני: לגבי חברון, אין לי שאלות.

משה גפני: הסברת ואין לי שאלות ומישהו אחר ישאל.

עיסאווי פריג': אתה אומר שיבושם להם.

אלעזר שטרן: אפרופו השאלה הזאת, מה ההבדל בין אריאל או מעלה אדומים לחברון?

משה גפני: חכה.

משה גפני: יגיע התור שלך.

משה גפני: לגבי תכנית פלוגתא.

משה גפני: אתה הסברת שזה לנבחרים, נכון?

<יוסי עדס: נבחרים ופקידים.

משה גפני: יש החלטת ממשלה לגבי הבדואים.

<יוסי עדס: זה לא קשור לזה.

ניסן סלומינסקי: הבדואים זה סעיף 5.

משה גפני: בסדר.

משה גפני: סליחה.

עיסאווי פריג': זה לגבי חילוניים בבית שמש.

עיסאווי פריג': מסדרים לראש העיר שם סדנה איך להתמודד עם משברים.

ניסן סלומינסקי: לא.

ניסן סלומינסקי: שם יהיו בחירות חדשות.

משה גפני: לא יהיו.

ניסן סלומינסקי: אם בית המשפט יחליט שיהיו שם בחירות חדשות, האיש צריך לדעת איך להתארגן לקראת החלטה כזאת.

ניסן סלומינסקי: אתה יודע מה זה לשבת על הכיסא ולזוז?

משה גפני: למה נבחרו רק הרשויות האלה?

משה גפני: למה למשל לא תל אביב?

משה גפני: למה לא בני ברק?

משה גפני: למה דווקא הרשויות האלה?

<יוסי עדס: ההחלטה נעשתה בהסכמה של משרדי הפנים והחינוך.

<יוסי עדס: למה דווקא הרשויות האלה?

<יוסי עדס: אני מניח שהתברר שברשויות האלה יש צורך ומדובר גם בפיילוט ראשוני.

<יוסי עדס: אני לא לגמרי יודע איך נעשתה הבחירה.

משה גפני: אנחנו הולכים לאשר עכשיו מיליון שקלים כשיכול להיות שעושים את זה למספר רשויות מבלי קריטריונים ובלי החלטה אלא סתם.

משה גפני: למה לא בישוב בדואי למשל?

משה גפני: למה לא ברהט?

ניסן סלומינסקי: מה שהוא נתן לנו כאן, זה באמת נוהל ההקצאה והוא נוהל מאוד מפורט כאשר כל רשות רשאית להגיש בקשה.

משה גפני: רשימה.

משה גפני: אני רוצה רשימה.

ניסן סלומינסקי: מסכים.

ניסן סלומינסקי: אין לי כאן את הרשימה ואנחנו נבקש ממנו להעביר אותה.

עיסאווי פריג': אני מבקש שיקריא את ההגדרה הנוספת של מיליון השקלים.

עיסאווי פריג': מה הגדרת התכנית?

<יוסי עדס: זאת תכנית להכשרת נבחרי ציבור ופקידים רלוונטיים להתמודד עם מתח בין מגזרים ובניית תכניות לגישור.

<יוסי עדס: זאת תכנית שמשרד החינוך עושה בשיתוף עם משרד הפנים.

<יוסי עדס: אני לא לגמרי יודע איך בנו את הקריטריונים.

משה גפני: אסור לאשר דבר כזה.

משה גפני: זה פוליטי.

משה גפני: למה אין ישוב דרוזי?

משה גפני: למה?

ניסן סלומינסקי: מי אמר שאין?

ניסן סלומינסקי: אולי יש.

ניסן סלומינסקי: תרשום את השאלות ואחר כך תענה.

סתיו שפיר: שאלתי אותך לגבי השימוש בסעיף הכללי.

<יוסי עדס: התקנה הזאת נועדה להעברה.

<יוסי עדס: כל התקציבים שמועברים לרשויות עוברים דרך סעיף 18, דרך התכנית שנקראת כללי כיוון שזה כולל העברות מסוגים שונים, כמו תכניות הבראה, מענקי איזון, מענקי פיתוח ונושאים שונים.

סתיו שפיר: אני רוצה לשאול שאלה מעט מתחכמת, אם תרשה לי.

סתיו שפיר: לפי חוק יסודות התקציב אתם צריכים להביא אלינו לאישור הוועדה סכומים שעולים על מיליון ו-940 אלף שקלים בשינויים תקציבים, אם אתם רוצים לערוך שינוי בתקציב.

סתיו שפיר: נכון?

סתיו שפיר: זה החוק.

סתיו שפיר: אתם הבאתם לנו כאן

סתיו שפיר: את הסכום הזה של שני מיליון שקלים לוועד בחברון ולפי הדרך בה אתם מתנהלים היה יותר הגיוני שתורידו שם כמה עשרות אלפי שקלים ותעבירו את הסכום בלי אישור שלנו.

עיסאווי פריג': אמרתי לך, עז.

סתיו שפיר: אני באמת שואלת מה הסיפור.

סתיו שפיר: על מה אתם רוצים שנדבר כאן?

סתיו שפיר: מה הדבר הזה מנסה להסתיר?

<יוסי עדס: לא הבנתי את השאלה.

סתיו שפיר: הייתה לכם אפשרות מאוד ברורה, גם על סמך החוק, להסתיר את ההעברה התקציבית.

ניסן סלומינסקי: אני אסביר לך.

ניסן סלומינסקי: מאחר וכבר החליטו בהתחלת הישיבה שכולם כאן לא דוברי אמת ומסתירים, איך כאן פתאום אתה אומר אמת ולא מוריד מהסכום?

סתיו שפיר: ניסן, אנחנו לא אומרים דברים בלי גיבוי.

סתיו שפיר: אני לא אומרת דברים בלי גיבוי אלא כל דבר ששאלתי, היה לו גיבוי ובסופו של דבר חשפנו גם הרבה מאוד דברים שניסו להעלים מאתנו.

ניסן סלומינסקי: לתשעים אחוזים מהדברים לא היה גיבוי.

סתיו שפיר: למה פתאום נדיבות הלב שאתם מפגינים ומספרים לנו על ההעברה הזאת?

סתיו שפיר: בדרך כלל אתם מעבירים הרבה יותר כסף לחברון.

סתיו שפיר: בדרך כלל אנחנו מדברים על עשרות מיליוני שקלים.

סתיו שפיר: מה פתאום העברתם להם שני מיליון?

סתיו שפיר: ממש מסקרן אותי לדעת למה הבאתם את זה.

ניסן סלומינסקי: השאלה נשאלה.

ניסן סלומינסקי: מי עוד רוצה לשאול?

אלעזר שטרן: אני.

אלעזר שטרן: לא קיבלתי תשובות על כל השאלות שהעברתי אליכם.

<יוסי עדס: אני רואה שהיה איזשהו כשל טכני.

<יוסי עדס: למיטב ידיעתי התשובות הועברו.

אלעזר שטרן: ביקשתי את רשימת הרשויות.

ניסן סלומינסקי: יש לך את העותק של היום, שם יש תשובות?

אלעזר שטרן: אני לא יודע.

ניסן סלומינסקי: הוא אומר שיש לך תשובות.

אלעזר שטרן: אז שיקריא אותן כאן.

<יוסי עדס: את רשימת הרשויות, כמו שאמרתי, כרגע אין לי את רשימת הרשויות המלאה ואני גם לא בטוח שמשרד הפנים סיים.

ניסן סלומינסקי: אנחנו נבקש שתעבירו לנו.

ניסן סלומינסקי: זה מקובל שנקבל.

<יוסי עדס: אני אסביר.

<יוסי עדס: גם במשרד הפנים וגם באתר התמיכות של משרד האוצר מפורסמים כל המענקים שמועברים על ידי משרד הפנים לרשויות וגם סוג המענק.

<יוסי עדס: כיוון שטרם נסגרה השנה, עדיין אין את כל הרשימה המלאה.

<יוסי עדס: משרד הפנים טרם פרסם אותה וגם באתר התמיכות עדיין לא הסתיימה כל העברת הסכומים.

<יוסי עדס: כשיסתיים ויהיה, אפשר יהיה להעביר את זה.

אלעזר שטרן: אני לא אצביע על זה.

עיסאווי פריג': אני חושב שזה כתם שחור להצביע על הפנייה הזאת.

עיסאווי פריג': זאת בושה להרים יד.

ניסן סלומינסקי: הוא אומר שמה שנתנו עד עכשיו קיים אבל מה שתאשר עכשיו, עוד לא נמצא.

ניסן סלומינסקי: אני הבנתי שהוא אמר שמה שנתנו, נמצא, ומה שייתנו, עדיין לא נמצא.

אלעזר שטרן: שיגיד לנו.

<יוסי עדס: הרשימה הסופית תסתיים בקרוב ותהיה לי הרשימה המלאה לגבי כל מהלך השנה.

<יוסי עדס: אני יכול להעביר לוועדה מה שניתן עד עכשיו ואני אבקש ממשרד הפנים את היתר.

ניסן סלומינסקי: בסדר גמור.

ניסן סלומינסקי: אנחנו מבקשים שתעביר את מה שיש עד עכשיו.

אלעזר שטרן: דרך אגב, אני שוב שואל את השאלה.

אלעזר שטרן: רשימת הרשויות שאישרתם עד עכשיו, מכסה את כל הסכום הזה?

<יוסי עדס: איזה סכום?

אלעזר שטרן: הסכום אותו אנחנו עכשיו נדרשים להעביר.

<יוסי עדס: הסכום הזה הוא סכום תוספתי.

אלעזר שטרן: שאלנו לאן הולכות התוספות האלה.

אלעזר שטרן: השאלה השנייה שלי בתוך זה.

אלעזר שטרן: קיבלתי את התשובה על חברון אבל ביהודה ושומרון יש רשויות נוספות.

<יוסי עדס: לא.

<יוסי עדס: חברון יש לה מעמד מיוחד.

<יוסי עדס: לוועד המקומי בחברון יש מעמד מיוחד.

<יוסי עדס: הוא לא רשות מוניציפאלית בישראל.

אלעזר שטרן: למה?

<יוסי עדס: כי הוא נמצא בחברון ששייכת לרשות הפלשתינית.

ניסן סלומינסקי: היא לא רשות בפני עצמה, אבל היא לא שייכת למועצה המקומית קריית ארבע.

ניסן סלומינסקי: פורמלית היא הייתה צריכה כאילו לקבל מעיריית חברון, אבל מאחר והיא לא שייכת, היא מעין אוטונומיה מסוימת והיא צריכה לקבל תקציב נפרד.

אלעזר שטרן: למה היא לא שייכת לקריית ארבע?

ניסן סלומינסקי: כך החליטו.

ניסן סלומינסקי: זה בתוך חברון.

ניסן סלומינסקי: אלה החלטות פוליטיות.

ניסן סלומינסקי: הלוואי והייתה שייכת לשם.

עיסאווי פריג': את הנהלים של מענק השר אני מבקש לקבל.

ניסן סלומינסקי: הנה.

ניסן סלומינסקי: יש כאן.

<יוסי עדס: העברתי את הנהלים של מענק השר.

אלעזר שטרן: הוועד המקומי, למי הוא כפוף?

אורית סטרוק: למינהל האזרחי.

אורית סטרוק: הוא רשות מוניציפאלית שמסונפת למינהל האזרחי.

אורית סטרוק: היא לא יכולה לקבל כסף כמו רשויות מוניציפאליות אחרות.

סתיו שפיר: למה הם צריכים לקבל את זה במענק נפרד?

אורית סטרוק: אני הייתי שמחה לקבל את זה בסעיף תקציבי.

סתיו שפיר: יש כבר בבסיס.

ניסן סלומינסקי: הלוואי וזה יהיה כך.

ניסן סלומינסקי: פוליטית זה לא כך.

אורית סטרוק: ביום שתצליחי להכניס את הכסף למוניציפאלי שיעבוד על בסיס תקציב, הלוואי.

סתיו שפיר: כשאנחנו העברנו כאן את המענק הביטחוני ואת מענק אוסלו ואת המענק בגין הקפאת בנייה, כל הכספים האלה לא מגיעים.

אורית סטרוק: פרט לחברון.

אלעזר שטרן: אורית, למה זה הולך?

אלעזר שטרן: זאת המקבילה המוניציפאלית?

אורית סטרוק: זה הכסף המוניציפאלי.

אורית סטרוק: זה לפנות שלג וכולי.

אורית סטרוק: רשות מוניציפאלית לכל דבר.

אורית סטרוק: לא הולך מזה גרוש לכיס התושבים, לא לפיתוח הישוב אלא זה כסף מוניציפאלי פרופר.

סתיו שפיר: למה הם לא מקבלים את זה מהמועצה?

סתיו שפיר: למה זה לא חלק מהמועצה המקומית?

אורית סטרוק: זה לא חלק מהמועצה המקומית כי למועצה המקומית צריכים להיות גבולות מוניציפאליים.

אורית סטרוק: חברון היא עיר ערבית.

מיכל בירן: זה מגיע יחד עם שלום.

אלעזר שטרן: יוסי, מה המפתחות של זה?

אלעזר שטרן: שני המיליון האלה, מה המפתחות?

<יוסי עדס: למיטב הבנתי זאת הערכה שמשרד הפנים עשה של סכום שאמור להיות להם על פי נוסחת האיזון.

<יוסי עדס: זה מה שאני הבנתי.

<יוסי עדס: משרד הפנים עשה הערכה בהתאם לנוסחת האיזון.

אלעזר שטרן: רק את זה אתם יכולים לומר?

אלעזר שטרן: האם זאת באמת נוסחה לפי מספר תושבים?

<יוסי עדס: בעבר משרד הפנים בדק את זה.

<יוסי עדס: אני צריך לבדוק אתו שוב.

ניסן סלומינסקי: יש כאן את הקריטריונים.

ניסן סלומינסקי: יש כאן שניים, מענק שר ומענק פיתוח.

ניסן סלומינסקי: רזרבת שר ופיתוח.

אלעזר שטרן: לי אין בעיה עם התקציב שצריך ללכת לשם בהנחה שזאת המקבילה המוניציפאלית פר תושב, פר גודל, פר לא יודע מה.

אלעזר שטרן: אני בעד לתת לרשות שמתנהלת שם, במקרה הזה הוועד המקומי, את מה שהוא צריך לקבל כדי לנהל את מספר האנשים כמו בכל מקום אחר.

אלעזר שטרן: זה כך?

<יוסי עדס: המסגרת נקבעה בהתאם לזה.

<יוסי עדס: אני לא יודע בדיוק את הסכומים שיוצאים.

מיכל בירן: אז בואו נמתין עם זה עד שתברר.

אלעזר שטרן: אין לזה קשר להסכמים פוליטיים?

אלעזר שטרן: יכול להיות שזה גדל השנה?

אורית סטרוק: הסכום הזה, בדיוק הסכום הזה, עובר כל שנה.

אורית סטרוק: תמיד.

ניסן סלומינסקי: מי בעד אישור העברה מספר 388 ו-392?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 388 ו-392 נתקבלו.

ניסן סלומינסקי: ההעברות אושרו.

מיכל בירן: רביזיה.

עיסאווי פריג': רביזיה.

ניסן סלומינסקי: פניות מספר 389 עד 391.

<קריאה: מבקשים לחזור לפנייה מספר 386, הרפרנטית כאן.

ניסן סלומינסקי: בסדר.

ניסן סלומינסקי: פנייה מספר 386.

<אלכס קגנוב: הפנייה נועדה לתוספת הרשאה להתחייב בסך שלושה מיליון ו-200 אלף שקלים לסעיף הוצאות הפיתוח לתקציב יחידת מרכבה.

<אלכס קגנוב: הפנייה נועדה לרכש תוכנות לניהול כוח אדם.

<אלכס קגנוב: הייתה שאלה של חברת הכנסת שפיר לגבי אופן ביצוע ההתקשרות.

<אלכס קגנוב: מדובר בהרחבה של התקשרות קיימת.

<אלכס קגנוב: ההתקשרות המקורית נעשתה במכרז והזוכה היא חברת סאפ שנותנת לנו את שירותי ניהול כוח האדם המרכזיים בממשלה.

<אלכס קגנוב: מכיוון שמדובר בהרחבת התקשרות, ההרחבה מתבצעת בפטור ממכרז בהתאם לתנאי המכרז הקודם.

ניסן סלומינסקי: מי בעד אישור פנייה מספר 386?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 386 נתקבלה.

ניסן סלומינסקי: ההעברה אושרה.

ניסן סלומינסקי: פניות מספר 389 עד 391.

<שלמה פשקוס: הפנייה נועדה להעביר עשרים מיליון שקלים הרשאה להתחייב ו-17 מיליון שקלים מזומן מתקציב המדען הראשי במשרד הכלכלה.

<שלמה פשקוס: עשרים מיליון השקלים הרשאה להתחייב הם לטובת ביצוע מחקר ופיתוח בתחום הסייבר, העברה ממטה הסייבר הממשלתי.

<שלמה פשקוס: 15 מיליון שקלים במזומן נועדו גם לטובת הדבר הזה ועוד שני מיליון שקלים במזומן נועדו לטובת המכון הביו טכנולוגי בנגב, מכון שפועל באוניברסיטת בן גוריון לטובת מחקר אקדמי יישומי בתחומי הביו טכנולוגיה.

<שלמה פשקוס: בנוסף הפנייה נועדה לבצע שינויים פנימיים בסך של כשני מיליון שקלים בתוך תקציב המדען הראשי על מנת להתאים את המזומן לקצב הביצוע של הפרויקטים השונים שהמדען הראשי תומך בהם.

ניסן סלומינסקי: אם אין שאלות, מי בעד אישור פניות מספר 389 עד 391?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 389 עד 391 נתקבלו.

ניסן סלומינסקי: ההעברות אושרו.

משה גפני: רציתי לשאול מה עם התרבות היהודית?

משה גפני: היא לא נמצאת.

משה גפני: התרבות היהודית הייתה פעמיים.

משה גפני: התרבות החרדית לא.

משה גפני: אתה אמרת שאתה תטפל בזה.

ניסן סלומינסקי: אמת.

משה גפני: אחת משתיים.

משה גפני: או שאתה לא מדווח לי כלום, או שאתה באמת לא עושה.

ניסן סלומינסקי: אבל כשיש תוצאות, אתה רואה שאני עושה.

ניסן סלומינסקי: גם כאן יהיו.

ניסן סלומינסקי: פניות מספר 394 עד 396.

ניסן סלומינסקי: אני שוב אומר, בלי קשר לפוליטיקה, מה שלא נאשר היום ומחר, המשרדים יפסידו את הכסף.

<ניר אמסל: הפנייה הזו נועדה להעברת סך של 3,285 מיליון שקלים לתקציב משרד החוץ לפי הפירוט כלהלן: 2,220 מיליון שקלים העברה ממשרד התיירות עבור החלטת ממשלה בנושא אקספו מילנו.

<ניר אמסל: לפי שאלה שעלתה, אנחנו אכן העברנו בפנייה קודמת כסף עבור אקספו מילנו.

<ניר אמסל: משרד התיירות לא העביר את הכסף בזמן ועל כן אנחנו מעבירים את הכסף הזה עתה.

<ניר אמסל: העברת סך של 765 אלף שקלים מתקציב משרד ראש הממשלה לצורך ביצוע פרויקטים משותפים למטה ההסברה, פרויקטים כדוגמת מחקר ייחודי לזיהוי מסרים לחיזוק מעמדנו בארצות הברית ושיווק וחשיפה בסין.

<ניר אמסל: העברת 300 אלפי שקלים למשרד לאזרחים ותיקים לצורך השתתפות ממשלת ישראל במימון קרן אושוויץ לפי החלטת ממשלה.

ניסן סלומינסקי: אין שאלות.

ניסן סלומינסקי: מי בעד אישור פניות מספר 394 עד 396?

ניסן סלומינסקי: מי נגד?

ניסן סלומינסקי: מי נמנע?

אלעזר שטרן: הייתה איזו שורה שלא קראת אותה על ה-MBA.

אלעזר שטרן: דילגת עליה.

<ניר אמסל: נתתי דוגמה.

<ניר אמסל: קראתי את זה אבל לא קראתי את הכול.

<ניר אמסל: אתה רוצה שאני אקרא את כל ההסבר?

<ניר אמסל: אין לי בעיה.

אלעזר שטרן: אני רק רוצה לדעת מה זה.

<ניר אמסל: משלחת תלמידי MBA מהאוניברסיטאות בארצות הברית.

<סימה נח ימין: זאת הבאה של תלמידים מכל מיני מוסדות בעולם כדי שיכירו את ישראל ותהיה להם חשיפה לפעילות בישראל.

<סימה נח ימין: סופו של דבר אותם נציגים הופכים להיות שגרירים של מדינת ישראל.

אלעזר שטרן: בכמה אנשים מדובר?

<סימה נח ימין: בסביבות הארבעים.

<סימה נח ימין: משהו כזה.

אלעזר שטרן: זה הכול.

<סימה נח ימין: כרגע.

<סימה נח ימין: זה פרויקט בשלבים.

אלעזר שטרן: לגבי קרן אושוויץ, למה לוקחים דווקא מהמשרד לאזרחים ותיקים?

<סימה נח ימין: זאת החלטת ממשלה.

<ניר אמסל: העברת הכסף הזה היא על פי איגום המקורות שמצוינים בהחלטת ממשלה.

<ניר אמסל: הממשלה החליטה מאיפה לאגם את המקורות עבור העברת התקציב לקרן אושוויץ ולצורך העניין גם לאקספו מילנו.

<ניר אמסל: על פי זה מעבירים את הכסף.

חמד עמאר: למה מכניסים את הבדואים פעמיים גם ב-392 וגם עכשיו?

חמד עמאר: ב-396 יש 550 אלף העברה לבדואים.

<ניר אמסל: לא.

<ניר אמסל: נראה לי שאתה מתבלבל עם פנייה אחרת.

חמד עמאר: נכון.

חמד עמאר: סליחה.

יפעת קריב: אפשר במילה לומר מה זה קרן אושוויץ?

<ניר אמסל: קרן אושוויץ היא קרן שנמצאת בפולין שהוקמה על ידי ממשלת פולין כקרן לשימור שרידי מחנות המוות אושוויץ, בירקנאו.

<ניר אמסל: בהתאם להחלטת הממשלה, הממשלה החליטה לתמוך בקרן בסכום של עד מיליון דולר לשנתיים, ב-2012 וב-2013 ועכשיו זה חלק מהתקציב שמועבר בשנת 2013.

יפעת קריב: זאת העברה שנסגרה מראש?

יפעת קריב: התקציב הזה עוד לא אושר?

<ניר אמסל: החלטת הממשלה מאגמת מקורות ממשרדי ממשלה שונים עבור העברת הכסף.

<ניר אמסל: לאור העובדה שמשרד החוץ הוא הזרוע המבצעת של הממשלה בחוץ לארץ, הכסף מואגם במשרד החוץ ומשרד החוץ הוא זה שמעביר אותו למקום.

ניסן סלומינסקי: מה שהממשלה מאשרת, אין לזה תוקף עד שאנחנו מעבירים את זה אלא אם כן זה היה בתקציב עצמו.

ניסן סלומינסקי: מי בעד אישור פניות ממספר 394 עד 396?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 394 עד 396 נתקבלו.

ניסן סלומינסקי: ההעברות אושרו.

ניסן סלומינסקי: יש כאן עוד העברה של המשרד.

ניסן סלומינסקי: פנייה מספר 419 ו-421.

<קרן שפר: תיירות.

<קרן שפר: אני מתנצלת, אנחנו פשוט לא יכולים להגיע מחר.

ניסן סלומינסקי: בסדר.

ניסן סלומינסקי: תסבירי.

<קרן שפר: הפנייה נועדה לעשות שינויים פנימיים בתקציב המשרד, למשל לתשלום ל-WTO, דמי חבר שאנחנו מחויבים לשלם, תגבור תקציב המזומן שלנו מאחר שיש לנו רכבי איגום ואנחנו צריכים לממן יותר דלק.

<קרן שפר: עיקר הפנייה נועדה לתגבר את תקציב המשרד ב-17 וחצי מיליון שקלים, תקציב שיווק חוץ לארץ של משרד התיירות, בהתאם להסדר אליו הגענו עם אגף התקציבים.

מיכל בירן: לא היה כאן לפני כמה שבועות נושא דמי החבר של הארגונים הבין לאומיים?

מיכל בירן: זה כבר היה.

<ניר אמסל: תשלום לארגונים בין לאומיים, זאת הייתה העברה אחרת של משרד החוץ וזה לא קשור למשרד התיירות.

<קרן שפר: הארגונים בהם אנחנו חברים, זה לא קשור למשרד החוץ.

ניסן סלומינסקי: מי בעד אישור פניות ממספר 419 עד 421?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 419 עד 421 נתקבלו.

ניסן סלומינסקי: ההעברות אושרו.

ניסן סלומינסקי: פניות ממספר 465 עד 474.

<אלכס קגנוב: הפנייה נועדה לבצע תשלום של 900 מיליון שקלים לקרנות הפנסיה הוותיקות, לקרנות שנמצאות בניהול מיוחד של המדינה משנת 2003 בעקבות גירעונות כבדים שהן נכנסו אליהם.

<אלכס קגנוב: אנחנו משלמים את התשלומים לפי חוק.

<אלכס קגנוב: התשלומים האלה נושאים ריבית שנתית של ארבעה אחוזים ומועברים לקרנות לפי ההוראות.

<אלכס קגנוב: כל הכספים מיועדים לגמלאים, פנסיונרים, שמשולמות להם קצבאות לפי הוראות התקנון האחיד.

<אלכס קגנוב: גם הקצבאות האלה נקבעות על פי חוק ובהתאם להתפתחות השכר במהלך תקופת השירות.

ניסן סלומינסקי: זה דבר חשוב.

ניסן סלומינסקי: מי בעד אישור?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 465 עד 474 נתקבלו.

ניסן סלומינסקי: ההעברות אושרו.

ניסן סלומינסקי: אנחנו חוזרים לסדר הרגיל.

ניסן סלומינסקי: פניות מספר 397 ו-398.

<שלמה פשקוס: הפנייה נועדה להוסיף מיליון שקלים אחד לתקציב הבודקים המקצועיים, לתקציב התפעול של המדען הראשי במשרד הכלכלה.

<שלמה פשקוס: מדובר במומחים בעלי רקע טכנולוגי שבודקים את הבקשות שמוגשות למדען הראשי לתמיכה במחקר ופיתוח שמתבצע בחברות.

<שלמה פשקוס: זה תקציב התפעול של אותם בודקים מקצועיים והפנייה נועדה להוסיף מיליון שקלים לשם.

ניסן סלומינסקי: מי בעד אישור הפניות?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 397 ו-398 נתקבלו.

ניסן סלומינסקי: ההעברות אושרו.

ניסן סלומינסקי: פניות ממספר 399 עד 402.

<שלמה פשקוס: הפנייה נועדה להוסיף למשרד המדע 17 וחצי מיליון שקלים.

<שלמה פשקוס: 11 וחצי מיליון שקלים מגיעים ממשרד ראש הממשלה כאשר ארבעה מיליון שקלים הם לטובת מחקרים בתחום הסייבר, מה שהעברנו גם בפנייה הקודמת למדען הראשי.

<שלמה פשקוס: הוא מעביר גם למשרד המדע כדי לבצע מחקרים באקדמיה.

<שלמה פשקוס: ארבעה מיליון שקלים לנושא של תחליפי נפט.

<שלמה פשקוס: יש איזושהי תוספת תקציב לנושא של תחליפי נפט בגין הפקת כנס פרס ראש הממשלה לתחום תחליפי נפט והענקת הפרס.

<שלמה פשקוס: מיליון וחצי שקלים לביצוע מחקרים בתחום רעידות אדמה.

<שלמה פשקוס: 250 אלף שקלים לביצוע מחקרים ביומטריים.

<שלמה פשקוס: מיליון ו-750 אלף לטובת הנגשה של מדע במגזר הערבי.

<שלמה פשקוס: חמישה מיליון שקלים לטובת מימון מחקרים שבוצעו בהרשאה להתחייב לפי קצב הביצוע שלהם ומיליון שקלים השתתפות של תקציב המדען הראשי בשיגור של לוויין ונוס, שזה פרויקט של תכנית החלל האזרחי.

<שלמה פשקוס: חוץ מזה יש כאן תקצוב של שני תקני רכב למשרד המדע ושינוי פנימי בסך של כשני מיליון שקלים אם אינני טועה על מנת להתאים את התקציב לביצוע.

סתיו שפיר: מאיפה זה מגיע?

סתיו שפיר: אני רואה בטבלה שיש קיצוצים בוועדה הבין-משרדית להיערכות לרעידות אדמה, ברשות לפיתוח כלכלי של המגזר הערבי.

<שלמה פשקוס: כמו שאמרתי, יש כאן תקציב שמגיע ממשרד ראש הממשלה.

<שלמה פשקוס: יש מיליון ו-750 אלף שקלים להרחבת הנגישות למדע בקרב האוכלוסייה הערבית ולכן זה מגיע משם.

<שלמה פשקוס: מגיע ממשרד ראש הממשלה גם ממטה הקיברנטי הלאומי ולמחקרים לרעידות אדמה זה מגיע מאותו מקום של הוועדה הבין משרדית להיערכות לרעידות אדמה.

<שלמה פשקוס: כל ההעברות ממשרד ראש הממשלה, מהתחומים השונים של משרד ראש הממשלה.

ניסן סלומינסקי: מי בעד אישור פניות מספר 399 עד 402?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 399 עד 402 נתקבלו.

ניסן סלומינסקי: ההעברות אושרו.

ניסן סלומינסקי: פנייה מספר 403.

עפר שלח: ניסן, יש אפשרות שבשעה 1:45 נתחיל עם הרביזיות?

ניסן סלומינסקי: כן.

ניסן סלומינסקי: עוד דקה.

<שלמה פשקוס: הרפרנטית הרלוונטית לא נמצאת כאן משום מה.

ניסן סלומינסקי: נקפוץ ישר לפניות מספר 404 ו-405.

<צחי דוד: הפנייה נועדה לתקצוב – היו על זה מספר שאלות בקובץ ואני אענה עליהן גם עכשיו - 11 מיליון שקלים לתקציב השכר של המשרד בגין פרישת 72 עובדים במסגרת תכנית הפרישה ושינוי במבנה הארגוני של המשרד.

<צחי דוד: לקראת סוף שנת 2013 נחתם הסכם בין משרד השיכון לנציבות שירות המדינה, אגף תקציבים, אגף שכר, על תכנית פרישה ושינוי מבנה ארגוני במשרד השיכון.

<צחי דוד: למשרד השיכון יש הרבה יותר משימות מאשר היו לו בשנים האחרונות והוא מגיע אליהן עם כוח אדם יחסית מבוגר.

<צחי דוד: בוצעה תכנית פרישה במשרד במסגרתה קיבלו 72 עובדים מענקי פרישה של עד כ-250 אלף שקלים בממוצע בהתאם לנהלים המקובלים בתכניות פרישה של מעל עשרה אחוזים מהעובדים בשירות המדינה.

<צחי דוד: המבנה הארגוני החדש משקף את הצורך של המשרד בפיקוח ובקרה על עבודות בבנייה חדשה, על פעולות במרקם הוותיק, בין היתר התחדשות עירונית.

<צחי דוד: זה תקצוב מענקי הפרישה ולא תקצוב מלא היות וחלק מהעובדים פרשו והיה חסכון בתקציב השכר.

<צחי דוד: זה רק ההפרש הנדרש.

ניסן סלומינסקי: מי בעד אישור פניות מספר 404 ו-405?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 404 ו-405 נתקבלו.

ניסן סלומינסקי: ההעברות אושרו.

ניסן סלומינסקי: אנחנו עוברים לרביזיות.

ניסן סלומינסקי: נזכור שהגענו להעברה מספר 406.

<טמיר כהן: הרביזיות שהוגשו בפניות של קובץ ביטחון היו 378 ו-9000.

ניסן סלומינסקי: מי בעד הרביזיה?

ניסן סלומינסקי: בעד – מיעוט

ניסן סלומינסקי: הרביזיה על פניות מספר 378 ו-999 נדחו.

ניסן סלומינסקי: הרביזיה לא התקבלה.

<טמיר כהן: פניות נוספות היו 412 עד 418.

<טמיר כהן: ביטחון.

ניסן סלומינסקי: מי בעד הרביזיות?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות ספר 412 ו-418 נדחו.

ניסן סלומינסקי: הרביזיה נפלה.

<טמיר כהן: עד כאן ביטחון.

<טמיר כהן: פנייה מספר 362.

חמד עמאר: אני הגשתי רביזיה ואני מבקש לא להביא אותה להצבעה.

חמד עמאר: יש כמה דברים.

ניסן סלומינסקי: בסדר.

ניסן סלומינסקי: אבל תפתור את זה עד מחר כי אחרת הכסף הולך.

<טמיר כהן: פניות ממספר 368 עד 370, משרד הכלכלה.

<טמיר כהן: איציק כהן הגיש רביזיה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על הפניות ממספר 368 עד 370 נדחו.

ניסן סלומינסקי: הרביזיה נפלה.

<טמיר כהן: פניות 376 ו-377.

<טמיר כהן: שיכון.

אורית סטרוק: אני מבקשת לא להצביע עכשיו על הרביזיה שאני הגשתי כי אני רוצה קודם לברר.

ניסן סלומינסקי: עד מחר.

<טמיר כהן: פנייה מספר 350, משרד ראש הממשלה.

<טמיר כהן: עיסאווי וסתיו הגישו רביזיה.

ניסן סלומינסקי: מי בעד הרביזיה על פנייה מספר 350?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פנייה מספר 350 נדחו.

ניסן סלומינסקי: הרביזיה נפלה.

<טמיר כהן: אלה היו 350 עד 351.

<טמיר כהן: הפנייה האחרונה היא 388 פלוס ועוד פנייה 392.

<טמיר כהן: רשויות מקומיות.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות 388 ו-392 נדחו.

ניסן סלומינסקי: הרביזיה נפלה.

<טמיר כהן: עד כאן.

ניסן סלומינסקי: אני מזכיר שמחר ב-10:00 בבוקר יש העברות כספיות.

ניסן סלומינסקי: יש לנו אחריות גדולה ולכן קחו בחשבון שיכול להיות שהישיבה מחר תתארך אלא אם כן הכול ירוץ ויזרום.

<טמיר כהן: נוסיף לסדר היום מחר גם את הרביזיות שנשארו פתוחות.

ניסן סלומינסקי: תודה רבה.